
Színre került a Nemzeti Színházban 1905. márczius hó 
24-én következő szereposztással 

SZEMÉLYEK : 

(Történik az első felvonás Szováknál, a második Kar- 
talyék lakásán, a harmadik a „Szabad Sajtó" szerkesz- 
tőségében, a negyedik a rendőrségen.) 
(Az első és a második felvonás között négy — a máso- 
dik és harmadik felvonás között három hónap időköz van.) 

L FELVONÁS. 



Szovák dolgozó szobája, jobbra íróasztal, balra pamlag két 
nagy karosszékkel, köröskörül nagy konyvesjpolczok, hátul 
ajtó, mélyen a lakás többi termébe lehet jutnú 



1. JELENET. 
SZOVÁK 

(az íróasztalnál ül. Kemény, az íróasztal előtt 
áll és épen befejezte a jelentését.) 

SZOVÁK 

Á dolog tehát egészen biztos. 

KEMÉNY 

Egészen! Hargitay képviselő ur kijött a 
miniszteri tanácsos szobájából ós azzal fordult 
hozzám, megmondhatja Szovák úrnak, hogy a 
határszéli vasút építését 6 kapja meg. 

SZOVÁK 

(A tollszárral kopogtat az asztalon.) Na hát 
ennek igazán örülök. Sokért nem adom, hogy 
én kaptam meg ezt az ópitést. Nagy vállalat 

5 



Digitized by Google 



lesz belőle Kemény, igen nagy vállalat. Képze- 
lem, hogy mérgelődik majd a közgazdasági 
bank, minden követ megmozgattak, hogy ők 
kapják meg a vasutat. Persze mindent a ban- 
koknak, de velem nem lehet paczkázni. Hát ki 
vagyok én? Na most ők látják. Hiába volt 
minden lótás-futás. Mindennap láttam az én 
Fábián barátomat, amint a kocsiján felment a 
minisztériumba, hogy utána járjon a dolognak. 
Hjah persze nem sikerülhet minden. 

KEMÉNY 

(hízelegve) Szovák urnák minden sikerül! 

SZOVÁK 

(hátra támaszkodik a székén elégedetten) Némi 
kis eredményeim vannak az tagadhatatlan. De 
hát miért is ne lennének? Van valami újság 
az Esti-lapban? 

KEMÉMY 

Szenzácziós újság. A vasúti államtitkár be- 
adta lemondását. 

SZOVÁK 

Ahá, a Kartaly-féle leleplezések. Hehe. De 
ugy kell neki. A korruptió mindig megbosszulja 
magát Kemény. És amit az államtitkár művelt, 
ez már tul ment minden határon. 

KEMÉNY 

Kartaly ugyancsak rámászott a „Szabadság- 

ban." Egy hét óta minden napra esett valami- 
lyen ujabb botrányos leleplezés. Nagyon ügyes 
ember ez a Kartaly. 

SZOVÁK 

Nagyon ügyes gazember. Külömben hozzám 
is jár, valahonnan ismeri a leányomat. Az ilyen 
emberekkel jóban kell lenni. Van Esti-lapja? 
{Kemény átadja, Szovák leteszi az asztalra) Men- 
jen most vissza az irodába Kemény 1 Havaiami 
fontos adná eló magát, én nyolczig idehaza va- 
gyok, hiszen tudják, a leányomnak ma van a 
fogadónapja és ilyenkor nekem is idehaza kell 
ülnöm. Valami sok hasznomat ugyan nem veszik. 
De hát társadalmi állásom megkívánja. {Köny- 
nyedén) A kegyelmes ur is eljön. 

KEMÉNY 

Oh a kegyelmes ur — {Meghajol), ajánlom 
magamat Szovák ur. 

SZOVÁK 

Isten áldja 1 {Egy pár pillanatig az asztalt ra- 
kosgatja, azután hirtelen eszébe jut valami, csenget.) 

\ 2. JELENET. 

INAS 

(az ajtóban) Csengetni méltóztatott. 

SZOVÁK 

Igen, a nővéremet kéretem. {Inas el.) 

SZOVÁK 

(Gyorsan átfutja az estüapot azután leteszi az 
asztalra. Tovább keres) Hova az ördögbe tettem 
csak. Áhá megvan 1 

8. JELENET. 
(Szovák Mária hátulról jön) 

8ZOVÁK M. 

Hivattál Péter? 

SZOVÁK 

Igen. Olgáról akarok beszélni veled! 

MÁRIA 

(hangsúlyozva) Olgáról? 

SZOVÁK 

Az öreg Tavassy ma meglátogatott. A fia ér- 
dekében beszélt. 

MÁRIA 

(a fejét csóválva) Előre tudom Olga válaszát I 

SZOVÁK 

Előre tudod? Dehát az ördögbe is, mi baja 
van annak a leánynak. Tavassy teljesen meg- 
felel nekem, vagyonos ember és a jó társaság- 
hoz tartozik. Sokat adok a társadalmi positióra. 

MÁRIA 

Csak az a baj, hogy Olga nem ad reá! 

SZOVÁK 

Nem ad reá? Hát mire ad? 

MÁRIA 

(csípősen) azt ne tőlem kérdezd, kedves Péter, 
mert Olga kisasszony nem méltat arra, hogy a 
bizalmával kitüntessen. 

SZOVÁK 

És miért nem tudod megnyerni a bi- 
zalmát? 

MÁRIA 

Én — ? Kedves Péter, én megteszem neked 
azt a szivessóget, hogy házadat hozzád méltóan 
vezetem. De Olgának udvarolni nem fogok. Kü- 
lönben néha napokig csak az étkezésnél látom. 
Különben azt hiszed talán, hogy neked van be- 
folyásod reá. 

SZOVÁK 

Nekem? Már hogyne volna? Hát ki vagyok én ? 
Az volna csak szép. Külömben majd mindjárt 
beszélek vele. Küldd csak át. 

MÁRIA 

Amint gondolod kedves Péter. (El.) 

4. JELENET. 
SZOVÁK 

(az Íróasztalán csapkodja az iratokat) Hogy 

nekem ne volna befolyásom a leányomra? Hát 
ki vagyok én? 

5 JELENET. 

OLGA 

{egyszerű háziruhában hátulról jön) Parancsolsz 
édes apám? 

SZOVÁK 

(az órára néz) Tulaj donképen hihetetlen, hogy 
még mindig nem vagy felöltözve, minden pilla- 
natban jöhet valaki. 

OLGA 

Csak 5 óra van még, 1 / 2 6 előtt még sohasem 
jött senki ós az öltözködésem csak egy-két per- 
czig tart. 

SZOVÁK 

Képzelem, milyen öltözködés lehet, a mely 
csak egy-két perczig tart. Tudod, hogy súlyt 
helyezek arra, hogy társadalmi állásomhoz meg- 
felelőleg öltözködjél. Na de mindegy, nem erről 
akarok beszélni. (A tollszárával kopog) Ma dél- 
előtt az öreg Tavassy meglátogatott. 

OLGA 

(mereven áll) Ugy! 

SZOVÁK 

(fürkészöleg nézi) A fiatal Tavassy már hosz- 
szabb idő óta foglalkozik veled, ugy-e? 

OLGA 

(mosolyogva) Tud is az foglalkozni valakivel, 
édes apám. Külömben nagyon meg volna sértve, 
hogyha azt hallaná, hogy per fiatal Tavassy 
beszélsz róla. Ő dr. Tavassy Nándor, egyetemi 
magántanár. Hát igen, a magántanár ur gyak- 
ran ül mellém. Ilyenkor arról beszél, hogy leg- 
közelebbi nagy munkája a góth államalakulások • 
néhány primer kísérletéről, milyen egészen ki- 
váló munka lesz. Ha nagyon mulatságos napja 
van, akkor szemléltető példákban mutatja be, 
hogy nálunk az egyetemen milyen bornirtak a 
tanárok. Természetesen rajta kivül. 

SZOVÁK 

Nem értem, mi kifogásod van a góthok ellen. 
(élesen) Te persze azt szeretnéd, ha verseket 
irna hozzád és azután elszavalná őket. 

OLGA 

(élénken) Isten mentsen ! Borzasztók volnának. 
Tavassy, mint költő, brrr. 

SZOVÁK 

Ez mind mellékes. A fődolog az, hogy 
Tavassy Nándor rendkívül derék fiatal ember, 
akinek nagy jövője van és a ki minden tekin- 
tetben megfelel nekem. Az apja azt mondta ma, 
hogy a legkomolyabb szándékkal közelit hozzád. 
(Szünet Olga hallgat) Nos? 

OLGA 

Édes apám (ismét elhallgat). 

SZOVÁK 

Nos, nem válaszolsz? (kis szünet) Különben 
mit is kérdezlek, előre tudhattam volna a választ. 
Hiszen ez már évek óta megy igy. Hozzászok- 
hattam már a természetedhez. Tehát Tavassy 
Nándor nem kell neked, És szabad tudnom, hogy 
mi kifogásod van ellene? Tudni akarom. Mondd el. 

OLGA 

(csendesen) Nézd édes apám, nagyon sajnál- 
nám, ha felizgatnád magadat, de igazjáp* nincsen 
okod reá. Tavassy Nándor ellen nincsen kifogá- 
som. Ismerem összes előnyeit. Tudom, hogy 
komoly, törekvő, minden tekintetben korrekt 
ember. Tudom, hogy nincsen semmi gyöngéje. 
De nem tehetek róla, ettől a minta embertől 
fázom. 

SZOVÁK 

(felkel és izgatottan megy körül a szobában) 
Éretlen beszéd. Teletömted a fejedet mindenféle 
rossz regénynyel és most magad is regényt akarsz. 
Tudja a jó Isten, milyen bolondságok járnak a 
fejedben. 17 esztendős süldő leánynál még el- 
nézném ezeket a bolondságokat. Attól nem veszem 
rossz néven, ha hattyulovagról, mesekirályfiról, 

meg mit tudom én, hogy mi mindenről ábrán- 
dozik. De te nem vagy 17 éves Olga, hanem . . . 

OLGA 

(a szavába vág) Hanem 24 . . . Igazi De 
rosszul ismersz édes apám, regényes ostobasá- 
gokkal nem töltöttem meg a fejemet és nem is 
vágyódom utánuk. 

SZOVÁK 

Hát akkor mi után vágyódol ? Hát akkor mi 
bajod van tulaj donképen? Miért jársz merev, 
barátságtalan arczczal az emberek között? Más 
leány irigyelné a sorsodat. Csinos vagy, gazdag 
vagy, minden örömet megszerezhetel magadnak 
— de neked nem kell semmi. A barátnőid sorra 
férjhez mennek, te sorra kikosarazol mindenkit. 
Hát meddig tartson ez még igy? Azt hiszed, 
hogy örökösen fogom tűrni szeszélyeidet. Vala- 
hányszor társaságba kell menned, valahányszor 
társaság van nálunk, mindig csak bosszankod- 
nom kell. Fagyos arczczal fogadsz mindenkit, 
a ki közeledbe jön. De hát miért? De hát mi 
bajod van. 

OLGA 

(szomorúan elmosolyodik) Talán az a bajom 
édes apám, hogy jó szemem van. 

SZOVÁK 

Hogy jó szemed van? 

13 



Digitized by Google 



OLGA 

(előbb lassan, azután fokozatos hevességgel) Igen 
és hogy mindent meglátok. Ez volt a bajom 
mindig, már mint tizenöt esztendős kis leány 
is ugy láttam, mint ma. Láttam, hogy tulajdon- 
képen mi történik körülöttem ós láttam, hogy 
milyen szerep vár reám. Ó igen. Láttam azt is, 
hogy hogyan kerültek mellém azok, a kik körül- 
vesznek. Tudtam mindegyikről, hogy mit akar. 
Talán jobb lett volna a számomra, ha tényleg 
együgyű ós könnyenhivő vagyok — ki tudja, 
talán ma nagyon boldog lennék. 

SZOVÁK 

(ismét az íróasztalához megy, a tollszárat a kezébe 
veszi és lassan kopog vele) Ez mind nem komoly 
dolog. És azonkívül mindez Tavassyra nem is 
áll. Neki nincsen szüksége a vagyonodra — én 
pedig nagy súlyt helyezek erre az összeköttetésre. 

OLGA 

(aki nagyon megsajnálta, hogy az előbb annyira 
elragadtatta magát, most ismét mereven áll) El- 
hiszem. De mit tegyek, ha nem szeretem. 

SZOVÁK 

(a kezével int) Ejh, szerelem. A szerelmet a 
versirók találták ki. Komoly ember ma már nem 
házasodik szerelemből. A házassághoz nem sze- 

relém kell, hanem kölcsönös tisztelet, becsülés 
és komolyság. Szereiemi Éppen te vagy az, a 
ki szerelmes tudnál lenni. Hát tudsz-e egyáltalán 
oly embert képzelni, a kit szeretni tudnál ? 

OLGA 

(Ismét melegséggel) Ó igen — tudok — tudok. 

8ZOVÁK 

(figyelmesen vizsgálja a leányát, most elébe áll) 
Igen, — tudsz. Csak folytasd. Talán azt is tudod, 
hogy ki az illető ? (Élesen.) Kiről beszéltél ? 

OLGA 

(összeszorítja az ajakát) 

8ZOVÁK 

Nem akarsz válaszolni? (Növekedő indulattal 
megfogja a leány csuklóját) De én parancsolom, 
hogy válaszolj, érted, parancsolom. 

OLGA 

(határozottan) Most nem tudok válaszolni, édes 
apám. De egyet megigórek neked. Abban a pil- 
lanatban, a mikor tudni fogok, nem fogok tit- 
kolózni előtted I 

8Z0VÁK 

(mialatt Olga beszélt, fel és alá járt a szobában, 
most nagyon nyugodtan) Igen kegyes vagy. Kö- 
zölni fogod velem — hm. Hát ki vagyok én? 
Azt hiszed, hogy velem ilyen könnyen lehet 

beszélni. A miért nem szóltam bele az eddigi 
bolondságaidba? De egyre figyelmeztetlek Olga. — 

6. JELENET. 

INAS 

(tálczán egy névjegyet hoz he) 

SZOVÁK 

(átveszi.) Takács Lajos, ügyvéd {csodálkozva.) 
Hát ez mit akar? {Olgához) Majd máskor foly- 
tatjuk ezt a beszélgetést. {Inashoz) Vezesd be. 

OLGA 

{felemeli a fejét, azután ismét nagyon csendesen) 
Remélem, hogy mindig meg fogsz majd érteni 
édes apám? 

SZOVÁK 

{Olgához) Siess az öltözködéssel, mert mind- 
járt félhat. 

OLGA 

{kifelé menve) Azonnal készen leszek. 

SZOVÁK 

{utána szól) Amit pedig az imént Tavassy- 
ról mondottam, azt nem felejted el, ugye ? {Olga 
el. Szovák ismét leül az Íróasztalhoz) Takács Lajos? 
Hát ez mit akar? 

7. JELENET. 



TAKÁCS 

(balról jön, fekete pofaszakálla van és aranyo- 
zott cviklcere, a hóna alatt egy nagy mappát hord 
mindig) Bocsásson meg Szovák ur, hogy idehaza 
háborgatom, de az irodájában azt mondották, 
hogy ma este már nem jön vissza. 

SZOVÁK 

(kurtán) Mivel szolgálhatok. (Helyet mutat) 

TAKÁCS 

Ha megengedi — megbízásom bizonyos mér- 
tékben bizalmas jellegű. Mert, hogy ugy fejez- 
zem ki magamat, megbízásból jövök Szovák úr- 
hoz, ' — hogy ugy fejezzem ki magamat. 

SZOVÁK 

Ugy? És szabad tudnom kinek a megbízá- 
sából? 

TAKÁCS 

Ha nem is éppen hivatalosan, de némileg 
mégis a „Közgazdasági Bank u megbízásából. 

SZOVÁK 

Hát ön a Közgazdasági Bank ügyvédje ! Ugy 
tudom, hogy az dr. Eröss. 

TAKÁCS 

Igaz, de bizonyos esetekben engem tisztel- 
nek meg. 

SZOVÁK 

Bizonyos esetekben? Amikor a Szovák féle 
emberekhez kell menni, ugyebár. Hát persze 
azokért kár volna a főügyvéd urat fárasztani. 
Hiszen Szovák Péter nem nemes ember, nem 
udvari tanácsos, nem bizottsági tag, — csak 
egyszerű vállalkozó. 

TAKÁCS 

{nagyon udvariasan) Szovák ur nem egyszerű 
vállalkozó, hanem hatalom — ezt mindenki 
tudja. 

SZOVÁK 

{elhárító mozdulattal, de barátságosabban) Nana. 
Egy kis szerencsém volt néha, annyi az egész. 
Az igaz, hogy harminc esztendővel ezelőtt még 
nem volt semmim — éppenséggel semmim. Ha 
az irodámban egyszer szerencsém lesz, majd 
megmlitatom az íróasztalomat. Az első pénzből 
vettem, amit magam szereztem meg. Tessék 
meghinni, minden malacnak rajta meg van a 
maga története. Különösen egy nagy malac van, 
mindjárt az asztal szélén, ha ennek elmesélem 
a történetét, ügyvéd ur is csodálkozni fog {hátra- 
dől a székében) A mikor tudniillik a nagy kato- 
nai szállításokkal kezdtem foglalkozni. 

TAKÁCS 

{nagyon udvariasan) Ha megengedi Szovák 

ur talán rátérnék a jövetelem tulajdonképeni 
céljára. 

SZOVÁK 

O bocsánat, de én nekem már ilyen fecsegő 
természetem van. Híjába, vénülök. De most 
csupa fül vagyok, csupa fül. 

TAKÁCS 

Szovák ur kétségtelenül már tudja, hogy a 
határszéli vasút építését Ön kapta meg. 

SZOVÁK 

(egy pillanatig hallgat, azután alig észrevehető 
gunynyal) Tudom (Kis szünet) Nem jártam na- 
gyon utána, inkább csak megszokásból pályáz- 
tam. Nem valami jelentékeny dolog az egész. 

TAKÁCS 

Ugy? — Nem tudom van-e Szovák urnák 
arról tudomása, hogy a „Közgazdasági Bank" 
pedig a maga részéről igen jelentékeny dolog- 
nak tartja. Sőt már évek óta épitteti odafenn a 
sok kis költséges vonalat, abban a reményben, 
hogy majd a fővonalat is ő kapja meg. Szovák 
ur tehát beláthatja, hogy a banknak jogos igé- 
nyei voltak. 

SZOVÁK 

(a tollszárral játszik) Mindez kétségkívül na- 
gyon érdekes reám nézve, ügyvéd ur, de 

TÁKÁCS 

Mindenki, aki ismeri az ügyet, belátja, hogy 
feltétlenül a banknak kellett volna az építést 
megkapni. És éppen ezért egy ajánlattal jöttem 
Önhöz Szovák ur. 

8ZOVÁK 

Egy ajánlattal, (mintha egyáltalában nem ér- 
tené meg a dolgot) ügyvéd ur azt mondja, hogy 
most egy ajánlattal jött hozzám. 

TAKÁCS 

Igen, egy ájánlattal a vasút ügyében. 

szoVák 

(nagyon barátságosan) — én szivesen hall- 
gatok meg minden ajánlatot. Tessék meghinni, 
az üzleti életnek ez a tulajdonképeni alapja. 
Rossz üzletember az olyan, aki nem veszi ko- 
molyan a legkisebb ajánlatot is. Én hozzám 
például egyszer eljött Temesvárról e^v egészen 
fiatal ember, lehetett talán huszonnégy eszten- 
dős, egészen hosszú hajat hordott. 

TAKÁCS 

(Jcissé türelmetlenül) Ha megengedi Szovák ur, 
talán most a saját dolgunkról beszélnénk. Miután 
önmaga mondja, hogy inkább csak megszokás- 
ból pályázott, nem fog nehezére esni, ha azt 
ajánlom, hogy a határszéli vasutat épitsék együtt. 

SZOVÁK 

(értelmetlenül bámul rá) Együtt? Már ugyan, 
hogy képzeli el ezt ügyvéd ur? 

TAKÁCS 

Ugy, hogy közösen viselik a költségeket ós 
közösen osztoznak a nyereségben. 

SZOVÁK 

(mint a ki csak lassan érti meg a kérdést) Aha 
— tehát azt méltóztatik ajánlani, hogy társa- 
ságra lépjünk. Hogy a „Közgazdasági Bank" és 
én társak legyünk ennél a vállalatnál? 

TAKÁCS 

Igen. Hozzáteszem, hogy az épités vezetését 
egészen reábíznák Szovák úrra, azután minden 
év végén elszámolnának. 

SZOVÁK 

(hátradől a székén) Ismerte ügyvéd ur az öreg 
Eislert. Tavaly halt meg csak; bizonyosan is- 
merte, hiszen mindennap eljött a Lloydba és ott 
állt a lépcsőházban, a nyakát egészen behúzta 
a gallérjába. Az öreg Eisler hires, okos ember 
volt, ha valakinek valami nagyon nehéz ügye 
volt, mindig hozzáfordult tanácsért. Pénzt nem 
látott tőle senki, de tanácsot adott szívesen 
mindenkinek. Talán tizenöt évvel ezelőtt felszó- 

litottak, hogy néhány igazán kiváló czéggel 
együtt egy nagy vállalatban részt vegyek. Ügy- 
véd ur elhiheti, csupa elsőrendű cég volt érde- 
kelve. Nekem — Isten tudja — mindig az volt 
az üzleti elvem, hogy egyedül dolgozzak, de eb- 
ben az esetben mégis gondolkozóba estem. Dél- 
ben találkoztam az öreg Eislerrel és megkér- 
deztem tóle, hogy mi a véleménye. Az öreg krá- 
kogott egy kicsit, azután megmondotta a véle- 
ményét. Nem. — Miért ? kérdeztem én — Hiszen 
csupa kitűnő ember van érdekelve. — Az igaz, 
— mondotta az öreg — de ón kitűnő emberek- 
kel sem szeretek veszekedni, minden társaság- 
nak pedig az a vége. — Beláttam, hogy igaza 
van és azóta nem is gondoltam soha társaságra. 

TAKÁCS 

Ez más szóval annyit jelent, hogy Szovák 
ur visszautasítja az ajánlatomat. 

SZOVÁK 

A legmélyebb sajnálattal — de kénytelen i 

vagyok. Nem tagadhatom meg az egész mul- I 

tamat. j 

TAKÁCS 

(még mindig udvariasan — kissé éles hangon) 
Szovák ur tehát nem látja be, hogy a bankon 
jogtalanság történt? 

SZOVÁK 

(hidegen) E felett a kérdés felett igazán még 
nem gondolkoztam, ügyvéd ur. 

TAKÁCS 

Nos hát — én gondolkoztam. És ennélfogva 
tudom, hogy miért történt meg a bankkal ez a 
mostani méltatlanság, mint az utolsó esztendők- 
ben annyi már. De figyelmeztetem, Szovák ur, 
hogy a mi türelmünknek is meg van a maga 
határa. 

SZOVÁK 

(nagyon nyugodtan) Ügyvéd ur rejtélyekben 
beszél. 

TAKÁCS 

Hát majd világosabb leszek. Azt hiszi, nem 
tudjuk, hogy hogyan szerzi meg Ön egyik vál- 
lalatát a másik után? Hiszen Ön úgyszólván 
lehetetlenné teszi a mások számára még a lé- 
tezést is. De nem tart attól Szovák ur, hogy 
egy napon mindezek a dolgok világosságra 
fognak kerülni. 

SZOVÁK 

(feláll) Aha, most már értem, hogy miért jött 
éppen Ön hozzám. Az a megbízása ugye, hogy 
fenyegessen? Nos hát mondja meg azoknak, 
a kik küldték, hogy Szovák Pétert nem lehet 
fenyegetni. Hát ki vagyok én? 

TAKÁCS 

(szintén felkel) Megbízásom az volt, hogy Ön- 
nek egy tisztességes ajánlatot tegyek. Gondolja 
meg. 

SZOVÁK 

(feláll, most már egészen kurtán) Sajnálom, 
de a vasutat magam fogom építeni, semmi okom 
sincs arra, hogy Önöknek részt engedjek belőle. 

TAKÁCS 

Ez volt az utolsó szava? 

SZOVÁK 

Igen, ez volt az utolsó szavam. 

TAKÁCS 

Jól van. (Fenyegetően) De legyen elkészülve 
arra Szovák ur, hogy most már mi sem fogjuk 
tovább nyugodtan nézni azt, a mit csinál. 
(Nagyon élesen) Ha Ön veszteget Szovák ur, mi 
majd nyilvánosságra hozzuk a vesztegetést. Az 
adataink már megvannak hozzá. 

SZOVÁK 

Méltóztassék azt tenni ügyvéd ur, a mit jó- 
nak lát. 

TAKÁCS 

Azt fogom tenni. (Meghajtja a fejét, el) 

SZOVÁK 

(utánanéz, azután vállat von) Hiszen ha min- 

den fenyegetéstől megijedtem volna, nem tar- 
tanék ott, a hol ma tartok. 

8. JELENET. 

INAS 

(jó hátulról) Bocsánatot kérek, nagyságos 
uram — szabad már kinyitnom az ajtót? 

SZOVÁK 

Jött már valaki? 

INAS 

Csupán Tavassy ur. 

SZOVÁK 

Kinyithatod az ajtókat. ( Végignéz magán) Én 
csak egy pillanatra átmegyek a szobámba és 
felveszem a smokingomat. Ki van minden ké- 
szitve ? 

INAS 

Mindent az ágyra tettem, nagyságos uram. 

SZOVÁK 

Jól van. Ha valaki keres, azonnal vissza- 
jövök (El). 

9. JELENET. 

(Olga, Tavassy lassan beszélgetve jönnek előre) 

TAVASSY 

(Igen leimért modern fiatál ember, mindig igen 
lassan beszél, látszik, hogy minden szót előbb meg- 

25 



Digitized by Google 



gondol, körülnéz) Ugy látszik, hogy édesatyja 
nincsen itt. 

OLGA 

Biztosan a szobájába ment egy pillanatra. 
Talán megvárhatjuk itt, ha valami beszélni 
valója van vele. 

TAVA SS Y 

Csupán édes atyám üdvözletét akartam át- 
adni. 

INAS 

{Időközben felgyújtotta a nagy csillárt és ki- 
nyitotta az ajtónak mind a két szárnyát). 

OLGA 

Azért itt maradhatunk (Hdylyel kínálja). 

TAVASSY 

(körülnéz) Ugy látszik, ez itt Szovák urnák 
a dolgozószobája? 

OLGA 

Csakugyan az. 

Kis szünet 

TAVASSY 

Szovák úrban mindig azt becsültem legjob- 
ban, hogy olyan kedvvel dolgozik. 

OLGA 

(mosolyogva) Igen a papa szinte beteg, ha egy 
napig nem mehet az irodába. Nézze csak, hogy 
milyen csomó iratot hozatott ma estére is haza. 

TAVASSY 

(az íróasztalhoz lép) Szent Isten — ni-ni, mai 
estilap — valami szenzácziós hir lehet, mert a 
czimlapon óriási betűkkel hirdetik. Szabad meg- 
néznem. 

OLGA 

De kérem. 

TAVASSY 

(kezébe veszi a lapot) A vasúti államtitkár 
lemondása. Hm — hát mégsem lehetett elke- 
rülni. Tehát Kartaly elérte a czélját 

OLGA 

(összerezzen) Kartaly? 

TAVASSY 

Ő inditotta meg az államtitkár ellen a haj- 
szát. Közéletünk sajnosán eldurvul, igazán — 
rendkivül sajnosán. 

OLGA 

(félénken) De hát nem volt talán Kartalynak 
igaza? 

TAVASSY 

Uri embernek soha sincsen igaza, ha botrá- 
nyokat rendez. 

OLGA 

De mikor azt hiszi, hogy a közérdeknek 
használ vele. 

TAVASSY 

A közérdeknek, — ugyan kérem. Ezek az urak 

27 



Digitized by Google 



addig lármáznak, mig valaki be nem tömi a 
szájukat. 

OLGA 

Nem hiszem, hogy Kartaly is ilyen volna. 

TAVASSY 

(végignézi) Olga nagysám, annyira védi, hogy 
— különben igaz, találkoztam már vele itt is. 

OLGA 

Igen, jár hozzánk. És én nagyon becsülöm. 
Szép dolognak tartom, ha valakiben annyi lel- 
kesedés van. 

TAVASSY 

A lelkesedés nem komoly ember számára 
való. Különben én is ismerem Kartalyt, együtt 
jártunk az egyetemen. Tehetséges ember — de 
most rossz uton van. 

OLGA 

(nem válaszol.) 

TAVASSY 

(az órát nézi) Különben tényleg nem érde- 
mes erről ennyit beszélni. Annál is inkább, mert 
egy sokkal fontosabb mondani valóm van. 

OLGA 

(kitér öleg) Mondani valója van, Tavassy? 
Igazán nem tudom elképzelni, hogy mi lehet az. 

TAVASSY 

(megigazítja a kézelőjét) Engedje meg, hogy 
előbb egy pár szóval megismertessem bizonyos 
nézeteimmel és elveimmel. 

OLGA 

Kíváncsivá tesz (türelmetlen pillantásokat tesz 
az ajtó felé) 

TAVASSY 

(rendkívül komolyan) Már régóta foglalkozom 
azzal a gondolattal, hogy megnősüljek. Tudom, 
hogy sokan ezt az igen fontos, mondhatnám 
döntő lépést könnyen veszik és minden további 
meggondolás nélkül teszik meg. Én nekem 
azonban más természetem van. Muló és felüle- 
tes érzések által, amennyiben ilyenek is volná- 
nak, nem vezettetem magamat és épen azért 
minden érzésemet komoly és hosszas megfigyelés 
tárgyává teszem. Csak, amennyiben alaposan 
kipróbáltam őket, vonom le azután belőlük a 
megfelelő consequentiákat. 

OLGA 

(nem tudja, hogy mit mondjon) Igen... igen. ,. 

TAVASSY 

(folytatva) Alaposan és komolyan vizsgáltam 
meg azon érzelmeimet is, a melyeket Önnel 
szemben már huzamosabb idő óta érezni vélek. 

OLGA 

(felkelve) Engedje meg Tavassy, de az ön ál- 
talános előadása olyan személyes fordulatot vesz, 
hogy . . . 

10. JELENET 
(Előbbiek, Szovák) 

SZOVÁK 

(már átöltözködve) Ah, Tavassy, Isten hozta. 
(Tavassy eléje megy, kezet fognak.) 

OLGA 

(megkönnyebbülten) Azonnal hozok theát az 
uraknak (el.) 

11. JELENET 

SZOVÁK 

(ismét helylyel kínálja meg Tavassyt) Az édes- 
apja ma nálam volt az irodában. 

TAVASSY 

Az édes atyám emiitette és üdvözletét küldi, 
Szovák bátyám. 

SZOVÁK 

(fel és alá jár a szobájában. Azután a könyv- 
szekrényhez lép és gépiesen kivesz egy kötetet — 
megforful) Hát igen — az amit édes atyja em- 
iitett, az az én részemről rendben van. Nekem 
nincsen ellene semmi kifogásom. De ami Olgát 
illeti, — ő különös leány, nagyon különös leány 
(ismét visszateszi a könyvet és szembe ül Tavassyvál). 

TAVASSY 

Remélem, hogy sikerülni fog Olga nagysám 
aggodalmait eloszlatni. 

SZOVÁK 

(a tollszárat veszi ismét a kezébe) Nézze Tavassy, 
talán az a baj, hogy Ön kissé túlságosan ko- 
moly. Teringettét, az ilyen fiatal leány azt sze- 
reti, ha kissé szavalnak neki, szépeket monda- 
nak, — amint azt a regényekben olvasta. Olga 
is csak ilyen, akár milyen komoly arccal jár is 
a világban. Próbálja meg egy kissé ezen a mó- 
don, kedves barátom. 

TAVASSY 

(kimérten) Szovák bátyám sem kívánhatja 
tőlem, hogy hozzám méltatlan eszközöket hasz- 
náljak. Csak a mult hónapban habilitáltak, mint 
a középkori jogtörténet magántanárát, nem vi- 
selkedhetem ugy, mint valami ugrifüles gym- 
nasista. 

SZOVÁK 

(félig bámulattal, félig bosszankodva) Persze a 
középkori jogtörténet. A góthok I Már én is vol- 
tam több középkori épületben. 

12 JELENET. 

(Előbbiek, Szovák Mária, Olga,Perjéssyné,Perjéssy 
IÁly, Farkas Theo, és más vendégek rendezés szerint 

apró csapatókban át jönnek, az egyik rész az ajtóban 
marad és ismét visszamegy a többi termekbe. A kö- 
vetkező jelenet alatt mindig ujabb vendégek jönnek 9 
Olga és az inasok theás-csészékkel jönnek körül, kis 
asztalokon theasüteményt és sandwicheket hoznak át 
az egyik szobából a másikba. Szovák szivarokat kí- 
nálgat. Tavassy egy fiatal emberrel beszélget a 
kályha mellett.) 

PERJÉSSY LILY 

(Szovákhoz) Nini, Szovák bácsi. Hogy van 
mindig? 

SZOVÁK 

(kedélyesen) A hogy már lehet az ember, ha az 
ilyen szép kis lányok bácsinak szólitják. 

LILY 

(kaczéran) No bizony külömb ember maga 
még mindig, mint ezek az úgynevezett fiatalok, 
a kik most lázas sietséggel tömik magukba a 
sandwichet és a theás süteményt. Nézze csak 
őket, mintha már egy hete koplalnának. (Né- 
methez, a ki épen újra telerakja a tányérját) Meg 
fog ártani Németh. Megszámláltam, hogy hány 
sandwichet evett már, tiznél több mindig megárt 
és maga már a tizenegyediknél tart. (Nevetnek) 

MÁRIA 

Honnan tudod ezt ilyen pontosan Lily? 

LILY 

Mert ez már a második zsúr, a melyen együtt 
vagyunk ma délután Németh úrral. Mielőtt ide 
jöttünk, Tassyéknál voltunk együtt és már ott 
is bámultam kitűnő étvágyát. 

NÉMETH 

Hja, huszonhatodikán a szegény ember igy 
pótolja ki a vacsorát és az ebédet. (Leteszi a 
tányért.) 

PERJÉSSYNÉ 

(Szovák Máriához) Az én Lilym mindig mond 
valami mulatságosat. Különben csakugyan, miért 
nem voltatok Tassyéknál? 

MÁRTA 

(fojtott hosszúsággal) Nem közlekedünk velük. 

PERJÉSSYNÉ 

(barátságosan) Csakugyan, Tassyék igen ex- 
clusivek. 

MÁRIA 

Ha Olga akarná — 

PERJÉSSYNÉ 

De természetesen — csak rajta áll, persze a 
kedves gyermek kissé zárkózott, kissé furcsa 
hajlamai vannak. Persze. Csakhogy édes Máriám 
ügyelnetek kellene reá, mert a világ olyan rossz. 
A minap is azt mondja nekem Kőváryné, hogy 
látta, a mint Olga minden nap Budára megy 

át. Én persze tudom, hogy csak sétál, — de 
tudod az ilyesmi mégis feltűnő. Nem mondom 
szívesen az ilyesmit, de hát szegény Olgának 
nincsen anyja és igy bizonyos mértékben köte- 
lességem. 

MÁRIA 

De hát csak nem gondolod — ? 

PERJÉ8SYNE 

Már hogy gondolnám, nincsenek is ilyen 
gondolataim. Az én Lilym még olyan naiv. 
Néha magam is mondom neki, Lily az Istenért 
tizenhétéves korában az ember már nem lehet 
ilyen naiv. 

SZOVÁK 

(megbotránkozva) Tizenhét. (Keresztury Blan- 
kához) Hozott az Isten édesem (Megcsókolja). 

NÉMETH 

(Lilyhez) Akarja, hogy udvaroljak? 

LILY 

Isten ments. Ismerem a módszerét. Az úgy- 
nevezett goromba őszinteségi módszer, tizenhét- 
éves bakfisoknál néha még nagyon beválik, de 
rajtam már nem fog. Nekem már hiába mondja, 
hogy kaczér, hiu, önző, léha és még nem tudom 
mi minden vagyok, — nem fogok azért érdek- 
lődni maga iránt. 

NÉMETH 

(nevet) Kénytelen leszek most más módszert 
kitalálni. 

KERESZTÜRY BLANKA 

(hozzájuk lép) Én a másik módszert ismerem, 
Lily a múltkor velem próbálta meg* Mellém ült 
és öt perczig nem beszélt semmit. Végre siri 
hangon megszólalt Kár? Miért kár, kérdeztem 
én. Öt perczig ismét hallgatott, azután — le- 
hetőleg még siribb hangon elkezdte. Hogy kiért 
kár ? Magáért ? — Az Istenért csak nem öntöt- 
ték le hátulról a ruhámat? — O nem, egészen 
másért sajnálom. És azután kisült, hogy Németh 
ur azért sajnál engem, mert nap-nap után mu- 
latságokra kell mennem, a mikor pedig tudja, 
hogy az ón lelkem is valami más után vágyó- 
dik, éppen ugy, mint az ő lelke. 

NÉMETH 

Látom már, hogy nem érdemes lelkem szebb 
részeit maguknak bemutatni. 

LILY 

Csak nem ültél fel neki? 

BLANKA 

Édesem — én nem szoktam felülni. 

LILY 

Na — a mi azt illeti (Nagyon szeretetteméi- 

tóari) Igaz, nem tudod, hogy Szomolnoky báró 
hol van? 

BLANKA 

Ugyan, honnan tudnám ezt éppen én? 

LILY 

(ártatlanul) Csak ugy gondoltam, mert min- 
dig együtt voltatok, azután egyszerre a báró 
elutazott. Azt hittem, kogy küld neked is néha 
képeslevelezőlapokat 

NÉMETH 

(békitöleg) Ni, ni, Szovák ur ma egy valódi 
kegyelmes urat mutat be. 

BLANKA 

Melyik az? 

NÉMETH 

Az a kövér ur, ott hátul, a ki mindenkivel 
kezet fog és senkivel sem beszél. 

LILY 

Akkor miért jön el? 

NÉMETH 

Mert elnöke két bányatársaságnak, a melyek 
a Szovák ur magántulajdonát képezik. 

LILY 

Szegény ember, milyen keservesen kell dol- 
goznia a kenyérért. 

OLGA 

(odalép) Miért nem veszed le a kalapodat, Lily ? 

LILY 

Mindjárt ismét tovább kell mennem, édesem. 
A nagynéném uzsonnára hívott meg és bizal- 
masan megsúgta azt is, hogy egy nagyon ügyes, 
kellemes fiatal úrral fogok ez alkalommal vé- 
letlenül találkozni, a ki a mezőgazdasági gépeit 
még Dél-Oroszországba is szállítja. Azt hiszem 
sorsom már meg van pecsételve. 

OLGA 

(fojtott bosszúsággal) Es te nevetsz ezen? És 
te csakugyan azt hiszed, hogy ilyen módon bol- 
dog leszel? 

ULY 

(vállat von) Boldog! Ugyan hadd el. Akár a 
Dél-Oroszországi, akár más, mindegy. 

OLGA 

Megszoktam tőled Lily, hogy minden áron 
czinikusnak akarsz feltűnni. De nem. Ezt még 
sem tudom elhinni. Ez nem lehet a te igazi 
gondolkozásod. 

LILY 

(végignézi Olgát) Ugyan no. Hát csakugyan 
azt hiszed, hogy a férjhezmenés olyan borzasztó 
komoly dolog? 

OLGA 

Azénszemembennemcsakkomoly,hanemszent. 

ULY 

Tulzasz kedves Olgám. (Vállat von) A fő- 
dolog, hogy minél előbb jöjjön, mert már nagyon 
unom ezt az állapotot. Szeretnék már végre 
franczia darabokat is látni ós — 

OLGA 

És alkalomadtán el is játszani őket, ugy-e? 

LILY 

Ha jó partnerek vannak, miért nem. 

SZEPESSY 

(hozzájuk lép) Már mindenütt keresem magát, 
Lüy. 

LILY 

(tréfás bókot csinál) Ah, a nagy költő — 
engedje meg, hogy hódoljak. 

OLGA 

(leplezett izgatottsággal nézi az ajtót) Bocsássatok 
meg, a thea után kell néznem (el). 

SZEPESSY 

(Olga után néz) Szomorú nyárspolgár termé- 
szet ez a maga barátnője, Lily. Azt hiszem, a 
lelke egészen világos-szürke. Vagy talán inkább 
barna. Rőtbarna. Egészen érdektelen szin. 

LILY 

Tudom, maga minden lélekben szint keres* 
De még sohasem mondotta meg, hogy az enyém 
milyen, pedig már annyiszor kértem. 

SZEPES8Y 

Mert nem tudom. Lily. Néha egész tüzszin- 
ben Játom a lelkét, de néha azután ismét hideg, 
zöldes fény bántja a szememet. Majd egyszer 
talán tisztán fogok látni. (Jelentős sóhajjal) Ta- 
lán. (Mélyen belenéz a szemébe.) 

LILY 

(nyugodtan kitartja a tekintetét) Van valami 
uj témája? 

SZEPESSY 

Van. Egy sajátságos novellát irtam tegnap 
este, nem tudom, hogy a nagyközönség meg 
fogja-e érteni; de hiszen én nem isirok a nagy- 
közönségnek. Megengedi, hogy elmondjam? 

LILY 

Halljuk, halljuk! 

SZEPESSY 

(hátrasimítja a haját, feltűnően hangosan) Te- 
hát elfogom mondani a novellámat. 

NÉMETH 

(a ki kissé odább beszélgetett) Oh — Szepessy 
mester el fogja mondani a noválláját. Halljuk mi is. 

SZEPESSY 

(szenvedő arczczal néz körül) Nem tudom, hogy 
mindenkit érdekelni fog-e a tárgyam? 

TASNÁDY 

félhangosan a szomszédjához) Ki ez a hosszu- 
haju fiatalember? 

NÉMETH 

{meghallja a kérdést) Pszt. Szepessy Theo. Nem 
ismered? A „Mocsok" czimü kötet szezője. 

TASNÁDY 

(a fejét rázza) Sohasem hallottam még róla. 

NÉMETH 

A hölgyek nagyon szeretik, nézd csak, Lily 
hogyan néz rá. 

TASNÁDY 

Nem hiszem, hogy komoly ember volna. 

SZEPESSY 

(Lüyhez, de ugy, hogy mindenki meghallja) Te- 
hát elkezdem. Egy szomorú, szürke vidéken 
keresztül széles mederben folyik a nagy folyam. 
A vize piszkos, színtelen, — az ember azt hi- 
hetné, hogy nem is élö folyamot, hanem halott 
tavat lát. A folyam partján két oldalt a vég- 
telen homoksivatag terül el, a meddig csak a 
szem ellát. 

NÉMETH 

Hangulatos bevezetés. 

TÖBBEN 

Pszt! Pszt! 

SZEPESSY 

(miután végignézte Némethet) A folyam part- 
ján egy kis szürke házban lakik Maud. Nappal 
a kereveten pihen lázas álmok között, este ki- 

jön és magába szívja a tubarózsák illatát. Éjjel 
pedig ott ül a folyam mellett és szomjas vágy- 
gyal várja a Nagy Talány megoldását. (Lilyhez) 
Érti ? 

LILY 

Tökéletesen. 

SZEPESSY 

Egy sötét, zivataros éjjelen azután eljön, Ő, 
a ki egyedül tudná megoldani a Nagy Talányt. 
Maud epedve várta azt a pillanatot, de most, 
hogy a pillanat eljött — nincsen bátorsága meg- 
ismerni az Igazságot. (Mindig mystikusabb han- 
gon) A láthatáron kékes villámok czikáznak át, 
a folyam vize szokatlan fényben csillog, a hul- 
lámok harsogó dallal ostromolják a leányt — 
de Maudnak nincsen bátorsága megismerni az 
igazságot. (Csüggedten elhallgat) 

LILY 

Szegény Maud. 

SZEPESSY 

(tompán) Mikor eljön a reggel, Maud ismét ott 
ül a folyam partja mellett. Minden ismét szürke, 
szintelen és nyugodt. És Maud tudja, hogy a 
pillanat nem tér soha többé vissza és a nagy 
Talányt nem fogja megfejteni senki sem. Moz- 
dulatlanul, révedező szemekkel ül ott, a feje felett 
pedig egy kis kék felhőfoszlány úszik a levegőben. 

TASNÁDY 

{Némethez) No hát kérlek? — Ez tiszta és 
tökéletes hülyeség. Nem értem, hogy komoly 
emberek, hogy hallgathatnak ilyesmit végig. 

NÉMETH 

{ismét sandwichet rak a tányér járd) Nem értesz 
hozzá barátom. Ez nem középkori jogtörténet. 

TASNÁDY 

Hát ugyan mi? 

NÉMETH 

Symbolismus egy kis mystikus árnyalattal. 

SZEPESSY 

{Lüyhez) ugyan min gondolkozik olyan nagyon ? 

LILY 

Gondolkozom, hogy Maudnak igaza volt-e 
vagy sem. 

SZEPESSY 

{fojtott hangon — mialatt beszél, a kezével 
többször megérinti Lily kezét). És ezt maga kér- 
dezi Lily, épen maga, a kinek mindig volt haj- 
lama az Igazság iránt. Lássa, ez bánt. Magának 
tudnia kellene, hogy többet ér egyszer szembe 
nézni az igazsággal, mint évekig tapogatózni a 
sötétségben. Maudnak nem volt igaza, Maud 
gyáva volt és ezt a gyávaságát drágán fizette 
meg {ráteszi Lüy kezére a kezét) 

LILY 



(nem veszi a kezét el — könnyedén) Ugy pedig 
talán a merészségét fizette volna meg drágán. 
Nem édes barátom, a maga folyam partja talán 
igen unalmas lesz — de Maud azért mégis jól 
tette, hogy ott maradt ülve, ki tudja, hogy hova 
jutott volna el különben? 

SZEPESSY 

(szomorúan) Látja Lily, most ismét hideg 
zöld fényben látom a lelkét. 

LILY 

(nagyon kaczérul) Csak várjon szépen türel- 
mesen barátom, akkor talán majd egyszer még 
a piros tüzfónyben is lesz része. De én csak ak- 
kor megyek el a folyampartról, a mikor már 
biztosan tudom, hogy hova jutok el. Akkor 
majd magára is gondolok (kezet nyújt). 

SZEPESSY 

Már elmegy? 

LILY 

Már is a nagynénómnél kellene lennem 
(körüknéz) Hol van Olga? 

SZEPESSY 

(Az ajtóra mutat) Épen ott jön. 

LILY 

(Olga elé megy) Isten veled édesem. Mikor 
jösz el hozzám? 

OLGA 

(szórakozottan) Majd — nem tudom még — 
talán a jövő héten? 

LILY 

Édesem, ma még kiállhatatlanabb vagy, mint 
rendesen. Hol a mama? (keresi). 

SZEPBSSY 

(odalép Olgához, fátyolozott hangon) Tudja Olga 
milyen szinben látom most a maga lelkét ? Vio- 
lában. Valami bántja. 

OLGA 

(végignézi) Igen. Az bánt, hogy maga minden 
jogczim nélkül a keresztnevemen szólit (hátat 
fordit neki) 

SZEPESSY 

(meglepetve utánabámul) Szomorú nyárspolgár 
természet. Rőtbarna, tisztára rőtbarna (fejét csó- 
válva tovább megy.) 

13. JELENET 

Előbbiek, Kartaly. 

KARTALY 

(magas termetű, nagyon csinos fiatalember, kissé 
hanyag elegántiával öltözve. A mozdulatai lázasak, 
kapkodok, a hangjában mindig van egy kis izga- 
tottság. Gyorsan jön be, a szemei egyszerre keresz- 
túlfutják az egész szobát, végre megtalálják Olgát. 

A vendégek ezen jelenet alatt lassan átmennek a 
szomszéd szobába.) 

OLGA 

(az Íróasztalnál beszélget egy kis csoporttal, a 
mikor észreveszi Kartalyt, eléje megy.) 

LILY 

(az ajtóban találkozik Kartalylyal) Na — most 
nyugodtan mehetek, láttam a nap hősét. 

KARTALY 

Én volnék az? 

ULY 

Ugyan ne szerénykedjék. Hát ki volna. A 
nagy leleplező. Bizony Isten félek magától. 
Hallja, engem hagyjon békén (kezet fognak, el.) 
(Vendégek suttogva nézik Kartalyt) 

OLGA 

(hozzálép) No lám — egész föltűnést kelt. 
Különben miért jött ilyen későn? 

KARTALY 

Elhiheti, hogy mihelyest szabadulhattam, 
ide siettem. De nem lehetett előbb, a szerkesztő 
úgyis haragudni fog, hogy elmentem. 

OLGA 

Hát olyan sok volt a munka. 

KARTALY 

(erőltetett közönynyel) — ma nem is volt 

olyan sok. Nyolczra ismét visszamegyek és azt 
hiszem, hogy ma két órára készen is leszek. 
Tudja, most nincs országgyűlés, azért szabadu- 
lunk el olyan korán. 

OLGA 

Istenem, de hiszen az rettenetes egy élet. 
Hiszen ez biztosan tönkre teszi magukat. 

KARTALY 

Az ujabb időben már vannak a szanató- 
riumokban kedvezményes helyek ujságirók szá- 
mára. Látja, hogy gondoskodnak rólunk. 

OLGA 

(mosolyogva hdylyel Jcinálja) No, no — ma 
megint ilyen rettenés pessimista. Mindjárt hozok | 
magának egy jó csésze meleg theát és valami 
harapnivalót, az majd kibékiti egy kissé a vi- 
lággal (Odatol egy kis theásasztalkát és kiszolgálja). 

TAVASSY 

(a ki pár pillanat óta megfigyelte őket — most 
lassan odalép hozzájuk) Szervus Kartaly. 

KARTALY 

Szervusz. 

TAVASSY 

Neked talán ma gratulálni is kellene! 

KARTALY 

Sohse bántsd, örülök, hogy békében theáz- 
hatom. 

TAVASSY 

És az államtitkár bukásának nem örülsz? 



SZOVÁK 

(hozzájuk lép) Ah, Kartaly. Üdvözlöm, üdvöz- 
löm. Csak igy tovább. A panamistákat le kell 
leplezni, ez az ország úgyis csupa korrupczió. 

NÉMETH 

(félhangosan) Neki kell a legjobban tudnia. 

% 

SZOVÁK 

Derék dolgot végzett, kedves Kartaly ur. 
(Átmegy a másik szobába). 

OLGA 

No lássa, hogy elismerik a munkáját. 

KARTALY 

Pillanatnyi sikerek. 

TAVASSY 

Hát hiszen másokra nem is tarthatsz számot. 

KARTALY 

Hogy mondod? 

TAVASSY 

Uram Istenem, elvégre csak nem kivánhatod, 
hogy az ilyen fajta működést épen olyan komo- 
lyan vegyék, mint például . . . 

KARTALY 

Mint például azt, ha valaki háromkötetes 

munkát ir egy olyan kódexről, a mely a hatodik 
században végleg elveszett — ugye? 

TAVA8SY 

Ugy látszik tudományos munkámra czélzasz. 
Pedig az mindig különb, mint . . 

KARTALY 

Mint? 

TAVAS SY 

Mint például a csatornatisztitás. 

KARTALY 

Ugy — a csatornatisztitás. Ez meg én volnék 
ugy-e? Hát azt sem bánom. De ne felejtsd el, 
hogyha nem tisztítanák a csatornákat, a beteg- l 
ségek szörnyen elszaporodnának. 

TAVAS SY 

Lehet, hogy hasznos mesterség, de bepisz- 
kítja a kezet. 

KARTALY 

{fokozottabb izgatottsággal) Hát hadd piszkítsa 
be. Ezekkel a piszkos kezekkel azonban hasz- 
nos munkát végezünk. Jó munkát, becsületes 
munkát. Ti persze a vállatokat vonogatjátok. 
Nini, az a kis újságíró ismét fészkelődik. Ismét 
felpiszkál mindenféle kellemetlen dolgot. Ugyan 
mi köze hozzá? Bizonyosan csak a botrányt 

akarja. Mert azt, hogy valaki az igazságot akar- 
hatja, arra ti nem is gondoltok. Igazság — ugyan 
mi az ? Chimára. Ábránd. Szerintetek ugy-e min- 
dent ugy kellene hagyni, a mint van. Hiszen a 
társadalom a legszebben van berendezve. Hiszen 
mindenkinek egyenlő mértékkel mérnek. Hiszen 
semmi gazság, semmi igazságtalanság nem tör- 
ténik. Hát ugyan mire jó a fészkelődés? De 
nem ugy van ám I Csak menj te az egyetemre és 
beszélj három embernek a góthokról — az én 
szememben nem ez a komoly munka. Komoly 
munka az, a minek mások hasznát veszik. Az 
én csatornatisztitásom pedig hasznos, azt szentül 
hiszem. És azért folytatni fogom tovább, amig 
birom, ha mindjárt — ha mindjárt be is piszkí- 
tom a kezemet. Ami jó, ami tisztességes, ami 
becsületes dolog a világon valaha történt, azt 
mind a piszkos kezek vivták ki. És a piszkos ke- 
zek fogják majd kivívni a jövőben is. És ha 
azok a piszkos kezek nem emelték volna az ő 
barikádjaikat, te sem taníthatnál ma [az egye- 
temen szabadon. És ha jobb jövőért dolgozunk, 
nem számithatunk a ti finnyás, keztyüs, tiszta 
kezeitekre, a mi munkánkat csak a piszkos ke- 
zek viszik előre. Hát had legyen az én kezem 
is piszkos. Akinek finnyás az ízlése, legfeljebb 
nem fog kezet velem. 

OLOA 

(aki erős felindulással hallgatta Kartaly t } most 
kezet nyújt neki — melegen) Jól van, Kartaly, 
azt a lelkesedést szeretem magában. 

TAVASSY 

(szárazan) Lelkesedéssel azonban nem lehet 
érvelni. 

14. JBLBNET. 

(Előbbiek, Szovák.) 

SZOVÁK 

(körülnéz, azután odalép hozzájuk) Nini, ti még 
itt vagytok, Olga. No te ugyan szépen magukra 
hagyod a vendégeidet. 

OLGA 

Azt hittem, hogy már nagyrészt elmentek 
(felkel). De azonnal utánuk nézek. 

SZOVÁK 

Most már maradhatsz. Csak Német van meg 
odaát, ez is mindjárt megy (Tavassyhoz) Mi 
nekünk azonban van még egy kis beszélnivalónk. 
(Kartályhoz a theás csészére mutatva) Kérem csak 
ne zavartassa magát 

TAVASSY 

(felkel és az órára néz) Már ilyen késő ? akkor 
búcsúznom kell (kezet fog Olgával és Kartaly val. 
Mindketten átmennek a szomszéd szobába.) 

SZOVÁK 

(menet közben) Nagyon ügyes ember ez a 
Kartaly. ': 

TAVA8SY 

(bosszúsan) Olga kisasszony is ezen a véle- 
ményen van. 

SZOVÁK 

(megáll) Csak talán nem gondolja (visszanéz) 
ugyan kérem, hát ki vagyok én? 

TAVASSY 

Kérem. — 

SZOVÁK 

Csak nem képzeli, hogy egy ilyen kis újság- 
író merészelné, — ugyan kérem (el.) 

15. JELENET 
OLGA 

(kis szünet után) Az előbb nagyon felizgatta 
magát. 

KARTALY 

(már visszanyerte a nyugalmát) Bocsásson 
meg Olga — igazán nem akartam egy ilyen — 
ilyen nagy kitöréssel untatni (erőltetve mosolyog) 
Azt hiszem majdnem szavaltam. De lássa, mindez 
már régen forr bennem és csak alkalom kellett, 
hogy valakinek a szemébe vághassam (ismét 
fokozódó elkeseredettséggel). Hiszen tudom, hogy 
mindezek az urak, a kik itt maga körül forog- 

nak, hogyan gondolkoznak a pályámról és rólam. 
Persze harminczezer forint évi jövedelemmel 
könnyű a régi góthokról irni és mélységesen 
megvetni azokat, akik éjjel 2 órakor csak napi- 
híreket körmölnek. 

OLGA 

Tudom, hogy nagy áldozatot hoz nekem, a 
mikor ide feljön, hozzánk. 

KARTALY 

Ó nem, Olga, áldozatról szó sincsen — de 
persze ha maga nem volna — (elhallgat.) 

OLGA 

És velem igazán nagy jót tesz Kartaly, ha 
néha felkeres. Hiszen nem is képzeli, hogy 
milyen — milyen egyedül állok. Higyje meg, 
hogy maga éjszaka ott ül a szerkesztőségben 
és magányosan rójja egymás után a sorokat, 
nincs olyan szörnyen egyedül, mint én, a ki itt 
élek ebben a fényes lakásban, ebben a nagy 
jólétben {JkSrülnéz azután halkan) Isten tudja, 
nem képzelem azt, hogy valami nagyon bonyo- 
lult lelkem van, a melyet a környezetem nem 
tud megérteni. J)e a mióta az édesanyám meg- 
halt, nincsen senkim — igazán senkim. 

KARTALY 

Régen halt már meg az édes anyja, Olga? 

OLGA 

Már hat esztendeje. Akkor vezettek be ép- 
pen az első társaságba, az első bálomon még 
ott volt. Hogy örült szegény (kis szünet). Hiszen 
az édes atyám is nagyon szeret, nagyon jó hoz- 
zám, — tudom, hogy mindenáron boldoggá akar 
tenni. De az 6 szemében ez a boldogság abban 
áll, hogy egy minél előkelőbb, minél gazdagabb 
férjet talál a számomra (szenvedélyesebben). Én 
nekem pedig ez a boldogság nem kell. 

KARTALY 

És a nagynénje? 

OLGA 

A nagynéném — Édes Istenem. Hat esztendő 
óta talán még nem beszéltünk egymással egy 
bizalmas szót se. Talán én vagyok a hibás — 
valószínűleg — hiszen tudom, hogy olyan sze- 
rencsétlen természetem van. 

KARTALY 

Ne izgassa fel magát Olga. 

OLGA 

Dehogy — hiszen én már mindebbe bele- 
törődtem. Évek óta élünk már igy — az édes 
apám azt hiszi, hogy makacs, hogy önfejű va- 
gyok, ő is egyre jobban elkeseredik. Ejh hát 
élet ez? Semmi mozgás csak folytonos meg- 

kövesült rideg nyugalom (kissé elgondolkozik — 
azután mosolyogva) Látja a pessimismus ragadós. 
Már én is ugy beszélek, akárcsak maga.) 

KARTALY 

És éppen annyira igazsága van, mint nekem. 
Hát azt hiszi, hogy ha nem sejtettem volna, 
hogy mi tölti el a lelkét, közeledtem volna egy- 
általán? Azt hiszi, hogy jól esik idejárnom, hogy 
jól érzem magam a Tavassyék és Perjessy Lilyék 
között? Ha nem tudtam volna, hogy magában 
mi él Olga. Sohse ismert volna meg. 

OLGA 

Igaz, mindjárt az első találkozásunknál ugy 
beszélt nekem, mintha ismerne, mintha már 
mindent tudna rólam, amit soha nem mondtam 
el senkinek. És ez végtelenül jól esett nekem. ' 
De hát csakugyan — honnan ismert? 

KARTALY 

Hogy honnan ismertem ? Különben már úgyis 
régóta el akartam mondani. (Kissé zavartan) 
Ámbár kissé különös történet. j 

OLGA • 

Történet? Amelyben én is szerepelek? 

KARTALY 

Amelyben maga is szerepel, igen. Az ősszel 
egyszer odaát kószáltam Budán. Nagyon szere- | 

tek a budai félreeső kis utczákban kóborolni, az 
ember ugy érzi magát, mintha egy másik világ- 
ban járna. Régen, fiatalkoromban ott is laktam. 

OLGA 

(mosolyogva) A fiatal korában. 

KARTALY 

Maga persze nem hiszi el, hogy ez régen 
volt. Pedig mégis ugy van. A fiatalkoromnak 
nevezem ugyanis azt az időt, amikor még nagy 
alkotásokra készültem, hatalmas, korszakalkotó 
műveket akartam hátrahagyni — s amikor még 
verseket irtam. 

OLGA 

(még mindig mosolyogva) No — és ma már 
nem ir verseket? 

KARTALY 

Ma már nem tudok. Szerkesztőség ós a poézis 
nem férnek meg egymással. Az igazi újságíró, 
aki benn él hivatásában és szereti a munkáját, 
bucsut mond minden egyébnek. De néha azért 
még elfog a vágy a régi, az elhagyott világ 
felé és ilyenkor ott csatangolok a kis budai 
utczákban. 

OLGA 

(halkan) Én is szoktam Budán sétálni. Ott 
minden olyan csendes — olyan 

56 



Digitized by Google 



KARTALY 

(reánéz) Amint tehát ott járok a régi Tabán- 
ban, egy különös kép ötlik a szemembe. Szembe 
velem egy temetésü menet jött. Szomorú menet 
volt nagyon. Gyásznép csak egy pár kis fiu volt, 
akik szomorúan, megijedve bandukoltak a ko- 
porsó után — és 

OLGA 

(aki az utolsó szavak alatt erősen figyelt) Es — 

KARTALY 

A koporsót két hölgy is kisérte, egy öregebb 
és egy fiatal. A fiatal pedig — 

OLGA 

Igen, a fiatal én voltam. {Szünet) Hát akkor 
látott? 

KARTALY 

Akkor. Látásból ismertem és az ujságipó fel- 
ébredt bennem. Mit keres ez a gazdag elkényez- 
tetett leány ezen a szomorú, tabáni temetésen. 
Mi hozta ide? Utána jártam annak, hogy ki 
a halott. 

OLGA 

És megtudta? 

KARTALY 

Igen. Egy kis tüdőbeteg segédtanitó volt, a 
ki egész életét ott töltötte abban az utczában. 

Regényt kerestem, de semmi nyomásra nem 
találtam. Mindössze annyit mondtak, hogy a 
kis tanitó sokat köhögött és ha kissé jobban 
volt, elment a sarki kávéházba újságot olvasni. 

OLGA 

Lássa — én nem tudtam róla ennyit. 

KARTALY 

(kis szünet után) Ettől a pillanattól kezdve 
kerestem az alkalmat, hogy megismerkedjem 
magával. És mikor azután jobban megismertem, 
láttam, hogy helyesen értettem meg azt, amit 
láttam. 

OLGA 

Igazán megértette ? Külömben — hiszen nem 
volt olyan nagy dolog. Láttam egy szomorú szegé- 
nyes temetést és láttam, hogy egy olyan embert 
visznek sirba, aki egyedül állt. Aznap különben is 
kissé el voltam keseredve, az őszi idő is nagyon 
hathatott reám — higyje el, nem volt komédia, 
amikor arra kértem a társalkodónőmet, hogy 
ezt a magányos koporsót kisérjük el egy darabon. 

KARTALY 

Szomorú gondolat. És hogy éppen egy fiatal 
leány jön erre a gondolatra — ámbár engem, 
talán ez a szomorú komolyság volt az, amely ugy 
vonzott mindig, amely ugy vonz. {Szünet) De egy- 
szer mégis szeretném magát nevetni látni, Olga. 

OLGA 

{ismét elmosolyodik) Látja már is mosolygok. 

KARTALY 

Nem — nem, ez a mosoly nem elég nekem. 
Azt szeretném, ha egyszer a jókedvű, gondtalan 
kaczagást hallanám. 

OLGA 

{megint éíkomólyik) A páratlan keddjeinkben 
ebben aligha lesz része. 

KARTALY 

(mindig melegebben) Pedig maga tudna ne- 
vetni Olga, tudna, de valakinek meg kellene 
tanitania reá. Valakinek, aki kiragadná ebből 
az üres halott nyugalomból és belevinné az 
eleven életbe. És aki azután megmutatná azt, 
ami igazán szép és komoly lenne, akinek részt- 
venne küzdelmeiben és eredményeiben, akit bá- 
torítana, ha elcsügged és erőt adna neki, ha 
elfárad. Maga mindezt megtudná tenni Olga, 
mert van ereje — ó igen — van. És akkor tudna 
nevetni is, éppen olyan önfeledten, éppen olyan 
jókedvűen, mint mások. 

OLGA 

{fojtott hangon) Lehet, lehet, hogy igaza van j 
Kartaly. Talán én is azután vágyódom — talán ? 
De hát eljó-e majd az a valaki, a ki véghez 
tudná vinni ezt a csodát. 

KARTALY 

(erősen küzd magával azután lassan Olga keze 
felé nyúl) És — ha — azt mondanám, hogy 
elég erőt érzek magamban, — hogy (Kitörve) 
— hogy szeretem. 

OLGA 

(kivonja a kézét — bizonytalanul) Ne — nem. 
Engedjen időt, hogy — hogy godolkozzam. 

KARTALY 

(szenvedélyesen) Ejh, a gondolkozás volt mindig 
a legnagyobb ellensége. Mindig csak gondol- 
kozott, ez keserítette el. Hallgasson egyszer arra, 
mit érez (Ismét megfogja Olga kezét) Édes Olga 
én nagyon-nagyon szeretem. 

OLGA 

(nem vonja ki a kezét, egy pillanatig Kartaly 
szemébe néz, azután lesüti a szemét) Igazán — 
olyan váratlanul jött ez az egész. 

16. JELENET. 
(Szovák, a ki az utolsó szavak alatt már az ajtó- 
ban állott, most hirtelenül előlép. Kartaly elereszti 
Olga kezét és mereven áll meg Szovákkál szemben. 
Olga az Íróasztalhoz hátrál. 

SZOVÁK 

Szabad tudnom, hogy ez a — ez a szokat- 
lan bizalmaskodás mit jelentsen? Mi? 

OLGA 

Édes apáml 

SZOVÁK 

(élesen) Feljogosítottad ezt az, ezt az urat 
az ilyesmire? 

OLGA 

(hallgat) 

SZOVÁK 

(minden erejéből akar uralkodni magán — pár 
pillanatig hallgat) Hm. nem szeretem a fölös- 
leges beszédet. Három szóval tisztába jöhetünk 
(Kartalyhoz) Ön igen tisztelt Uram, a fogadó 
napjaimat, a mint látom arra óhajtja felhasz- 
nálni, hogy a leányom fejét elforgassa. Az ön 
szempontjából ez egészen megmagyarázható. De | 
viszont az én szempontomból azt fogja termé- 
szetesnek találni, ha arra kérem, hogy a fogadó 
napjaimról ezentúl ne vegyen tudomást. Azt 
hiszem, megértettük egymást. 

OLGA 

Édes apám .... 

SZOVÁK 

(nem is néz reá) Veled majd később beszélek 
(Kartalyhoz) Nos megméltóztatott érteni, a mit 
mondottam ? 

KARTALY 

Megl (kifelé indul.) 

OLGA 

Megálljon. 

SZOVÁK 

Mi — mi az? 

OLGA 

(előre lép, 6 is palástolni próbálja az izgatott- 
ságát) Ha neked nincsen több mondanivalód 
édes apám, van nekem. 

SZOVÁK 

(megfordul, fenyegetöleg) Olga! 

OLGA 

Értsük meg egymást, édes apám. Szerettem 
volna veled nyugodtan beszélni erről, — de . . . 

SZOVÁK 

Nekem nincsen ebben az ügyben semmi meg- 
beszélni valóm. 

OLGA 

(folytatva) De a szerencsétlen véletlen meg- 
akadályozta ezt. így is jól van. Egy órával 
ezelőtt azt mondottam neked, ha megtalálom 
azt, akinek tudok hinni, azonnal megfogom ezt 
mondani neked (odalép Kartalyhoz és Jcezét nyújtja 
neki) Ő benne hiszek. 

KARTALY 

(szótlanul megcsókolja kezét) 

SZOVÁK 

(az íróasztalhoz ment és gépiesen leült székére 
— szünet után mintegy magának) Csak semmi 

í 

jelenet (Kartalyhoz) Hm. Ön jó munkát végzett, 
tisztelt Uram. Ennek a szerencsétlen gyermek- 
nek alaposan elforgatta a fejét. De egyben még 
is elszámította magát Szovák Péter nem az az 
ember, a kire váratlan meglepetésekkel hatni 
lehetne. Engem nem lehet zavarba hozni (iá toll- 
szárával kopog, egészen szárazan). Ön valószínűleg 
tudja, hogy a leányom nagykorú és számításait 
arra alapítja. Egyet azonban talán nem tud 
mégsem. Olgának nincsen egy fillér vagyona 
sem és ha az akaratom ellenére menne férjhez, 
— a milyen igaz, hogy Szovák Péter a nevem — 
egy fillért sem fog kapni. így ni, az világos és 
magyar beszéd volt ugyebár? 

KARTALY 

(felemeli afejét)M.ináez egyáltalában nem érdekel 
engem, Szovák ur. A vagyonához semmi közöm. 
De miután szerencsés voltam Olga kisasszony 
vonzalmát megnyerni — bátor vagyok a kezét 
kérni. 

SZOVÁK 

(egyszerre irtózatos dühbe jön) Még mindig 
nem volt elég a beszédből? Azt kell tűrnöm, 
hogy az első jött ment a saját házamban ne 
hagyjon békét; hát akkor én is másképen be- 
szélek. (Az ajtóra mutat, Kartalyhoz) Ott az ajtó 
és most pusztuljon. 

OLGA 

(remegve az izgatottságtél) Édes apám, ne 
kényszeríts a végsöre. 

SZOVÁK 

(sötéten) Hallgass I hallgass, — mert külöm- 
ben azt találom mondani, hogy az ajtó a te 
számodra is nyitva áll (Kartályhoz) Nos — még 
ez sem volt elég? Talán azt akarja? (ütésre 
emeli a kezét, Kartaly isszonyu erővel uralkodik 
magán — egy lépést hátrál.) 

SZOVÁK 

(már nem tud uralkodni magán, az ajtóra mu- 
tat) Menjen ki — ki — 

OLGA 

(elhatározottan) Jól van, — de akkor én vele 
megyek. 

KARTALY 

(megragadja Olga kezét) Köszönöm (fogva tartja 
Olga kezét és diadalmasan néz végig Szovákon) 

SZOVÁK 

(fuldokolva) Olga — gondold meg. 

OLGA 

(szomorú határozottsággal) Meggondoltam. 
Függöny. 

II. FELVONÁS. 

1. JELENET. 

(Kartalyék lakása. Nagyon egyszerűm butoro- í 
zott szoba. A középen asztal, körülötte néhány igen 
egyszerű karosszék.) 

TAKÁCS j 

(cselédtől kisérve jön balról) Erre? (körülnéz, 
gúnyosan magában) Aha — ez ugy látszik a 
szalon (cselédhez) A nagyságos asszony tehát 
idehaza van. 

CSELÉD 

Igen. Odabenn lesz a másik szobában. 

TAKÁCS í 

Ha olyan szíves volna és egy perezre ki- 
szólítaná. 

CSELÉD 

Majd szólok neki (el.) 

TAKÁCS 

(figyelmesen vizsgál mindent, magába) He-he. 
Valami nagy fényűzést nem látok. 

2. JELENET 



OLGA 

(jó jobbról, igen egyszerű háziruhában, csodál- 
kozva nézi Takácsot) 

TAKÁCS 

(eléje megy és leplezett kíváncsisággal nézi) En- 
gedelmet kérek — dr. Takács ügyvéd vagyok 
— Kartaly úrral volna egy kis beszélnivalóm 
és miután hallottam, hogy most nincsen ide- 
haza, azt volnék bátor megkérdezni, hogy mikor 
tehetném tiszteletemet. Az ügy ugyanis sürgős. 

OLGA 

(udvariasan) A férjem egy félóra múlva biztosan 
idehaza lesz, ügyvéd ur. Ha talán akkor 

TAKÁCS 

(mélyen meghajol) Bátor leszek majd akkor 
újra feljönni (kifelé indul.) 

OLGA 

Talán átadhatnék neki valami üzenetet. 

TAKÁCS 

Nagyságos asszonyom igen kegyes — de az 
ügy kissé hosszadalmas — majd magam leszek 
bátor (ismét meghajol) 

OLGA 

Amint parancsolja ügyvéd ur (Takács él.) 

CSELÉD 

(Jön) A fűszerestől vannak itt nagysága. El- 
hozták amit rendeltünk, de nem akarják ide- 
adni, mielőtt nem tetszik kifizetni a régi számlát. 

OLGA 

(magában) Istenem (fenn) Ki van itt? 

CSELÉD 

Egy segéd, — olyan goromba ember. 

* l ' OLGA 

Küldje be ide hozzám. 

CSELÉD 

Igenis (el) 

3. JELENET 
SEGÉD 

(igen szemtelen modorú fiatal ember. Kihivó 
mosolylyal nézi Olgát) Kezét csókolom. 

OLGA 

Hallom-hallom, hogy az árukat nem akarja 
átadni. 

SEGÉD 

A világért sem nagyságos asszonyom. Nagyon 
szivesen adom át őket. Csak éppen ennek a kis 
számlának a kifizetését kérem előbb. 

OLGA 

Persze — tudom, hogy már elseje óta hát- 

ralékban vagyok. De lássa még lehetnének 
egy pár napig türelemmel, a férjem minden nap 
kaphat állást és akkor egyszerre minden rend- 
ben lesz. 

SEGÉD 

(gúnyosan) Igen, — mi már ismerjük ezt 
(vállat von.) 

OLGA 

Talán mégis szólna a főnök urnák. 

SEGÉD 

Megkérdezhetem, de előre tudom, mit fog 
mondani a főnök ur. 

OLGA 

Nagyon kérem, tegye meg mégis. 

SEGÉD 

Nem bánom — lemegyek és mégegyszer 
megkérdem. De az árukat most nem hagyom 
itt. Kezét csókolom (el) 

OLGA 

(utánanéz — azután elgondolkozva egy könyvet 
vesz a kezébe.) 

CSELÉD 

(ismét bejön) Egy nagysága és egy kisasszony 
vannak odakünn, a kik a nagyságát keresik. 
Jaj de gyönyörű ruháik vannak. 

OLGA 

Engem keresnek. Majd mindjárt megnézem 
(az ajtóhoz megy — kitekint) O Emma néni, ön 
az és te is Lüy. Parancsoljatok. 

4. JELENET 
(Előbbiek Perjéssyné, Lüy). 

PERJÉSSYNÉ 

(gyorsan bejön, kezet nyújt Olgának, a ki meg- 
csókolja, Perjéssyné homlokon csókolja.) 

LILY 

(Lüy megöleli — csend.) 

OLGA 

Nem parancsoltok helyet foglalni? 

PERJÉSSYNÉ 

(a lorgnonján keresztül nézi a berendezést) Hogyne, 
hogyne. A lépcsők kissé kifárasztottak. 

LILY 

Kissé magasan lakol — és nincsen lift 

OLGA 

(jókedvűen) — mi szeretjük a lépcsőmá- 
szást. Az ember egészen turistának képzeli magát. 

PERJÉSSYNÉ 

(vizsgálódva) Milyen jókedvű vagy, kedves 
Olgám. 

LILY 

Csakugyan — azelőtt sohasem voltál olyan 
barátságos. 

PERJÉSSYNÉ 

Lily ezt nem mondja szemrehányás gyanánt, 
édes leányom .... Köztetek barátunk között 
semmiféle érzékenykedésnek nem volt helye. És 
azt tudod, ugy-e, hogy Lily igen jó barátnőd? 

LILY 

Most is valahányszor szóba kerülsz, mindig 
védlek. 

OLGA 

Nagyon kedves vagy Lily — de igazán, ne 
fáraszd magadat 

PERJÉSSYNÉ 

Lily csak a kötelességét teljesiti, kedves Ol- 
gám. Az édes anyád, nagyon jó barátnőm volt — 
^s azért én is többször közbenjártam az édes 
atyádnál és a nagynénédnél, ámbár nem is kér- 
tél fel erre. 

OLGA 

De igazán — ez talán — 

PERJÉSSYNÉ 

(Jóakarattal) Semmit sem kell megköszönnöd, 
mert úgysem akarnak tudni rólad. Tudod, na- 
gyon makacs emberek — különben — 

OLGA 

(határozottan) Kedves néni, talán beszélhet- 
nénk valami más tárgyról. 

PERJÉSSYNÉ 

Még mindig makacs vagy, gyermekem és 
nem látod jóakaratunkat. De ahogy akarod — 
(Körüfoiéz) Hát ez a lakástok? 

OLGA 

(ismét nyugodtan) Ez. 

LILY 

Zongorád nincsen? 

OLGA 

Nincsen. 

LILY 

Pedig te nagyon szeretted a zenét, ugy-e ? 

OLGA 

Most is szererem — de ha nem telik zon- 
gorára. Mihelyest Endrének állása lesz, majd 
bérbeveszünk egyet. 

PERJÉSSYNÉ 

Igaz, hallottam, hogy a férjedet elbocsátot- 
ták a szerkesztőségből és most állás nélkül van. 
A világért sem akarok beleavatkozni dolgaidba 
édes gyermekem, de az édes anyád igen jó ba- 
rátnőm volt és igy talán jogom van ahhoz, hogy 
megkérdezzem tőled, — mondd csak, édes 01- 

gám, — igy köztünk szólva — nem gondolod, 
hogy mégis, mégis kissé meggondolatlanul jár- 
tál el. 

OLGA 

(nyugodtan) Én — ugyan miben ? 

PERJÉSSYNÉ 

Miben. Édes Istenem. Hát a házasságodban. 

OLGA 

(igen nyugodtan) Nem tudom, mi lehetett volna 
ebbe a meggondatlanság ? 

LILY 

A mama ugy gondolja, hogy a férjed állása 
talán mégis kissé bizonytalan volt. 

* OLGA 

Az állása talán az volt — de 6 maga nem 
változott és elvégre nem egy álláshoz, hanem 
egy emberhez megyünk hozzá. Azt hiszem, nin- 
csen természetesebb dolog a világon, mintha az 
ember ahhoz megy hozzá, akit szeret. 

PERJÉSSYNÉ 

Bocsásd meg, édesem, vannak más szem- 
pontok is. 

OLGA 

A magam együgyű eszemmel más szem- 
pontot ebben a kérdésben nem tudok komolyan 

venni, mint azt, hogy szeretünk-e valakit, igen, 
vagy nem?! 

PERJÉSSYNÉ 

Kissé határozott elveid vannak, édesem, No, 
de ne vitatkozzunk. (Lüyhez) Igaz, még meg 
sem mondtuk Olgának, pedig tulajdonképpen 
ezért jöttünk, Lily mennyasszony. 

OLGA 

ő — szivből gratulálok. Különben már Lily 
már a múltkor emiitett valamit. A vőlegény 
ugy-e gépgyáros? 

PERJÉSSYNÉ 

Ó nem. Pénzügyigazgató. Már régóta sze- 
szereti Lilyt. 

LILY 

Igen, verset is irt hozzám. 

OLGA 

(udvariasan) Verset? No láml 

PERJÉSSYNÉ 

Ne hidd, kedves Olgám, hogy csak a féle 
hivatalnok ember. Tamásnak igen szép va- 
gyona van. 

LILY 

Nézd meg a gyűrűjét. (Odatartja a kezét) 

OLGA 

Gyönyörű szép ! 

LILY 

Remélem, kedves Olgám, hogy az estélyeinkre 
te is el fogsz jönni? 

OLGA 

Nem tudom, hogy Endre nem kap-e vidéken 
állást. 

LILY 

Vidék. Brrr. 

PBRJÉSSYNÉ 

(az órára néz) Mindenesetre tudod, édes gyer- 
mekem, hogy bennünk igazi jóakarókra találsz 
majd mindig. De most mennünk kell. Tamás vár. 

LILY 

{megcsókolja Olgát) Remélem nemsokára lát- 
lak ismét, kedves Olgám. 

OLGA 

Nagyon fogok örülni (kikíséri őket.) 

OLGA 

(visszajön — egy kávéskészletet vesz elő és meg- 
gyújtja a spiritust, azután kifelé figyel) A férjem. 

3. JELENET 
(Olga, majd Kartaly.) 

KARTALY 

(látszólag jókedvűen jön. Még mindig igen jól 
van öltözve, de az egyes darabok már nem illenek 

össze. Megöleli Olgát, assután leteszi a botját és a 
kalapját az asztalra.) 

KARTALY 

A lépcsőn találkoztam Perjéssyékkel. Nálad 
voltak? 

OLGA 

Nálam. Azt hiszem a régi házmesterünktől 
tudták meg a lakásunkat és nem ijedtek meg 
a négy emelettől sem, csakhogy lássanak. 

KARTALY 

A jó teremtések. Na — és mit beszéltek? 

OLGA 

(jókedvűen) Először mindenáron szerettek volna 
kivenni belőlem valamit. Például, hogy már meg- 
bántam a házasságomat vagy hogy nagyon bol- 
dogtalan vagyok. Mikor azonban ez nem sike- 
rült, bosszúból elmondták, hogy Lilynek vőlegé- 
nye van, Lily meg is mutatta a gyűrűket, melye- 
ket már kapott tőle és meghívott az estélyére, 
a melyeket a jövő esztendőbe adni fog. 

KARTALY 

(felháborodva) Egyszóval, mindenáron kelle- 
metlenek akartak lenni. Szerencséjük, hogy ón 
nem voltam idehaza, mert különben megmond- 
tam volna nekik az igazat. 

74 



Digitized by Google 

i 



OLGA 

Ugyan hadd el. Hadd legyen meg az örömük. 

KARTALY 

(fel és alá sétál) És mond Olga, a mikor Lily 
a gyűrűket mutogatta, az estélyeiről meg ezek- 
ről a dolgokról beszólt, akkor {félbeszakítja saját 
szavát.) 

OLGA 

(reánéz) Nos, miért — halgattál el? Valamit 
akartál még kérdezni? 

KARTALY 

(erőltetett jókedvvel) No igen — nem fájt ak- 
kor mégis egy kissé a szived, hogy mindent ott 
hagytál ? No ugy értem, hogy egy kicsit. Nem ? 

OLGA 

(hozzámegy és végigsimít a homlokán) Gyer- 
mek vagy. 

KARTALY 

(szenvedélyesen megöleli) O te — te jó — te 
tiszta. 

OLGA 

(szelíden kibontakozik karjaiból) Még nem 
mondtad el, hogy mit végeztél ma délután (reá- 
néz halkabban) Ma sem volt szerencséd? 

KARTALY 

(csüggedten rázza a fejét) Ma sem. Minden 

állás be van töltve; voltam talán öt helyen is, 
mindenütt ugyanez a felelet. Sajnálják, de most 
nem lehet. Talán majd máskor. Hagyjam itt 
a czimemet, mihelyt lesz valami, azonnal fog- 
nak értesiteni. Már tudom, hogy ez mit jelent, 
Semmi — semmi. 

OLGA 

(bátorítólag) Azért még nem kell elcsügged- 
ned. Hiszen annyi szerkesztőség van és hiszen 
tudják rólad, hogy jó tollad van. 

KARTALY 

(sötéten) Igen, ezt tudják rólam. És mégis ki- 
dobtak. 

OLGA 

(csillapítótag) Dehogy. Azt csak te fogod 
ugy fel. 

KARTALY 

(szenvedélyesen) Hát ugyan hogy fogjam fel ? 
Talán el higyjem azt a mesét az előfizetők 
csökkenéséről, a mely miatt le kell szállitani a 
szerkesztőségi tagok számát? Hiszen jól tudom, 
hogy hazugság, az egész lap soha nem volt ugy 
elterjedve, mint most (Mindig keserűbben) És ez 
a sajtószabadság — ez. A független újságíró — 
nevetni tudnék, ha azt hallaná. A független 
ujságiró éppen olyan fehér rabszolga, mint az a 
gyári munkás, a ki a gép kerekét forgatja. Dol- 

gozik — dolgozik — a kiadó ur pedig egy szép 
napon kidobja. Kidobja, minden különös ok nél- 
kül. De hát kell is ahhoz különös ok, hogy egy 
embert kidobjanak. Elég annyi, hogy azzal szí- 
vességet lehet tenni valakinek, a ki {el- 
hallgat) 

OLGA 

(fojtott hangon) Az édes atyám bizonyára 
nem gondolta ugy a dolgot. Talán csak kiejtett 
valamit a száján, a mit azután félreértettek. 

KARTALY 

(visszafojtja a mit mondani akar) Nekem ugyan 
másképen mondták — de hát ki tudja. Talán 
igazad van. 

OLGA 

Es azután tudod, hogy mennyit támadják 
mostanában. 

KARTALY 

{kihúz egy újságot a zsebéből, azután ismét 
visszateszi) Igen, a „Szabad Sajtó" ma megint 
támadja. Egész czikket ir valami erdélyi favál- 
lalatról, a mely körül állítólag szabálytalansá- 
gok történtek volna. 

OLGA 

(ismét leül és kézimunkát vesz elő.) Mondd csak, 
milyen lap az tulaj donképen? „Szabad Sajtó"? 

KARTALY 

Haszontalan zuglap. Abból tartja fönn ma- 
gát, hogy botrányokat keres mindenütt. 

OLGA 

Hiszen akkor a támadásait sem vehetik ko- 
molyan. 

KARTALY 

Azért mindenki elolvassa. Az utóbbi időben 
különben erósen mozog, ugy látszik, valaki pén- 
zeli, (ö is leül) De hát mindez most mellékes, 
a magam bajára kell gondolnom. 

OLGA 

Igen. Az előbb egy Takács nevü ur kere- 
sett. Azt mondotta, hogy nemsokára visszajön. í 

KARTALY 

Takács. (Keserűen nevet) A legjobban akkor 
látom, hogy mennyire vagyok, ha az ilyen frá- 
terekkel szóba kell állanom. 

OLGA 

Hát kicsoda az a Takács? 

KARTALY 

Ügyvéd — legalább ez a czime. De azt hi- 
szem, mindennel inkább foglalkozik, mint az 
ügyvédséggel. Félig ügynök, félig közvetítő, leg- 
inkább pedig — azt hiszem — uzsorás. Jár itt 
Pesten ilyen alak elég. Takácsot különben egyes 

pénzintézetek is felhasználják — piszkos ügyek- 
nél. Mindig utáltam. De hát mit tegyek most? 
Á múltkor megfogott az utczán ós roppant me- 
legen érdeklődött minden iránt, ami velem tör- 
tént. Tudta, hogy megnősültem és hogy a „Sza- 
badságtól" elküldtek — ós azzal biztatott, hogy 
talán talál valamit a számomra. Hát mit csinál- 
jak? Nem kergethetem el. 

OLGA 

A világért sem. Hátha tényleg becsületes, jó 
ember. 

KARTALY 

Az. — Ugyan menj. Igaz, különben te nem 
ismered. (Ismét feláll) De hát egy kidobott ujság- 
iró azzal beszél, a ki szóba áll vele. 

OLGA 

(aggódva) Nagyon el vagy ma keseredve. 
Nem volna jó, ha kisétálnánk egy keveset. 

KARTALY 

(a fejét rázza) Nem lehet egy félóra múlva 
találkozásom van a kávéházban egy régi kolle- 
gámmal. Talán az tud valamit. {Fel és alá jár) 
Azt mondod, hogy el vagyok keseredve? Hát 
talán nincs reá elég okom? Az ember fiatal, 
egészséges, dolgozni akar és nem engedik. Ki- 
dobják minden ok nélkül, csakúgy mától-holnapra 

a három havi fizetését nagylelkűen előre kiad- 
ják, mint a rossz cselédnek, a kinek nem lehet 
hasznát venni. Mintha abba olyan könnyen bele 
lehetne törődni. Három évig ültem ugyanannál az 
Íróasztalnál, mogszoktam, megszerettem — egy- 
szerre elveszik tőlem ós másnak adják. — (Szen- 
vedélyesen) Ó — ha tudnám, hogy ki ül most 
mellette, nem sajnálnám leütni a gazembert. 

OLGA 

(a vállára teszi a kezét szelíden) Az bizonyo- 
san éppen olyan szegény, küzködő ember, mint 
a milyen te vagy. Ne légy igazságtalan mások- 
kal szemben. 

KARTALY 

(végigsimít a homlokán) Néha már igazán nem 
tudom, hogy mit beszélek. 

6. JELENET. 
(cseléd egy névjeggyel kezében jön be.) 

CSELÉD 

Egy ur keresi a nagyságos urat. 

KARTALY 

megnézi a névjegyet) Takács? (cselédhez) Ve- 
zesse be kérem (Olgához) Talán mégis hoz 
valamit. 

OLGA 

Én majd bemegyek addig a szomszéd szo- 

bába. (A kávékészletet nézi) A kávé addig itt áll- 
hat — ugye? Különben inkább beviszem. No 
látod bizonyára jó hirt hoz, különben nem jönne 
maga. Nem szabad mindját kétségbe esni {el.) 

KARTALY 

(megigazítja az asztalteritőt). 

7. JELENET. 

TAKÁCS 

(rendkívül barátságosan, az ajtóban visszaszól) 
Köszönöm, nagyon köszönöm (Kartalyhoz) Meg- 
bocsát ugye, hogy igy betörök a lakásába, de 
szeretem a gyorsaságot A mit délelőtt el lehet 
intézni, azt kár délutánra hagyni 

KARTALY 

Igazán nagyon kedves (a karosszékhez vezeti) 
Nem parancsol leülni? 

TAKÁCS 

De igen — hogyne — a lépcsők kissé rossz 
karban vannak (körülnéz) És különben is, egy 
embernek — az ön, ne vegye rossz néven, tehet- 
ségével, másképen kellene laknia. Bocsásson 
meg a bizalmaskodásért, de igazán — barát- 
ságból mondom. 

KARTALY 

(kelletlenül) Ön úgy érdeklődik irántam, hogy 
igazán nem is tudom, hogy minek kö- 
szönhetem. 

TAKÁCS 

Saját magának, a személyiségének, a tudá- 
sának — kérem ne higyje, hogy hízelegni aka- 
rok. Sohasem hizelgek. Semmi szükségem reá, 
független ember vagyok, igen, teljesen függet- 
len. Önt már régóta kisérem figyelemmel, ked- 
ves Kartaly ur. A tollát szeretem, nagyon sze- 
retem, egyike a legjobb tollaknak, a melyek 
ma irnak — igazán, egyike a legjobbaknak. 

KARTALY 

(önkéntelenül is barátságosan) Túloz, Takács ur ! 

TAKÁCS 

Dehogy túlzok. És most egyszerre azt hal- 
lom hogy ez a — megbocsát — ez a kitűnő 
fiatal ember állás nélkül van. Ez természetesen 
feltűnik nekem — érdeklődöm és csupa olyan 
dolgokat hallok, — a melyek, megbocsát — rend- 
kívül imponálnak. Igazán, rendkívül imponál- 
nak. A házasságának története, majdnem azt 
mondanám, hogy regényes. Elvesz egy gazdag 
leányt az apának akarata ellenére, egy fillér 
nélkül — ez, engedje meg . . . 

KARTALY 

(idegesen) Kérem Takács ur, hagyjuk ezt a 
tárgyat. 

TAKÁCS 

A világért sem akarok indiskrét lenni. Pedig 
igazán, mélyen felháborított, a mikor azt kellett 
hallanom, hogy Szovák Önt a laptól is elüldözte. 

KARTALY 

(ujjaival dobol az asztalon) Hagyjuk ezt, hagy- 
juk ezt. 

TAKÁCS 

(fürkészöleg nézi) Önnel nagy igazságtalanság 
történt, Kartaly ur. (Szünet) Örvendek, hogy ab- 
ban a helyzetben vagyok, hogy ezt az igazság- 
talanságot némileg jóvá tehetjük. 

KARTALY 

Nem értem. 

TAKÁCS 

Azért j öttem, hogy egy állást aj ánlj ak fel Önnek . 

KARTALY 

Egy állást? Milyen állást? 

TAKÁCS 

Egy független napilapnak a szerkesztői ál- 
lását, a melynél érvényesitheti majd minden 
tehetségét. Öntől várjuk, hogy emelni fogja a 
lapot — és természetesen, hogy egy megfelelő 
összeget is bocsátunk a rendelkezésére. 

83 6* 



Digitized by Google 



I 



KARTALY 

És — és melyik lapról van szó? 

TAKÁCS 

(könnyedén) a „Szabad Sajtóról". 
(szünet) 

KARTALY 

(nyugodtan) Takács ur, — lehetséges Önnel 
őszintén beszélni? 

TAKÁCS 

De Kartaly url . . . mit mond? 

KARTALY 

Ugy értem, hogy teljesen őszintén, minden 
fentartás nélkül. 

TAKÁCS 

(mint a lei nem érti) Parancsoljon velem. 

KARTALY 

Akkor engedje meg, hogy először is azt 
mondjam, hogy nem értem a dolgot. 

TAKÁCS 

Mit nem ért Kartaly ur? 

KARTALY 

Elmondom szépen sorjába. A „Szabad 
Sajtót" nagyon jól ismerem. Komisz zuglap, a 
mely mindig valakinek a szolgálatában áll egy 
bizonyos meghatározott czélra. Azt látom, hogy 
az utóbbi napokban rendesen támadja az apó . . . 

Szovák urat. De nekem nem volt sohasem dol- 
gom vele. Azt sem tudom, hogy most ki a lap 
tulajdonosa? És még kevésbbé értem, hogy 
hogyan jutott az illető arra a gondolatra, hogy 
épen engem szólítson fel a szerkesztésre. Amint 
hogy nem tudom megmagyarázni magamnak 
azt sem, hogyan jut épen ügyvéd ur ehhez a 
megbízáshoz ? Mert hogy tisztán én irántam való 
jóakaratról volna szó — abban, engedjen meg, 
hogy kételkedjem. Ezekre a kérdésekre kell vá- 
laszt kérnem, mielőtt tovább beszélnénk. 

TAKÁCS 

(a Jd láthatólag gondolkozott, mialatt Kartaly 
beszélt) Ön azt óhajtja, Kartaly ur, hogy teljesen 
őszinte legyek. Jól van — az leszek. 

KARTALY 

Hallgatom. 

TAKÁCS 

Nézze csak, kedves Kartaly ur — mi ugye 
mindaketten felnőtt emberek vagyunk, a kik ko- 
molyan veszik egymást. Hát mi okom volna 
Önt — mondjuk — megtéveszteni? Ugye, hogy 
semmi ? Hiszen én szívesen mondok el mindent, 
a mit tudok. De mielőtt tovább mennék — Ön 
a „Szabad Sajtót" egészen rosszul itéli meg. 
Sohasem volt zuglap, igazán — sohasem, ez 
nagy tévedés. 

85 



Digitized by Google 



KARTALY 

Engedje meg ügyvéd ur, de tíz év óta va- 
gyok újságíró, csak tudom, hogy a „Szabad 
Sajtó" milyen lap. Tisztességes ujságiró még 
nem ment oda. 

TAKÁCS 

(nagyon barátságosan) No no, sohasem volt 
olyan veszedelmes. Uram Istenem, hát igen, 
hozott néha egyes czikkecskét, a mely egyiknek 
vagy másiknak kellemetlen volt, de hát melyik 
lap nem teszi ezt. Azután különben is most 
már egészen más kezekben van. 

KARTALY 

De hát kik ezek a titokzatos kezek? 

TAKÁCS 

A legmélyebb — a legmélyebb diskróczió 
alatt ezt is megmondhatom. Számithatok reá? 
Igen ? Ön tehát leköti a szavát ? (Kartaly bólint) 
Egy nagyon komoly, nagyon előkelő pénzinté- 
zetnek a kezében, a „Közgazdasági Bank w -éban. 

KARTALY 

(gondolkozik) Ugy — a Közgazdasági Bankóban. 
Kezdem érteni. Tehát a „Közgazdasági Bank" 
iratja a czikkeket az apósom ellen. És most én 
legyek a szerkesztő, — értem. És én folytassam 
a harczot — a saját apósom ellen. Én irjam 

86 



Digitized by Google 



meg a leleplezéseket, a melyeket a „Közgazda- 
sági Bank" óhajt Ertem. Persze, ez igy sokkal 
érdekesebb, sokkal izgatóbb lesz — a közönség 
igy sokkal mohóbban fogja élvezni a botrányt 
(feláll) De tisztelt ügyvéd ur, az ón személyem 
nem arra való, hogy a „Közgazdasági Bank u 
által rendezett botrányokat érdekesebbé tegye. 

TAKÁCS 

(ülve marad barátságosan) Kedves Kartaly ur, 
— megengedi, hogy mint öregebb ember egy 
tanácsot adjak. Igen? Ne fogja fel a legegy- 
szerűbb dolgokat is tragikusan, mert akkor el-^ 
fogja keseríteni egész életét, Istenem, hát miről 
van szó ? Ön elvállalja egy lapnál a szerkesztői 
állást, a mely a kedves apósával szemben nem 
tanúsított barátságos magaviseletet. De hát, 
mondja Kartaly ur, talán az apósa Önnel szem- 
ben barátságos magaviseletet tanusitott ? Bocsá- 
natot kérek, hogy ilyen kemény kifejezést 
használok, de nem kergette ki Önt a házából? 
Nem üldözte-e Önt el a lapjától ? Nem ő miatta 
áll Ön most állás, kereset nélkül? Hát igen — 
a Szovák ur viselt dolgairól megjelennek czikkek 
a „Szabad Sajtóban"? Hát azután? Nem igaz-e 
minden, ami bennük van? Van Önnek valami 
oka- Szovák Pétert kimélni? 

87 



Digitized by Google 



KARTALY 

(fel és alá jár önkéntelenül) Igaz, 6 sem ki- 
méit engem. — De mégis a nőm apja. (A fejét 
rázza) Nem, nem, — ezt az ajánlatot nem fo- 
gadhatom el. 

TAKÁCS 

Bocsánatot kérek, ez szentimentalismus. A 
mikor a létért való küzdelemről van szó, az 
efajta érzókenykedésnek — bocsánatot kérek — 
igazán nincs helye. Méltóztassék a dolgot ugy 
tekinteni, a mint van. Ön már több mint egy 
hónapja, hogy kétségbeesetten keres helyet. Igaz? 
Hogyne volna igaz, hiszen Ön maga mondotta 
nekem. És ugyebár, hogy nem tudott találni. 
Azt hiszi, hogy a többi szerkesztőségekben nem 
tudják, hogy Szovák Péter üldözi Önt? Azt 
hiszi, hogy az Ön kedvéért majd ujjat húznak 
vele. (Lassan vészit nyugodtságából) Ejh, az életet 
ugy kell venni, a milyen az valóságában, nem a 
hogy elképzeljük. Nézzen reám. Azt hiszi, hogy 
jogász koromban nem irtam én is verseket? Azt 
hiszi, hogy ez a mostani pályám a kedvem sze- 
rint van? Azt hiszi, hogy néha nem forr a vé- 
rem, amikor — (Félbeszakítja magát) De mindez 
ostobaság. Szegény emberek vagyunk uram — 
és élni kell. A finnyáskodás luxus, amelyet nem 

engedhetünk meg magunknak. Az élet csúnya, 
alkalmazkodnunk kell hozzá. Megtettem én, meg- 
teszik mások — miért ne tudná éppen Ön meg- 
tenni? Mit akar? Mi egy nyugodt, tisztességes állást 
kinálunk Önnek. Hát nem hiábavaló érzékeny- 
kedés ez, ha még mindig habozik. (Sürgetően) 
Nem látja be, hogy igazam van? 

KARTALY 

(a ki erősen küzd magával, ki akar térni a vá- 
lasz előtt) Igen, igen. És szabad tudnom, hogy 
kinek a megbízásából mondja Ön mindezt? 

TAKÁCS 

Teljes diskréczió alatt a „Közgazdasági Bank" 
megbízásából. Amint mondottam, most a bank- 
nál vannak a részvények — de erről természe- 
tesen nem szabad tudni — senkinek. Ne feledje 
el, erre szavát kötötte le. Ha elvállalja a szerkesz- 
tést, egyszer és mindenkorra rendelkezésére bo- 
csátanánk egy nagyobb pénzösszeget — mond- 
juk tízezer forintot — és a többit Önre bizzuk. 

KARTALY 

(zavarban) Nem mondom ügyvéd ur, hogy 
ebben a mit mond, nincsen igazság. De mégis 
— nem, nem fogadhatom el ezt igy — egy 
ilyen kérdés fölött gondolkozni kell — alaposan 
gondolkozni, majd értesítem. 

TAKÁCS ! 

(fürkészőleg) O — én a világért sem erőlte- 
tem, kedves Kartaly ur. Csak gondolja meg a 
dolgot — de persze, sok idő nincsen, mert az \ 
ilyesmi sürgős. De holnap délig azért ráérnénk. 
Addig gondolkozhatik ós majd befogja látni, 
hogy nekem volt igazam. I 

KARTALY 

Igen — majd gondolkozom. — 

TAKÁCS 

Ma este hat órakor megtalál a „Közgazda- 
sági Bankban" — holnap délelőtt pedig az iro- j 
dámban. (Átadja a czimet) Várom a válaszát ked- 
ves Kartaly ur. (Kartaly kikíséri, el.) 

KARTALY ' 

(visszajön, — egy időben Olga is átjön a másik 
szobából.) 

8. JELENET. 

OLGA 

Nos? 

KARTALY 

(nem válaszol azonnal — hanem pár piüanatig 
szótlanul gondolkozik) 

OLGA 

(közelebb megy hozzá) Hát mit hozott az a 
Takács? 

KARTALY 

(határozatlanul) Egy — egy ajánlatot tett. 

OLGA 

(egészen közel) De hát miért nem beszélsz? 
Titok talán? 

KARTALY 

Az éppen nem, de (Elhatározza magát) 

különben igazad van, nevetséges, hogy nem 
mondok el mindent. Ez a Takács azzal kinált 
meg, hogy vállaljam el a „Szabad Sajtó" szer- 
kesztőségét. 

OLGA 

(meglepetve) Egy ilyen nagy állás hi- 
szen ez szerencse volna. (Gondolkozik) „Szabad 
Sajtó"? Mikor is hallottam csak ezt a nevet? 

KARTALY 

Az imént beszéltünk róla. Tudod ez az a lap, 
a melyik 

OLGA 

A melyik ? (Eszébe jut) Az, a melyik édes 
apámat támadja? 

KARTALY 

(bólint) Az. 

OLGA 

Azt mondottad erről a lapról, ugye, hogy 
nagyon rossz hirben áll és hogy csak botrá- 
nyokból él, ugy-e? 

KARTALY 

(kissé húzódozva) Igen — én ugy hittem — 
ugy tudtam. De Takács azt mondja, hogy most 
uj tulajdonosa van, a ki ezt nem engedi többé. 

OLGA 

Úgy? És azt is megmondta, hogy ki az uj 
tulajdonos? 

KARTALY 

Tulajdonképen diskréczió alatt mondotta, — 
de hát neked elvégre megmondhatom. Egy bank. 
A „Közgazdasági Bank." 

OLGA 

A „Közgazdasági Bank w . Odahaza már er- 
ről is hallottam. Az édesapám nagy ellenséges- 
kedésben ól vele. (Gondolkozik) És neked kinál- 
ták a szerkesztői állást? Ismersz ott valakit? 

KARTALY 

(a fejét rázza) Nem, senkit. 
(szünet, Kartaly idegesen pödri a bajuszát, az- 
után a kézelőit igazítja, Olga csendesen nézi.) 

OLGA 

Mond és mit válaszoltál ennek a Takácsnak ? 

KARTALY 

(mindig nagyon húzódozva) Először határo- 
zottan nemmet mondottam, egészen határozot- 
tan. De azután reábeszélt és csakugyan van is 

valami abban, a mit mond — egyszóval nem 
adtam határozott választ, hanem azzal váltunk 
el, hogy majd gondolkozni fogok. 

OLGA 

(mosolyogva végigsimít Kartaly homlokán) Na- 
gyon fáradt vagy. Nem engednéd meg, hogy 
egy kicsit helyetted gondolkozzam. 

KARTALY 

(bizonytalanul) De kérlek — nagyon szivesen. 

OLGA 

Megálljunk még egy perczig (a kávéskészle- 
tet áthozza a másik szobából és két csészébe tolt) 
Egész délután szaladgáltál, jól fog esni. 

KARTALY 

(iszik) Nagyon jó. 

OLGA 

És most gondolkozzunk. Erről a Takácsról 
magad mondottad, hogy komisz embernek tar- 
tod, ugye. És most ez a komisz ember eljön és 
egy laphoz hiv szerkesztőnek. Milyen laphoz? 
A melyről magad is a legrosszabb véleményben 
vagy, a mely épen most egy közeli . . . (habozik) 
egy közeli rokonom ellen hajszát inditott és a 
melynek, ugy látszik ehhez a hajszához te reád 
is szüksége van. Helyesen gondolkozom? 

KARTALY 

Igen — de gondold meg, semmi, de semmi 
kilátásom sincsen másutt. Ez a Takács is mon- 
dotta, hogy éppen — éppen az édes apád miatt 
sehol sem fognak alkalmazni. Úgyszólván nin- 
csen más választásom, (elkeseredne) Hiszen milyen 
nehezen tudom én is magam rászánni erre. Az em- 
ber ugy szeretne megmaradni a maga utján, de 
nem engedik (A homlokára üt) nem — nem engedik. 
(Undorodva) Mintha erővel bele akarnák kény- 
szeríteni a piszokba. (Szünet után) Különben ta- 
lán mindez nem is olyan fekete. A lap — igaz, 
hogy nagyon rossz, nagyon züllött — de talán 
nekem sikerülni fog, hogy emeljem, hogy csi- 
náljak belőle valamit 

OLGA 

(a fejét rázza) Nem te emelnéd a lapot, in- 
kább vele együtt sülyednél te is. (Megfogja Kar- 
taly kezét) Nézd, én igen jól tudom, hogy mi 
jár a fejedben. Nem magadra gondolsz, hanem 
én reám. Szeretnéd megszerezni nekem a nyu- 
galmat, a kényelmet ugye. De megnyugtathat- 
lak. Az én kedvemért nem kell egy olyan lé- 
pést megtenned, a mely nem vezethet jóra. 
Mert ebből a szerkesztésből nem lehet jó, azt 
érzem. Neked nem zuglapoknál van a helyed. 
Neked nem szabad a nevedet, a tekintélyedet 

koczkára tenned. Ha az én kedvemórt akartad 
volna ezt az áldozatot meghozni — én nem 
fogadom el. (emelkedettebb hangon) Kartaly Endre 
koplalhat állás nélkül — de 6, a ki mindig csak 
az igazságért küzdött, nem válhatik bosszuter- 
vek eszközévé. 

KARTALY 

(hirtelenül megöleli és csókokkal borítja d) Iga- 
zad van Olga, ne gondoljunk többé az egészre. 

OLGA 

(megkönnyebbülten) Hála Istennek. 

KARTALY 

(határozottan jár fel és alá) Majd megírom 
Takácsnak, hogy köszönöm a szivességét, de 
nem kérek belőle. 

OLGA 

Nagyon, jó lesz. (Az ablakhoz megy) Milyen 
kár, hogy nem mehetünk mégis egy kissé a 
levegőre. Lásd közben nyugodtan megbeszél- 
hetnénk egy és mást. — Itt a szobában olyan 
fojtott a levegő. 

KARTALY 

Tudod mit ? lemegyek a kávéházba és hátra 
hagyom, hogy nem jöhetek. Hiszen nem fontos 
dolog az egész. Azután visszajövök érted és 
még sétálunk egy órát. 

OLGA 

Mostan még hét óráig világos van. Még Bu- 
dára is átmehetünk. Olyan szép este Budán. 

KARTALY 

(a kalapját keresi) Mindjárt visszajövök ismét. 

CSELÉD 

(bejön és halkan mond valamit Olgának) 

OLGA 

(szintén halkan) Mindjárt kijövök. 

KARTALY 

(odafigyel) Mi az? 

OLGA 

(könnyedén) Semmi. A fűszeressel van egy 
kis dolgom. 

KARTALY 

(ajtó felé megy) Addig talán te is elkészül- 
hetsz. Egy negyed óra múlva idehaza leszek (el) 

OLGA 

(ki akar menni, meggondolja magát — cseléd- 
hez) Még mindig nem akarja ide adni? 

CSELÉD 

Még mindig nem (Segéd belép) Külömben itt 
jön. (el) 

9. JELENET. 



SEGÉD 

(nagyon fölényesen) A főnök ur azt mondotta, 
hogy 6 már tudja, mit jelent az a kis türelem. 
Ha nincs pénz, nincs áru. 

OLGA 

(nem tudja, hogy mit mondjon) De hát lássa 
be kérem — lássa be. 

SEGÉD 

(fölényesen) Engedelmével nagyságos asszo- 
nyom, de engem a főnököm nem azért fizet, 
hogy bármit is belássak, hanem hogy a szám- 
lákat behajtsam. 

(az ajtón kopognak) 



Szabad. 



OLGA 



10. JELENET. 



SZOVÁK 

(lassan, nehéz léptekkel jön be — a küszöbön 
egy pillanatra megáll, azután ismét néhány lépést 
tesz előre,) 

OLGA 

Az édes atyám I (Szovák állva marad.) 

SEGÉD 

(megismeri Seovákot és nem érti a helyzetet, 
felváltva nézi Szovákot és Olgát — végre) Alászol- 
gája Szovák ur. 

SZOVÁK 

{végig nézi) Hát ön kicsoda? 

SEGÉD 

Donner és Braun czégnél vagyok alkal- 
mazva, látásból nagyon jól ismerem Szovák 
urat (Olgát nézi) 

SZOVÁK 

Ugy — és itt mi dolga van ? (Meglátja a se- 
géd kezében a számlát) Számla? (Segéd bólint) 
Adja ide. (Átveszi) Mennyi az egész? Negyven 
korona? {Olga lesüti a szemét) Hihetetlen -- kü- 
lönben fogja itt a negyven koronája, (átadja a 
segédnek) Na készen vagyunk. 

SEGÉD 

(bókolva) De bocsánatot kérek — ha csak 
egy pillanatig is sejtettem volna — de az em- 
ber sohasem tudhatja. (Szovák türelmetlen mozdu- 
latot tesz) Igenis — kezeit csókolom, alászolgája 
Szovák ur (el) 

11. JELENET. 



8ZOVÁK 

{egy ideig merően nézi Olgát — azután az 
asztalig jón előre) Hát ennyire vagy ? 

OLGA 

{még mindig mereven áll.) 

SZOVÁK 

A házmester mondotta, hogy az — az ember 
elment hazulról. Hm. Hát itt lakol? {Körülnéz) 
Kissé fogyatékosan vagy berendezve. És ez a 
füszeressegéd, vagy micsoda — a kit itt talál- 
tam — hm, hát ennyire vagy? 

OLGA 

{zavarban) Nem akarsz talán leülni édes 
apám? 

SZOVÁK 

Hadd csak, hadd csak. Jobb szeretem, ha 
állok. Oá falakat vizsgálja) Hm. Átkozottul ned- 
vesek. 

OLGA 

(már összeszedte magát) Nagyon köszönöm 
édes apám, hogy eljöttél. {Melegen) Ó — én tud- 
tam, hogy el fogsz jönni. 

SZOVÁK 

{megfordul) Ugy? Tudtad? Hml Tudtad? 
Csakugyan tudtad? Mit tudtál? 

OLGA 

Tudtam, hogy szeretsz, édes apáml 

SZOVÁK 

Azt hiszed? Különben talán igazad is van. 
Figyelj édes lányom arra, a mit most mondok. 
Ha holmi — holmi érzelgős jelenetet vársz most, 
hát nagyon tévedtél. (Nyomatékosan) Nagyon té- 
vednél. Hát ki vagyok én ? Az érzelgősség nin- 
csen a természetemben. 

OLGA 

Talán mégis leülnél édes apám. 

SZOVÁK 

Mondottam már, hogy jobb szeretek állni. 
(Fel és alá sétál) Azt akarod tudni, ugy-e, hogy 
miért jöttem most fel. Majd meghallod mind- 
járt, egészen nyugodtan és kedélyesen fogunk 
beszélgetni. Mégis leülök. (Leül) Kát látod édes 
leányom az előbb mondottam, hogy a termé- 
szetemben nincsen érzelgősség. De romantika 
sincsen. En nem játszom azt a színpadi apát, 
a ki kitépi a gyermekét a szivéből. Te vagy az 
egyetlen leányom Olga — és nagyon vétettél 
ugyan ellenem. 

OLGA 

Édes apám 

SZOVÁK 

És nagyot vétettél ellenem, igen# De tudom, 
hogy van a mi a mentségedre szól. Fiatal vagy y 
a természeted szenvedélyes, csapongó, azt hitted, 
hogy isten tudja, milyen boldogság vár reád — 
egyszóval megtetted azt — azt a lépést. Hiszen 
nem nagy dolog egy ilyen fiatal teremtésnek a 
fejét elforgatni. 

OLGA 

Édes apám, az ón fejemet nem forgatta el 
senkisem. 

SZOVÁK 

(a kezével int) Ugyan no. — Egyszóval, ami 
megtörtént, az megtörtént. (Kis szünet) De azóta 
már volt időd gondolkozni. Volt időd körül- 
tekinteni itt, a hova eljutottál. Hát már tudod, 
hogy mit tettél, hogy mit áldoztál fel, hogy mit 
kaptál cserébe. Most már tisztán kell látnod és 
tudom, hogy tisztán is látsz. Azt ne hidd Olga, 
hogy nem törődtem veled. Pontosan tudtam 
mindig, hogy hogyan megy a sorsod — de nem 
akartam beavatkozni, a mig nem hittem, hogy 
meg vagy győzve. De tudom azt is, hogy a te 
fajtád legnehezebben a büszkeséget győzi le — 
hát nem akartalak tovább is próbára tenni ós 
magam jöttem el. 

OLGA 

(értelmetlenül) De hát mit kívánsz tőlem, édes 
apám? 

SZOVÁK 

(felkél) Hát nem érted? Azt hiszem, hogy 
tisztán beszélek. Haza fogsz jönni Olga — és 
azután mindketten iparkodunk elfelejteni azt, a 
mi történt. 

SZOVÁK 

(Olga annyira meg van lépetve, hogy Jcéptelen be- 
szélni. Szovák a hallgatást beleegyezésnek veszi és foly- 
tatja) Azzal az — azzal az emberrel majd az 
ügyvédem beszél. {Megvetöleg) Pénzkérdésről lesz 
szó — és én nem leszek fukar. Ügyesen csinálta, 
azt meg kell adni. (Szünet) Ha minden rendben 
megy, a válásnak röviden vége lesz. 

OLGA 

lassan beszél — mint a ki még nincs tisztában 
azzal, a mit mond) Tehát — ha jól értettelek 
meg — te azt óhajtod, hogy a férjemet itt 
hagyjam? 

SZOVÁK 

Igen hát. Ez csak természetes. 

OLGA 

És hogy elváljak tőle? 

102 



Digitized by Google 



SZOVÁK 

(türelmetlenül bólint) Magától értetődik. 

OLGA 

És — és ezen az áron hajlandó volna ismét 
visszafogadni ? 

SZOVÁK 

Igen, — igen, hiszen mondottam, hogy nem 
vagyok könyörtelen. Nagy hibát követtél el, de 
— (körülnéz a lakásban) ugy hiszem van alkal- 
mad megszenvedni érette. 

OLGA 

(hirtelenül kitörve) De hát az isten szerel- 
méért édes atyám, csakugyan azt hitted, hogy 
én majd elfogadom ezt az ajánlatot? 

SZOVÁK 

(egy* lépést hátrál, meglepetve) Mi, mi az ? 

OLGA 

(szenvedélyesen) Nem — ezt nem hihetted. 
Ilyen rossznak, önzőnek nem tarthattál. Nem 
gondolhattad komolyan, hogy a miért a kényel- 
mem egy részéről le kellett mondanom, a miért 
talán a lakásom nem olyan kényelmes, az ételem 
nem olyan jó, mint azelőtt, majd az első szóra 
ott fogom hagyni a férjemet — a férjemet, édes 
apám — érted, a férjemet. Nem, nem — azt te 

sem hitted. Te csak próbára akartál tenni, te 
csak .... 

SZOVÁK 

(nyersen a szavába rág) Próbára tenni? hát 
ugyan még mit? Éppen az ilyen bolondságokon 
jár az eszem. Próbára tenni? — talán azt hiszed, 
hogy népmesét játszom. Hogy mit hittem? Azt 
hittem, hogy az eszed már megjött. Azt hittem, 
hogy a kupikék ködképeid eloszlottak, a mikor 
megismerkedtél a valósággal. Azt hittem, hogy 
most már te is tisztában vagy azzal az úrral, a 
ki olyan ügyesen elbolonditott. 

OLGA 

(felemeli a fejét) Édes atyám — a férjemről 
beszélsz. 

SZOVÁK 

Róla hát. Sohse emelgesd a fejedet — az 
ilyesmi nem hat reám. Ugyan nagy okod van 
büszkének lenni reá. Egy kicsapott ujságiró, a 
ki körül szalad a városban és nem tud állást 
kapni. 

OLGA 

(Szovák szemét keresi — halkan) Te tudod, 
hogy miért kellett elmennie a lapjától? 

SZOVÁK 

Igen hát. Tudom. Én kértem meg a kiadót, 

hogy kergesse el. Ha ugy tetszik, kényszeri- 
tettem reá. És ugyanezt meg fogom tenni min- 
denütt, a hova a kezem elér. Pedig a Szovák 
Péter keze kemény és messzire elér. Talán 
mást várt tőlem ? Talán azt hitte, hogy kímélni 
fogom ? Nem édes leányom, én nem yagyok ab- 
ból a fajtából, a mely türelmesen türi az ütést, 
azután odatartja ujabb ütésre a másik arczát. 
Én visszaütök. — Én visszaütök (lassan ő is el- 
veszti a nyugalmát) Jön egy ember, egy névtelen 
senki és elviszi a leányomat. Az én leányomat. 
Persze, arra számit, hogy az öreg Szovák majd 
egy ideig lármázni fog, zsörtölődni, talán átko- 
zódni is — azután pedig majd szépen belenyug- 
szik mindenbe és belenyugszik majd Kartaly 
urba is. De ezen a ponton rosszul számított ez 
az ur. Az öreg Szovák nem fog belenyugodni — 
ó nem. Az öreg Szovák másfajta ember. Ha az 
az ur folytatja a harczot, még súlyosabban érzi 
majd a kezemet, mint eddig. 

OLGA 

(egyszerűen) És vele együtt érzem majd én 
is, édes apám. 

SZOVÁK 

(kissé szelídebben) Legyen belátásod, Olga. 
Belőled most csak az esztelen büszkeség beszél. 
Nem akarod beismerni, hogy tévedtél, hogy hi- 
báztál. 

OLGA 

Nem ismerhetem be édes apám. Boldog va- 
gyok. Szeretem a férjemet és ő is szeret — és 
ennél jobbat nem kivántam magamnak soha. 
De hát nem elég ez neked? (szenvedélyesebben) 
Azt mondod, hogy a boldogságomért aggódsz. 
De hát kell-e nagyobb boldogság, mint ha két 
ember szereti és megérti egymást. Olyan egy- 
szerű dolog az egész, mégis annyira megnehe- 
zítik. De hát miért? A mikor én Kartalyt sze- 
retem, miért kellett volna Tavassyhoz vagy 
bárki máshoz is hozzámennem. Hiszen ez termé- 
szetellenes lett volna. Hiszen ez vétek lett volna 
önmagam ellen. 

SZOVÁK 

És nem látod be azt, te szerencsétlen, hogy 
ennek a te úgynevezett boldogságodnak rövid 
idő alatt vége lesz, Jól van — ma még hiszel 
a negyedik emelet romantikájában, ma még a 
ki nem fizetett fűszeráru-számlák csak kellemet- 
len véletlen számba mennek, de holnap vagy 
holnapután már ez tölti be az egész életedet. 
A férjed most még jól bánik veled, mert abban 
bizik. hogy előbb utóbb mégis megpuhulok. 

OLGA 

(közbevág) A férjem abban bizik, hogy mun- 
kát kap, amiből megélünk. 

SZOVÁK 

És ha nem kap? Tegyük fel, hogy én nem 
is avatkozom majd bele a dolgába. De azt hi- 
szed nincs elég ujságiró ugy is, a ki állás nél- 
kül szaladgál, és aki azután elsülyed a piszokba, 
a ki elzüllik — igen, elzüllik teljesen. 

OLGA 

(biztonsággal) Mellette leszek és nem fogom 
engedni, hogy elzülljön — bármi történjék is 
vele. 

SZOVÁK 

Szóbeszéd. Nem fogod engedni? Azt hiszed 
talán, hogy az tőled függ. (Majdnem könyörögve) 
Nézd Olga, ne menj tovább ezen az uton, a 
mely a nyomorba, kétségbeesésbe visz téged is. 
Gondold meg — még van időd. 

OLGA 

(a fejét rázza) Magam választottam az uta- 
mat. Semmi okom sincs, hogy visszaforduljak. 

SZOVÁK 

Vakon rohansz bele a vesztedbe, Olga. 

12. JELENET. 
(Előbbiek Kartaly.) 

KARTALY 

(még az ajtóban) Na, készen vagyok, mehe- 

tünk sétálni (észreveszi Szovákot — pár pillanatig 
csend) Szovák ur!? 

OLGA 

(aggódva, gyorsan) Igen — az édes apámnak 
valami beszélni valója volt velem. De már elvé- 
geztük. 

SZOVÁK 

(a mióta Kartaly bejött félrefordított arczczal 
állt — most pár lépést tesz az ajtó felé.) 

KARTALY 

(nem érti a helyzetet) Nem értem — Szovák 
ur itt nálunk. (Hirtelen melegséggel) De Olgának 
nagy örömet szerzett evvel a látogatással. Nem 
is képzeli, hogy mennyire vágyódott már Ön után. 
Igazán nagyon, nagyon kedves — hogy feljött. 

SZOVÁK 

(értelmetlenül dörmög valamit.) 

KARTALY 

(mindig melegebben) Igazán sajnálom, hogy 
megzavartam Önöket, de ha már itt vagyok, 
talán nekem is megenged egy pár szót. Az 
egész idő alatt nem kerestem fel, mert talán 
félreértett volna. 

SZOVÁK 

(féléje fordul gúnyosan) Ó, igazán — lehetne 
Önt félreérteni? 

OLGA 

(minden áron véget akar vetni a jelenetnek) 
Hagyjuk ezt most, — majd máskor, az édes 
apám nagyon siet — hiszen mi tisztáztunk min- 
dent, ugyebár? 

KARTALY 

Ha megengedi Szovák ur — midőn ön most 
megtette az első lépést, most majd mi fogjuk 
felkeresni. 

SZOVÁK 

(kurtán) Ön félreérti az ittlétemet. Sem első 
lépést nem akartam tenni, sem a szerencséből 
nem kérek, hogy Ön felkeressen. 

KARTALY 

Nem? Tehát Ön nem azért jött ide fel, hogy — ? 
[Hirtelenül) De hát akkor mit akart itt a hátam 
mögött? Mire akarta rábírni a feleségemet? Olga, 
mit akart tőled ? — Válaszolj ! 

OLGA 

{gyorsan) Igazán semmi lényegeset. És már 
ugy is elintéztünk mindent. Majd séta közben 
elmondom neked. 

KARTALY 

Igen — semmi lényegeset. Nos, ha te nem 
akarod megmondani, talán Szovák urnák lesz 
annyi bátorsága és ő mondja meg. 

OLGA 

De kérlek 

SZOVÁK 

(eléje ÓZZ) Ha mindenáron akarja, meghallhatja 
tőlem, hogy mit akartam. Még egy utolsó kísér- 
letet tettem, hogy (Olgára mutat) ezt a szeren- 
csétlen teremtést észre térítsem. 

KARTALY 

(összefonja a Icezét) Ugy? 

SZOVÁK 

(indulatosan) Igen — ugy. Vagy talán azt 
hiszi, hogy nyugodtan tudom nézni, mint züllik 
magával együtt a leányom? 

KARTALY ' 

(fagyosan) Ertem. Teljesen értem. Tehát el 
akarta lopni a feleségemet a hátam mögött (vé- 
gignézi Szovákot) Ugy-e azt gondolta, hogy ha 
minden más egyebet lehet — miért ne lehetne 
ezt is? 

SZOVÁK 

(nem érti meg mindjárt, azután rekedten) Sér- 
tegetni merészel? 

OLGA 

Nem, — ne ezen a hangon — hagyjátok abba. 

KARTALY 

(félretolja Olgát) De igen ezen a hangon. Hadd 
hallja meg egyszer ez az uraz igazságot. Igenis 
merészelem sértegetni. Én — a kis újságíró, a 
kit Ön kidobatott a szerkesztőségéből, a kinek 

nem mernek állást adni, mert félnek Öntől — 
ezt mondom Önnek, a milliomosnak, a nagy- 
vállalkozónak, hogy vigyázzon, mert megtalálom 
mutatni, hogy kicsoda Ön? 

SZOVÁK 

(már ismét egészen nyugodt) Kérem hagyj a abba 
a frázisokat, reám nem hatnak. Különben én va- 
gyok a hibás, a miért feljöttem, másképpen kel- 
lett volna a dolgot elkezdeni. Hiszen elég dolgom 
van igen tisztelt kartársával, tudom, hogy hogyan 
kell beszélni velük. Figyeljen ide. Meg akarom 
szabadítani a leányomat Öntől. Olga ezt tragi- 
kusan fogta fel, de mi okos emberek vagyunk, 
ugy-e ? Mi ezt nem fogjuk fel tragikusan — mi ? 
Mi majd megértjük egymást. 

KARTALY 

(halálsápadtan) (Olgához) Olga mondd meg az 
apádnak, hogy menjen el, mert — mert nem 
állok jót magamért. 

OLGA 

(Szövőkhöz) Édes atyám, ne ingereld tovább, 
hiszen látod, hogy mennyire izgatott! 

SZOVÁK 

(az ajtó felé megy megvetőleg) Komédiás. 

KARTALY 

(utána megy) Nem uram, a komédia csak most 
kezdődik majd, de keserű egy komédia lesz. Ön 

persze azt hiszi, hogy mindennek meg van a maga 
szabott ára. Becsületnek, tisztességnek, szere- 
lemnek — mindennek. Szovák Péter a zsebébe 
nyul és a kis ujságiró alázatosan tartja a mar- 
kát és azután szépen megköszöni, amit kapott. 
Ugy hiszi — ugyebár? Hát én majd megmu- 
tatom Önnek, hogy a kis újságírónak megvan 
a hatalma ahhoz, hogy Önnel felvegye a har- 
czot. Nem kiméi — jól van, én sem fogom ki- 
mélni, ország-világ előtt a szemébe fogom vágni, 
hogy vesztegető — hogy (Fuldokolva) Nem akar- 
tam elfogadni eddig, de most nem habozom 
tovább. (A kalapja után nyul) Hiába üldözött el 
a lapomtól, ismét találkozni fog a Kartaly név- 
vel — de nem lesz köszönet benne. 

SZOVÁK 

(az ajtóban) Elkészülök ón a maga fajtájá- 
val. (EL) 

OLGA 

(vissza akarja tartani) Az istenért Endre — 
ne hamarkodj el semmit. Hová sietsz ? 

KARTALY 

(kifelé rohan) Majd megtudjátok ! (EL) 

OLGA 

(a kezeit tördelve) Istenem — Istenem! 
Függöny. 

III. FELVONÁS. 

(A Szabad Sajtó szerkesztői szobája. A szobának 
úgyszólván egyedüli berendezése egy nagy, igen rossz 
állapotban lévő Íróasztal, a melyiknek egyik lába 
alá van támasztva. Az Íróasztal tele van papirosok- 
kal, mellette nagy papírkosár. A szobában még egy 
fekete bőrdiván, egy asztal és egy szék van, más 
semmi.) 

1. JELENET 

KENDE 

(az Íróasztal előtt ül és lázasan kutat a papi- 
rosok között. Kende fiatal huszonnégy — huszonöt 
éves ember.) 

MÁTRAY 

(hangja kívülről) Kende; Ke-e-e-ende? Hol 
a pokolban van maga ismét? 

KENDE 

(tovább kutat — kikiált) Itt vagyok. . 

MÁTRAY 

(belép. Öreg, kopott ember — egy ideig szó nél- 
kül nézi a másikat) Mondja mi baja magának 
azzal az íróasztallal? 

KENDE 

(még mindig keresi) A kőnyomatost keresem. 
Meg akarom csinálni a napihíreket. 

MÁTRAY 

(végig fekszik a divánon) A napihíreket majd 
a saját phantásiájából csinálhatja meg, mert a 
kőnyomatost sem ezen sem más íróasztalon nem 
fogja megtalálni. 

KENDE 

(abbahagyja a keresést és végnézi Mátrayt) Nem ? 
Ugyan miért nem? 

MÁTRAY 

Mert ma elseje van édes fiam és a kőnyo- 
matosnak meg van az a kellemetlen szokása, 
hogyha nem küldik be az előfizetési dijat — 
akkor biztosan elmarad. 

KENDE 

De hát miért nem küldtük be neki az elő- 
fizetési dijat? 

MÁTRAY 

Jaj de édes maga. Egy tizenhat éves bakfis 
megirigyelhetné az üde naivitását. Hogy miért 

nem küldtük be ? Mert nincs, édes öregem, nincs, 
egyáltalában nincs. 

KENDE 

Nincsen pénz a kőnyomatosra? De hiszen 
ez képtelenség. 

MÁTRAY 

(próbálja, hogy a pamlag még ruganyos-e) Már 
ugyan miért volna képtelenség? 

KENDE 

Nincsen pénzünk? Hiszen a lapunk nagyon 
el van terjedve — igazán, mindennap látni a 
villanyosban, a mint olvassák. 

MÁTRAY 

(hintázva magát) Mindenekelőtt a lapunk egy 
cseppet sincs elterjedve. A mikor a nagy Szovák 
leleplezéseket közöltük, néhányan megvették, 
különösen azért, mert a szerkesztőnk Szováknak 
a veje. Na — de a botrány anyagnak sajnos, 
vége van — egyebünk pedig nincsen. Mert a 
maga kis krokijaira édes fiam, a melyekben az 
állatkerti viziló és a gorilla hülyeségeket beszél- 
nek egymással, higyje meg, senki sem kíváncsi. 

KENDE 

(megsértődve) Bocsánatot kérek, az én kroki- 
jaim egészen jók. Ma a kroki az egyedüli ko- 
moly műfaj — a többi agylágyult hülyeséget 

nem lehet már elolvasni. Az olvasók különben 
nagyon szeretik a krokijaimat. A mult héten is 
jött egy levél Ér-Mihályfalváról, amelyben több 
olvasó kért, hogy folytassam az állatkerti cyklust. 

MÁTRAY 

{ásítva) Tudja mit ? Menjen Ér-Mihályfalvára. 

KENDE 

(nagyon megsértődve) Mátray ur mindig csúfol. 
Pedig mindég én csinálom meg ön helyett a 
törvényszéki rovatot is. 

MÁTRAY 

Hát hiszen hálából adtam azt a tanácsot, 
hogy Ér-Mihályfalvára menjen. Lehet, hogy ott 
tényleg vannak tisztelői — kérem, a vidéken 
még ez is lehetséges. Akkor majd megteszik a 
helybeli lap szerkesztőjének, azután meghivják 
keresztelőbe és disznótorokra, majd meglátja 
milyen jó dolga lesz. 

KENDE 

Nem vágyódom a vidékre. Egészen jól ér- 
zem magam itt is. 

MÁTRAY 

Egészen jól érzi magát? (gyanakodva nézi 
Kendét) Mondja Kende, magának talán pénze van? 

KENDE 

Még nem vettem fel ma a fizetésemet. 

MÁTRAY 

Na — ha azt hiszi, hogy ma fizetést fog fel- 
venni, ismét nagyon csalódik. 

KENDE 

De hát engedjen meg — fizetést csak fogunk 
kapni. 

MÁTRAY 

Ugyan miből? A szerkesztőnek nincs egy 
veszekedett garasa sem. Még jó, ha a nyomda 
kinyomatja a holnapi lapot, mert már három 
hete, hogy ott is tartozunk. 

KENDE 

(kétségbeesve) De hát hogyan lehetséges ez? 
(elneveti magát) Mátray ur most bizonyosan is- 
mét ugratni akar. 

MÁTRAY 

(felül) Édes fiam, én már husz esztendeje 
vagyok a „Szabad Sajtónál" és valahányszor 
azt mondtam, ma nem kapunk fizetést, hát nem 
is kaptunk. Különben nem olyan nagy dolog. 
Annyi az egész, hogy egy pár hónapig most 
nem a fizetésünkből fogunk élni. Aztán majd 
ismét megveszi valaki a lapot, a kinek szüksége 
van reá, és akkor egy ideig ismét lesz pénz. 
(visszafekszik) Én már megszoktam ezt az ál- 
lapotot. 

KENDE 

De hiszen azt mondták, hogy a Közgazda- 
sági Bank van hátunk mögött. 

MÁTRA Y 

Ott is volt, — de már elment. A pénz a mit 
adott már régen elfogyott — uj pénzt pedig 
nem ad. Annál kevésbbé, mert időközben kibé- 
kült Szovákkal és most együtt épitik a lágy- 
mányosi honvéd kaszárnyát? 

KENDE 

A lágymányosi honvédkaszárnyát? 

MÁTRAY 

Azt hát. Nagyon szép kaszárnya lesz. Szo- 
váknak tudniillik szerencséje volt a leleplezé- 
seinkkel. A mikor javában szellőztetük a dol- 
gait, Szerbiában kiüt a forradalom. Ilyen pech. 
A szerbek mindig rosz időben csinálják a forra- 
dalmaikat, ezt minden újságíró tudja. Kérem, 
egyszer lapzárta után konczolták fel a minisz- 
tériumot. — Hát ez csak hihetetlen kíméletlen- 
ség. Na és ez a mostani forradalom — a lelep- 
lezéseink egyszerre befagytak. Mindenki moni- 
torokról meg hadtestekről beszélt — senki sem 
érdeklődött az erdélyi fa panamák iránt. Ilyen- 
formán a bank még meg is örült, a mikor Szovák 
nagylelkű béke ajánlatot tett egy fél honvéd- 
kaszárnya alakjában. 

KENDE 

És a bank belement ebbe. Szégyen és gya- 
lázat. 

MÁTRAY 

Hja édes fiam a bankoknak nem szokása az 
engesztelhetetlen vérbosszú. Azok hol összevesz- 
nek — hol kibékülnek ós ilyenkor honvédka- 
szárnyát építenek együtt. 

KENDE 

(nagyon elcsüggedten) És mit fogunk csi- 
nálni mi? 

MÁTRAY 

Várni fogunk, édes fiam — várni fogunk, a 
mig ismét akad valaki, a ki azt hiszi, hogy a 
„Szabad Sajtóból" világlapot tud csinálni és a 
ki majd ebbe öli bele a pénzét, (vállat von) Husz 
esztendő óta mindég találkozott ilyen bolond, 
majd akad most is. 

KENDE 

És addig? 

MÁTRAY 

Addig használni fogjuk a szabadjegyeinket. 
Tovább is ingyen fogunk járni az operába, a 
villanyoson, az orfeumba és a gőzfürdőbe. Köz- 
ben pedig talán majd akad valahonnan pénz is, 
ha ugyan akad. 

KENDE 

(elkeseredve) Hát ez a sajtó sorsa? 

MÁTRAY 

Nono fiacskám, csak semmi páthosz, az nem 
áll jól a szabadjegyekhez. Hát ugyan mit kép- 
zelt ? Azt hitte, hogy a miért nem tudta letenni 
a jogi vizsgáit és meg tud irni egy pár úgy- 
nevezett humoreszket, majd mindjárt a hivata- 
los lap szerkesztője lesz. 

2. JELENET 
(Előbbiek, Olga.) 

OLGA 

(kis kabátban esernyővel félénken jön be — 
most nagy zavarban néz körül) Bocsánatot kérek, 
ón a „Szabad Sajtó" szerkesztőségót keresem. 

MÁTRAY 

(Kendéhez halkan) Aha, egy segédszinésznő, 
a ki feljött vendégszerepelni és támogatást kér. 
(Olgához) A „Szabad Sajtó" szerkesztősége itt 
van. Mi tetszik. 

OLGA 

A szerkesztő ur nincsen itt? 

MÁTRAY 

Kartaly ur? 

OLGA 

Igen, Kartaly ur. 

MÁTRAY 

Kartaly ur ez időben még a kávéházban ül, 
de egy fél óra múlva már itt lesz. 

OLGA 

(ismétli) A kávéházba? 

MÁTRAY 

(barátságosan) Igen, a „Rémuralomhoz" czim- 
zett kávéházban. Nem méltóztatik ismerni? Ott 
ván a „forradalmárok asztala u . Délután négy 
és éjszaka három óra között a forradalmi asz- 
talnál ítélik el az összes hazaárulókat; a kor- 
rupczió összes részeseit, a minisztertől a minisz- 
tériumi portásig és igy tovább. Közben pedig 
sört isznak, nagyon sok sört, fekete kulmbachi 
sört. 

OLGA 

És Kartaly ur is ott van? 

MÁTRAY 

De ott van ám. Ő elnököl. Ha odasiet, most 
még ott találja. 

OLGA 

(fázékonyan húsza össze kabátját) Nem — kö- 
szönöm, akkor inkább ide jövök vissza. 

MÁTRAY 

(jőakarólag) Egy félóra múlva itt lesz. Mit 
mondhatok neki ha be jön? 

OLGA 

Hogy itt voltam, és majd visszajövök. 

MÁTRAY 

Bocsánatot kérek — de nincsen szerencsém. 

OLGA 

(halvány mosolylyal) Igaz, de annyira zavar- 
ban voltam — ne vegye rosz néven Kartaly 
urnák a felesége vagyok. 

MÁRTAY 

{félre) A felesége! {Fenn — nagyon barátsá- 
gosan) De miért nem mondta meg azt mindjárt, 
nagyságos asszonyom. (Félre) A felesége. (Fenn) 
Engedje meg, én Mátray vagyok. (Bemutatja 
Jeendét) Kende. (Leporolja a széket) Talán itt 
méltóztatik bevárni a kedves férjét. Majd mi 
kimegyünk addig, ez úgyis az ő szobája. 

OLGA 

Nem — én majd addig elmegyek üzletbe, 
úgyis van ott egy kis dolgom. Azután meg itt 
a levegő is kissé — 

MÁTRAY 

Kissé nagyon is fülledt. Igen. De talán mégis 
jobb volna. 

3. JELENET. 
(Előbbiek, Takács.) 

TAKÁCS 

(a fekete irómappával a hóna alatt) Kartaly ur 
nincs még itt? 

OLGA 

(Mátrayhoz) Lássa mások is keresik. Majd 
inkább visszajövök. (Keeet nyújt Mátraynak, bó- 
lint Kende felé — el. Mátray az ajtóig kisérí). 

TAKÁCS 

(alá időközben leült — Mátrayhoz) Ki volt ez 
a hölgy? 

MÁTRAY 

(ellenségesen nézi végig Takácsot, azután Ken- 
déhez) Kende, magának a napihíreket kell meg- 
írni. Mi lesz velük? 

KENDE 

Megyek már. (El) 

4. JELENET. 

TAKÁCS 

(ismétli a kérdést) Ki volt ez a hölgy, Mát- 
ray ur? 

MÁTRAY 

(egy csomó újságot tesz az íróasztalra félvállról) 
Ne érdeklődjék. Takács ur, ez a hölgy nem 

vesz fel huszonkét százalékos kölcsönöket, hát 
mit akar tőle? 

TAKÁCS 

(felpattan — de azután meggondolja magát) 
Hehe. Ön még mindig olyan tréfás ember, mint 
régen volt. 

MÁTRAY 

(szárazan) Arra az időre gondol, a mikor a 
bútoraimat árverestette ? 

TAKÁCS 

De kedves Mátray ur, hiszen ön maga tudja 
a legjobban, hogy kényszer helyzetben voltam. 
Az ügyvéd mindig kényszerhelyzetben van. — 

MÁTRAY 

A melynek mindig más issza meg a levét 
— tudom. 

TAKÁCS 

Sajnos, sajnos, hogy ennyire félreismer {szü- 
net) Mondja, Mátray ur, a mig a szerkesztő ur 
visszajön, megírhatnék itt egy levelet? 

MÁTRAY 

{sző nélkül olvas tovább — az ujjával a másik 
szoba ajtóra mutat.} 

TAKÁCS 

(fel akar pattani — uralkodik magán) Majd 
odaát várom meg a szerkesztő urat. 

5. JELENET. 

(Kartaly, Fehér együtt jönnek. Kartaly feltett Tea- 
lappal lép be a szobába egyenesen az íróasztalhoz 
megy és azonnal el kezd az iratok között turkálni* 
Rosszul van öltözve, a mozdulatai lázasak, kapko- 
dok, Fehér még aránylag fiatal ember, erősen zül- 
löt külsővél Mátrayhoz megy.) 

KARTALY 

(az Íróasztalnál) Gyalázatos idő van odakünn. 
Mintha cseberből öntenének. {Felbontja a levéle- 
ket, azután beszórja őket a papiroskosárba) Ez mind 
semmi — semmi. 

FEHÉR 

{Mátrayhoz) Servus öreg. {Körüljárja a szobát) 

MÁTRAY 

{csodálkozva) Ni ni, Fehér, Hát te még élsz? 

FEHÉR 

Jobb meggyőződésem ellenére, de még élek. 

MÁTRAY 

És a hajadat még mindig nem vágatod le? 

FEHÉR 

Tudod, sámsoni erőm a hajamban van. És 
azonkivül a nyiratkozás a legkedvezőbb körül- 
mények között is husz krajezárba kerül. 

MÁTRAY 

(gyorsan) Nekem nincs egy fillérem sem. 
(Barátságosan) Na és mit csinálsz kűlömben. 

FEHÉR 

Elméletben absynthot iszom. Azonkívül min- 
den délután elmegyek a kávéházba. 

MÁTRAY 

Lapnál még mindig nem vagy? 

KARTALY 

(közbeszól) Mátray, készen van már a hol- 
napi lap? 

MÁTRAY 

Még vezérczikk nincs és a képviselőházi tu- 
dósítás sincs megírva. 

FEHÉR 

Nagyon helyes. Fejtsetek csak ki lázas mim- 
kát, fiaim. 

MÁTRAY 

Nem imád meg te valamelyik czikket? 

FEHÉR 

Dehogy. Azt hiszem én már elfelejtettem a 
helyesírást is. Csak Írjatok ti fiaim, azért jöt- 
tem, hogy nézzelek. 

MÁTRAY 

Azért jöttél, hogy bennünket nézzél? 

FEHÉR 

Azért. Ma délután tudniillik egyszerre egy 
különös kívánságom támadt. Szerettem volna 
ismét egy szerkesztőséget látni. Tudod egy szer- 
kesztőséget Íróasztalokkal, sok kézirattal, lehe- 
tőleg telefonnal is. Tisztességes helyről azonban 
sajnos, kidobnak, azért megkértem Kartalyt, 
hogy hozzon fel ide hozzátok. 

MÁTRAY 

Igazán — nagyon kedves vagy. (Kartalyhoe) 
Igaz, Takács várja a szerkesztő urat. 

KARTALY 

Takács? Hol van? 

MÁTRAY 

Egy levelet ir meg odaát. 

KARTALY 

Hivja át kérem. (Mátray el) 

FEHÉR 

(lassan Kartalyhoz megy) Te — öreg . . . 

KARTALY 

Na mi kell? 

FEHÉR 

Öreg, nekem ma csupa furcsa kívánságom 
van. Isten tudja, most hogy szerkesztőséget lát- 
tam — még egy vágyam támadt. Egy, elisme- 
rem, különös vágyam. Szeretnék ma még vacso- 
rát enni. 

KARTALY 

(végignézi) Ez persze nálad meglehetős rit- 
kaság. 

FEHÉR 

Azt hiszem három hónapja nem fordult elő. 
Öreg — hiszen te tőkepénzes vagy. 

KARTALY 

(az iratait csapkodja) Én? Na hiszen. Tudod 
mennyi pénzem van összesen. Két forintom. 
Érted? Két íorintom. (Kiveszi őket és megmutatja.) 

FEHÉR 

(nagyon nyugodtan) Tudod mit öregem. Add 
nekem ezt a két forintot. Rajtad már úgysem 
segit — én pedig egy hétig uri módon elélek 
belőle. 

KARTALY 

(gondolkozva) Tulajdonképen igazad van. (Oda- 
adja a két forintot) 

FEHÉR 

(zsebrevágjá) Jó fiu vagy öreg. (A vállára teszi 
a kezét) De te is már lefelé tartsz. (Fütyöl) Azórt 
ne vedd a szivedre. A kávéházból nem mernek 
kitenni — ennyi tekintélye van még a sajtónak. 
Különben mit akarsz? Minden tisztességes em- 
bernek el kell züllenie — ezt már a világrend 
igy követeli. De azórt szívből kívánom, hogy 

ha odatalálsz majd jutni, ahol én tartok, legyen 
mindig valakid, a ki két forinttal kisegitsen. 

6. JELENET. 

TAKÁCS 

(átjön) Ah! Jó estét, kedves szerkesztő ur. 

KARTALY 

(kurtán) Jó estét! Majd mindjárt — (Mát- 
rayhoz) Nos, mi baj van még? 

MÁTRAY 

Azt szeretném tudni, hogy ki irja meg a 
vezérczikket. 

KARTALY 

Bánom is én, akár a sarki hordár. 

MÁTRAY 

(szárazon) Nem hiszem, hogy a sarki hordár 
ingyen irná meg a vezérczikkeit. 

KARTALY 

Hát akkor. (Gondolkozik) Különben megáll- 
junk, talán én irom meg. 

FEHÉR 

(megveregeti a vállát) Ezt már szeretem öre- 
gem, csak dolgozzál, a fiatal embernek az jól 
áll. Különben pedig este 10 után ott leszek a 
kávéházban — ha eljönnél — addig is szervusz 
öregem. (Mátrayval él.) 

6. JELENET. 

KARTALY 

(szünet után) Ügyvéd ur. 

TAKÁCS 

Ön ide hivatott, szerkesztő ur. Rendelkezé- 
sére állok. 

KARTALY 

(fdáU) Ügyvéd, ez igy nem mehet tovább. 

TAKÁCS 

Mi nem mehet igy tovább, Kartaly ur? 

KARTALY 

Ugyan! Nagyon jól tudja, hogy miről van 
szó. A lap nem mehet igy tovább. Egy fillér 
sincs a pénztáramban, érti, egy fillér sincs. Na? 

TAKÁCS 

Nagyon sajnálatos eset, kétségtelenül nagyon 
sajnálatos eset, kedves Kartaly ur. De igazán 
nem tudom, hogy ón 

KARTALY 

Hogy Ön? 

TAKÁCS 

No igen, hogy én milyen tekintetben lehet- 
nék a segítségére. Igazán, nem tudom. 

KARTALY 

(türelmetlenül) Ejh ördög és pokol, hagyjuk 
el a komédiát — uram. Ön jött-e hozzám a 

lappal, Ön kínálta nekem a szerkesztőséget, 
igen vagy nem? 

TAKÁCS 

Kétségkívül én. De engedje meg kedves 
Kartaly ur, arról sohasem volt szó közöttünk, 
hogy ön rendkívüli pénzekre tarthat igényt. Azt 
az összeget, a melyet ígértem, Ön megkapta, 
nemde, egyéb kötelezettséget pedig nem vállal- 
tunk. Azt reméltük, hogy az Ön kiváló — nem 
hizelgésképen mondom, az Ön kiváló képessé- 
gei a lapot majd emelni fogják. Sajnos — min- 
den várakozásnak ellenére, ez az eset nem állt 
be, a lap, nemcsak hogy nem emelkedett, hanem 
ellenkezőleg az előfizetők száma csökkent. Ilyen 
körülmények között a pénzintézet, a melynek 
érdekeit képviselni szerencsém volt, nincsen ab- 
ban a helyzetben, hogy további tőkebefekteté- 
seket tehessen. 

KARTALY 

Ez más szóval ánnyit jelent, hogy pénzt 
nem kapok. (Mindig indulatosabbari) De hát ak- 
kor miből fizessem ki a nyomdát, a munkatár- 
saimat — mi? És miből éljek magam? Mi? 

TAKÁCS 

Higyje meg Kartaly ur, hogy mindezekben 
a kérdésekben teljes szivemből részt veszek. De 

ha Ön nem talál reájuk feleletet, hogy kíván- 
hatja ezt a feleletet tőlem? 

KARTALY 

(rácsap az asztalra) Ejh, hagyjuk a csürést- 
csavarást. Majd most én mondom meg Önnek, hogy 
hogy áll a dolog ? Ön eljött hozzám a bankja meg- 
bízásából, mert szükségük volt reám. Azt hiszi 
talán, hogy nem látok át a kártyáin ? Kellettem 
Önöknek, mert azt remélték, hogy a Szovákel- 
lenes leleplezéseknek igy nagyobb lesz a vonzó- 
erejük. A családi skandalum mint háttér, az 
ilyesmi csak izgatja a publikumot — ugy-e?Nos 
hát uram — én megtettem a mit kívántak tő- 
lem. Vagy talán nem? Nem irtam-e magam a 
czikkeket Szovák ellen? Nem tettem-e alájuk a 
nevemet? Ismertem-e bennük kíméletet? Nem 
szellőztettem-e mindent, a mit Önök meghagy- 
lak? Nos — feleljen? Nem voltam-e engedel- 
mes, hűséges, megbízható eszköz ? Igen — vagy 
nem? Feleljen. 

TAKÁCS 

Kétségkívül az ön czikkei igazán kiválóak 
voltak Kartaly ur. Én és velem együtt igen 
sokan mindig élvezettel olvastuk őket. Gyakran 
mondottam a kávéházban . . . 

KARTALY 

(mindig fokozódó indulattal) Bánom is én, 

hogy mit mondott a kávéházban. Feleljen min- 
den kitérés nélkül a kérdésemre — érti, min- 
den szóbeszéd nélkül. Megtettem-e azt a mit Önök 
vártak tőlem, igen vagy nem? 

TAKÁCS 

A kérdést talán mégse lehet ilyen alakban 
feltenni, kedves Kartaly ur. 

KARTALY 

(Nem ? (felveszi az asztalról a botját és Takács 
felé megy) Hát majd ebben az alakban teszem 
fel (felemeli a botot) Igen, vagy nem? 

TAKÁCS 

(felugrik a székéről és az Íróasztal mögé hátrál) 
Ezt — ezt meri Ön velem megtenni. Velem? 
— Ah, ez mégis sok. 

KARTALY 

(fenyegetőleg) Igenis, megmerem tenni. Torkig 
vagyok. Mégegyszer és utoljára kérdezem, meg- 
tettem-e azt, a miért Önök idehoztak szerkesz- 
tőnek? Ne beszéljen nekem most előfizetőkről 
meg a lap emeléséről — az mind komédia. 
Önöknek a Szovák botrányok kellettek — nos 
én megcsináltam őket. (Mindig fenyegetőbben) A 
feleségemmel már négy hete nem beszéltem, 
ügyvéd ur — hiszen utóvégre is az apjáról volt 
szó. Hát legalább meg akarom kapni a munkám 
árát. 

TAKÁCS 

(sötéteri) Meg fogja kapni (magában) Botot 
emelt reám. 

KARTALY 

(letéve a botot, de folyvást szemmel tartja Ta- 
kácsot) No lássa, hiszen mi megértjük egymást. 
(leül) Tehát hajlandó lesz-e egy olyan összeget 
a rendelkezésemre bocsájtani, a melylyel a lapot 
tovább vihetem. 

TAKÁCS 

(ismét a régi modorában) Nézze csak Kartaly 
ur — beszéljen okosan. 

KARTALY 

(a bottal játszik) Ó — én tudok nagyon oko- 
san beszélni. Hát csak rajta, de sok szó nélkül. 

TAKÁCS 

Ön az előbb megtámadott engem, de ezt a 
világért sem veszem Önnek rossz néven. Iste- 
nem — hiszen a fiatal ember, még elhagyja 
magát ragadtatni néha. És azután — tudom, 
hogy milyen kellemetlen helyzetben van. O, 
higyje el, nagyon meg tudom érteni, hogy az 
ember ilyenkor elkeseredik. De hát mondja csak 
édes Kartaly ur — azt hiszi, hogy én nekem 
hatalmamban van, hogy segitsek Önön? Azt 
hiszi. 

KARTALY 

(közbevág, mindig gyorsabban beszél, a végén 
már majdnem hadar) Ázt hiszem, hogy Ön már 
megint ki akar térni előlem, ügyvéd ur, de ma 
rosszul számit. Elég ideig hagytam magamat az 
orromnál fogva vezetni - hiszen négy hét óta 
szinte napról-napra bolondit. Persze, a mig a 
Szovák komédia tartott, szükség volt reám, de 
most, hogy az urak szépen kibékültek ismét — 
el akarnak dobni, mint a hogy azt a kifacsart czit- 
rommal teszik. De ón nem vagyok kifacsart czitrom 
uram I Vagy legalább is még van bennem annyi hogy 
az Önök szeme közé is tudok majd freccsentem 
egyet. Vigyázzanak magukra I Nemcsak Szovák 
ellen tudok cikket irni — és nemcsak Szovák 
botrányai érdekelték a közönséget. A Közgaz- 
dasági Bankra is kerülhet a sor, és Istenemre, 
reá is fog kerülni. Ma még enyém a lap és ha 
a végsőkig ingerelnek, majd én is elmegyek a 
végsőkig. Majd azt is megirom, hogy hogyan 
csinálják meg a nagy leleplezéseket és hogyan 
épitik azután együtt a honvédkaszárnyákat. 

TAKÁCS 

Ön — Ön csakugyan megtenné eztKartaly 
ur? Ne felejtse el, hogy Ön diskréciot igért a 
„Közgazdasági Bankkal w szemben — és ne 
felejtse el, hogy a szavát is lekötötte. 

KARTALY 

Mit törődöm most a diskrecióval meg a szó- 
beszéddel. Igenis, megfogom tenni. 

TAKÁCS 

(lassan, óvatosan) Nézze csak kedves Kartaly 
ur — Ön az előbb félbeszakított engem ós azt, 
higyje meg, nem tette jól, mert mit akartam 
Önnek mondani? Azt, a mit most fogok, hogy 
Önnek talán teljesen és tökéletesen igaza van 
— de én, sajnos, nem tehetek semmit. Én egy 
szegény alárendelt közeg vagyok — egy kis 
ügyvéd, kinek azt kell elvégeznie, a mivel meg- 
bízzák. (Czélzattal) Ha mindezt az igazgató ur 
hallaná — akkor persze — 

KARTALY 

Hát mondja meg mindezt szórói-szóra Fábián 
igazgató urnák. 

TAKÁCS 

(erős czélzással) Megmondom, hogyne monda- 
nám meg — ámbár tudom előre, hogy mi lesz 
a válasz. Takács maga ismét fontoskodik, ismét 
érdekessé akarja magát tenni — Kartalynak 
esze ágában sincs, hogy ilyen lépést tegyen. 
Mert igy beszél ám az igazgató ur. 

KARTALY 

Nos hát, hogy ne beszéljen igy — majd 

én irom meg neki szószerint mindazt, amit Önnek 
az előbb elmondottam, ha ugy tetszik szósze- 
rint. A levélnek talán hinni fog. 

TAKÁCS 

Ha ugy gondolja Kartaly ur, — ámbár a 
levél tartalma nagyon fel fogja majd izgatni az 
igazgató urat. 

KARTALY 

Bánom is én, hogy felizgatja-e vagy sem 
{Az íróasztalhoz megy) Ön majd tüstént elviszi 
neki. 

TAKÁCS 

(habozva) Elviszem — ámbár — nem tudom, 
hogy meg lesz-e a kívánt hatása. 

KARTALY 

{leül és ir) Majd ugy irom meg hogy hatása 
legyen. 

TAKÁCS 

{nézi, hogyan ir. Láthatólag még habozik, egyszer 
már majdnem mond valamit, azután mégis meg- 
gondolja magát, magában) Botot emelt reám Ő 
lássa. {Lapozni Tcezd egy füzetben, közben nézi 
KartályL) 

KARTALY 

{átfutja a levelet, borítékba teszi és odaadja 
Takácsnak) így ni, ezt vigye el azonnal az igaz- 
gató urnák. 

TAKÁCS 

(ismét habogva) Kartaly ur, ön fiatal ember — 

KARTALY 

Menjen már, menjen I 

TAKÁCS 

(még mindig küzd magával) Megyek már. 
(Kezet nyújt Kartalynak.) 

KARTALY 

(nem fogadja el a kezet) Vigye már a levelet. 

TAKÁCS 

(sötét elszántsággal) Viszem már. Ön maga 
kívánta — Ön lássa. (Kifelé menet magában) 
Nem — nem kímélem. (EL) 

8. JELENET. 

KARTALY 

(ismét, rendet próbál csinálni az Íróasztalon) 
Ezzel a bandával így kell beszélni. 

MÁTRAY 

(belép) A külpolitika megvan szerkesztő ur. 
Mi lesz a vezérczikkel? 

KARTALY 

A vezérczikkel? Majd elébb megvárjuk Ta- 
kács urat. 

MÁTRAY 

(lefekszik ismét a divánra) Talán róla irunk 
vezérczikket ? 

KARTALY 

(nem felel, hanem papírokat dob be a Jcosárba.) 

MÁTRAY 

Szerkesztő ur! 

KARTALY 

Hmm. 

MÁTRAY 

Szerkesztő ur, akar nevetni? Akkor mesélek 
valamit. Vannak még naiv emberek a világon. 
Kende azt hitte, hogy mi ma fizetést fogunk 
kapni. Hja az ifjúság. 

KARTALY 

Mondja Mátray, nincs magának más dolga, 
minthogy itt ilyen ostobaságokat beszéljen? Kü- 
lönben is nagyon lehet, hogy fogunk fizetést 
kapni. Megtettem a lépéseket. 

MÁTRAY 

(felül a divánon) Takácsnál? 

KARTALY 

(kelletlenül) Akárkinél — mindegy. 

MÁTRAY 

Mondok magának valamit, szerkesztő ur. Ta- 
kácsot nogyon jól ismerem, egyszer el is liczi- 
táltatta a bútoraimat. Nagyon kevés embertől 
félek a világon, de nem szeretném, ha ismét 
Takácscsal volna valami dolgom. 

KARTALY 

(türelmetlenül) Hagyjon dolgozni, Mátray. Nem 
vagyok kíváncsi a maga bútoraira. 

MÁTRAY 

Pedig szép bútorok — na de szerkesztő ur 
ma nincs jókedvében. (Eszébe jut) Igaz — az 
előbb itt volt a kedves felesége és azt mon- 
dotta, hogy egy félóra múlva visszajön. 

KARTALY 

(abbahagyja a rákosgatást) A feleségem!? 

MÁTRAY 

Igen. {Az ajtón kopognak) Tsl&a már itt is van. 

KARTALY 

Szabad. 

9. JELENET. 
{Előbbiek, Olga) 

OLGA 

(lassan, félénken lép be ugy, mint az imént) 

KARTALY 

(felkél és déje megy erőltetett kedélyességgel) No, 
te is meg akarod nézni egyszer a szerkesztő- 
séget. {Mátrayra mutat) Mátrayt már ismered, 
ugy-e? 

OLGA 

Igen, az előbb olyan szives volt és útba iga- 
zított. (Csend) Valami beszélni valóm volna veled. 

MÁTRAY 

(hirteleleniil) Bocsánatot kérek, hogy eddig 
zavartam. (Kartalyhoz) Hát a vezérczikket még 
mindig ne irjam? 

KARTALY 

(a fejét rázza — Mátray d.) 

10. JELENET. 

KARTALY 

(pár pillanatig hallgat) (azután) Valami na- 
gyon fontos mondani valód lehet, hogy a szer- 
kesztőségbe jöttél? 

OLGA 

(csendesen) Más helyen nem tudlak megta- 
lálni. Hiszen tudod, már egy hete nem voltál 
otthon. 

KARTALY 

(gyorsan) No igen, ez gyakran fordul elő egy 
napilapnál. Mostanában annyi politikai esemény 
történik — az embernek folytonosan talpon kell 
lenni (Nem tudja Tcitartani Olga tekintetét) Külön- 
ben is ma este mindenesetre hazajöttem volna. 
(Várja, hogy Olga mond-e valamit) Elhiheted, biz- 
tosan hazajöttem volna, — na de azért nagyon 
helyes, hogy felkerestél. Hát csak mondd el, 
hogy mit parancsolsz? 

OLGA 

(mindig nagyon csendesen, de határozottan) Be- 
szélni akarok veled. 

KARTALY 

(ugy tesz, mint aki nem érti) Hát hiszen most 
beszélünk egymással. 

OLGA 

(a fejét rázza) Hagyd el ezt a bújócska ját- 
szást — hidd el, nem méltó hozzád. Éppen olyan 
jól tudod, mint én, hogy már hetek óta kerülsz. 

KARTALY 

Kerülnélek — én, téged? Ugyan? 

OLGA 

Igenis kerülsz. Még amikor haza is jöttél, 
akkor is kerültél, nem néztél a szemembe, gyor- 
san bekaptad az ebédet, azután ismét elrohan- 
tál. (Keserűen) Az ember odahaza ül és vár és 
vár és az idő olyan lassan múlik ós azután mégis 
hazajön az, a kit vártunk és nem szól egy szót 
sem — csak bámul maga elé és ismét elsiet. 

KARTALY 

Tudod, hogy gondjaim vannak. 

OLGA 

Azt hittem, hogy a te gondjaid az enyémek is. 

KARTALY 

(megindultan) Miért keserítenélek velük? 

OLGA 

Az örökös válasz. De ember, az Isten szent 
szerelméért, hát nem látod be, hogy ez a szörnyű 
bizonytalanság százszorta rosszabb, mint bár- 
milyen más érzés. Hiszen, kevesebbet tudok a 
dolgaidról, mint bármelyik kávéházi barátod. 

KARTALY 

Hát mit mondjak? (kitörve) Hogy kétségbe- 
ejtően, hogy nyomorultul állok, hogy keserve- 
sen küzködök — azt mondjam. Ezt? 

OLGA 

Igen, ezt. Vagy talán azt hiszed, hogy erre 
nincs jogom. Talán azt gondolod, hogy ez job- 
ban bántana, mintha nem is állasz szóba velem. 
(melegen) Nem — ezt te sem gondolod. Ennél 
komolyabban veszel. 

KARTALY 

(nagy léptekkel jár fel és alá — azután meg- 
áll Olga előtt — mondani akar valamit, azután 
ismét tovább sétál — félig magának ) Mit mond- 
jak? Mit mondjak? 

OLGA 

Az igazságot (ismét melegen) Gondold meg 
Endre, hetek óta már nem beszéltünk egymás- 
sal. Nem akarlak régi dolgokra emlékeztetni — 
de lásd, te azt Ígérted nekem, hogy mindig 

veled leszek, hogy minden küzdelmedben részt 
vehetek majd. Most pedig távoltartasz magadtól. 

KARTALY 

(halkan) Másféle küzdelmekre gondoltam én 
akkor, Olga. Más ember voltam még, a mikor 
igy beszéltem. Akkor a siker elkábított Azt 
hittem, hogy az igazság pallosa van a kezem- 
ben, azt hittem, hogy dicsőséges harczok vár- 
nak reám — és milyen örömest adtam volna 
azokban neked részt. (Megrázza a fejét) Másképen 
történt. Azt hittem, hogy egy tiszta világba tud- 
lak vezetni, Olga — de itt (Maga Jcöré mutat) 
csak piszok van. (Undorodva) Érted, Olga — 
piszok. Hát mi akarsz itt? 

OLGA 

(sápadtan) Mem értelek egészen, Endre. Tu- 
dom, hogy a „Szabad Sajtó" nem a legjobb 
hirü — de hiszen éppen erről akarok beszélni 
veled (határozottan) Ez nem mehet igy tovább. 

KARTALY 

Mi nem mehet igy tovább, Olga? 

OLGA 

Ez az élet. (A szobára mutat) Ez nem a te 
helyed, Endre. Neked innen ki kell jönnöd. 
Még pedig minél hamarabb. Lásd, az utolsó 
napokban egyre csak ezen gondolkoztam. Ver- 

gődtem, kínlódtam — kerestem a kivezető utat. 
Ma reggel azután megtaláltam ezt (a tározójá- 
ból egy összehajtott darab papirost vesz M) Itt egy 
állást hirdetnek — vidéken. A feltételeket mintha 
reádszabták volna (odanyújtja) Olvasd csak. 

KARTALY 

(a fejét rázza) Nem Olga — én nem megyek 
el innen. 

OLGA 

Jóságos Isten, de hát miért nem ? Miért akarod 
mindenáron ezt a czéltalan hadakozást folytatni, 
a mely jól tudod, hogy fáj nekem. Hát azt hiszed, 
hogy a mióta ezek a czikkek az édes atyám el- 
len megjelentek — volt csak egy nyugodt per- 
czem is 

KARTALY 

(sötéten) Kényszeritett reájuk. 

OLGA 

Nem vádollak. A jó sors mentsen meg min- 
denkit attól, hogy hasonló helyzetben legyen 
mint én, hogy az apja és a férje között kell 
választania — de én nem zúgolódom. Tudtam 
menteni az elkeseredésedet, (melegen) Tudtam, 
hogy igazságtalanul bántak veled, hogy ... de 
most né folytasd tovább. Halgass reám ismét. 
Hadd eV ezt a helyet — nem neked való. 

KARTALY 

(fdkaezag) Igazán ugy találod te is? Te is 
azt hiszed, hogy Kartaly Endre nem arra való, 
hogy a bankok szemétjiben turkáljon? Nos hát 
— sokáig én is azt hittem. (Mély keserűséggel) 
Ha nekem valaha valaki azt merte volna mon- 
dani, hogy Takács úrra botot fogok emelni, 
hogy pénzt kapjak — leütöttem volna, műit egy 
kutyát. De most már nem tágitok (kiabálva) 
Most már úgyis mindegy. Talán mégsem va- 
gyok csak arra jó, hogy előbb kihasználjanak 
és azután kidobjanak. Majd megismernek azok 
az urak (Az iratait csapkodja) Nem megyek el 
szépen, csendesen vidékre, nem. Vagy meg- 
kapom azt, a mi jár nekem — vagy (Az asz- 
talra üt) — vagy most kezdődik el csak az 
igazi hadd el hadd. 

OLGA 

(felindultan) Ne beszólj igy, Endre — ez 
nem a te igazi hangod. 

KARTALY 

Lehet hogy nem volt az. Most nem ismerek 
mást. 

OLGA 

(könyörögve) De Endre — hát nem látod be, 
hogy így tönkre teszed magadat. (Sürgetőm) Ne 

ragaszkodjál görcsösen egy tévedéshez. Gyere 
el innen. 

KARTALY 

De igenis ragaszkodom hozzá. Itt vagyok — 
ós itt maradok. Azt szeretném látni, hogy ki 
tud innen kimozdítani. 

OLGA 

(sápadtan támaszkodik az Íróasztalhoz — nem 
találja a szavakat.) 

11. JELENET. 

MÁTRAY 

(a legnagyobb zavarban besiet) Szerkesztő ur, 
kérem, szerkesztő ur. 

KARTALY 

(gorombán) Na mi az megint? Miért zavar? 

MÁTRAY 

(halkan) Szerkesztő ur, itt van valaki a — a 

KARTALY 

(hangosan) Ki van itt? Különben bánom is 
én, hogy ki van itt. 

MÁTRAY 

(félhangon) De szerkesztő ur — a rendőrség- 
től van — 

OLGA 

(aki apathikusan állott az Íróasztal mellett, 
ennél a szónál összerezzen) Rendőrség! 

KARTALY 

(minden aggodalom nélkül) Hát azután? Mi 
bajunk a rendörséggel? 

MÁTRAY 

Önt keresi szerkesztő ur 

KARTALY 

Engem? 

OLGA 

(halálos aggodalomban gyorsan odasiet hozzá) 
Mi ez ? Miért keres a rendőrség ? Édes Istenem, 
csak talán nem — 

KARTALY 

Ugyan ne fakadj sirva — még éppen az 
hiányozna. Hát tudhatom, hogy az a banda 
mit akar tőlem? 

12. JELENET. 

KOVÁCS 

(borotvált képű öreg ember — lassan, óvatosan 
lép be, a szeme gyorsan körüljár az egész szobán, 
azután merev tartással áll meg az ajtó mellett) 
Bocsánat — én Kovács polgári rendőr vagyok. 

KARTALY 

(még mindig teljes biztonsággal) Mit akar? 

KOVÁCS 

Kartaly szerkesztő urat keresem. 

KARTALY 

Az én vagyok. Mit akar tőlem? 

KOVÁCS 

(közelebb lép Kartalyhoz) Méltóztassék velem 
a kapitányságra jönni. 

MÁTRAY 

(félre) A kapitányságra? Aj - aj. 

KARTALY 

(megzavarodva) A kapitányságra jöjjek? De 
nekem nincsen semmi dolgom sem a kapitány- 
ságon. 

OLGA 

(hirtelenül odarohan) Az Isten szerelméért mi 
történt? (Kovácshoz, könyörögve) Mondja meg — 
kérem — mondja meg — 

KOVÁCS 

(Olgára néz, — Jcérdö pillantást vet Mátray felé) 

MÁTRAY 

(félhangosan) A szerkesztő ur felesége. 

KOVÁCS 

(szintúgy) A felesége? Milyen sápadt (Olgá- 
hoz) Nagyon sajnálom nagyságos asszonyom, 
hogy ilyen rossz időben — hm — de hát mit 
tegyünk? A parancs — parancs. 

KARTALY 

{összeszedte magát) Valami félreértés lesz az 
egész. Nem tudja talán, hogy miért hivatnak a 
kapitánysághoz ? 

KOVÁCS 

Hm — 

OLGA 

(izgatottan) Ha miattam aggódnék én nyugodt 
vagyok, egészen nyugodt. 

KOVÁCS 

Nem mondhatok semmit — nem szabad. 

MÁTRAY 

Szerkesztő ur nem a maga, Takács barátja 
kedveskedett ezzel a meglepetéssel? 

KARTALY 

Takács ? Ugyan hova gondol ? (Kovács önkén- 
telenül bólint) Mi az? Mégis Takács lett volna? 

KOVÁCS 

(mint fenn) Nekem nem szabad semmit 
sem megmondanom. De annyi igaz, hogy Ta- 
kács ügyvéd járt a kapitányságnál ebben a do- 
logban. 

KARTALY 

Takács ! De hát akkor — 

OLGA 

(lázasan) Mi van azzal a Takácscsal? Mit 
akarhat tőled? 

KARTALY 

(lassan egészen elveszíti a biztonságát) Tényleg 
mit akarhatott Takács? Levelet küldtem vele 
az igazgatónak. Mit is irtam csak. {Eszébe jut). 
Hogy- abban az esetben, ha . . . Uram Istenem, 
de hiszen ezt csakugyan ugy lehet magyarázni, 
hogy — és ha Takács erre használta volna 
(kétségbeesetten) De hát ki gondolhatta volna, 
hogy ilyenre használja fel, ós most is, igen — 
most — 

KOVÁCS 

(önkénytelenül) Zsarolás miatt. 

OLGA 

{gépiesen ismétli az utolsó szavakat) Zsarolás 
miatt . . . {Mereven áll a helyén). 

KOVÁCS 

(palástolva megilletödését) Hm! (Olgát nézi — 
a fejét csóváivá) Milyen sápadt. (Fenn) Sajnálom, 
szerkesztő ur — de a parancs, parancs. Menjünk. 

KARTALY 

(halkan) Igen, menjünk (megkeresi a kalapját 
— Olga felé vett egy pillantást, közeledni akar 
hozzá, látja, hogy Olga mozdulatlanul áll — az- 
után lehorgasztott fejjel megy ki az ajtón. Kovács 
meghajlik Olga felé és utána meqy.) 

OLGA 

(még mindig mozdulatlanul áll.) 

MÁTRAY 

(köhög, mikor látja, hogy Olga nem figyel rea) 
Nagyságos asszonyom. 

OLGA 

(felrezzen és Mátrayra néz.) 

MÁTRAY 

(Nagy zavarban) Nagyságos asszonyom — 
talán megengedi, hogy haza kisérjem? 

OLGA 

(végigsimít a homlokán — azután fáradtan, 
szomorúan) Köszönöm szépen, de majd magam 
megyek. (Lassú léptekkel indul kifelé.) 

Függöny. 

IV. FELVONÁS. 

(Szoba a rendörségen. Egyszerű irodahelyiség, az 
Íróasztalon akták féküsznek, balra tőle egy régi 
karosszék. Rendőrkapitány az Íróasztal előtt áll 
Szolgálati ruhát hord, a kard nincs felcsatolva. 
Rendőrtiszt karddal kissé jobbra.) 

I. JELENET. 

RENDŐRKAPITÁNY 

(leül) Na — és egyéb nem történt? 

RENDŐRTISZT 

Egyéb nem kapitány ur. 

KAPITÁNY 

Ugy ? — A tanácsos ur már bejött ma reggel ? 

TISZT 

Még nem, kapitány ur. 

KAPITÁNY 

Ugy. (ismét felkel) Persze a tanácsos ur majd 
csak tizenegy óra tájban fog befáradni (magá- 

ban fütyül — azután hirtelenül) Na — és azzal 
a Kartalyval vagy hogy hívják azzal mi lesz? 



TISZT 

A tanácsos ur elrendelte, hogy a terheltet 
kapitány ur halgassa ki ma reggel. Néki már 
tegnap este nem volt ideje. 

KAPITÁNY 

(rosszkedvűen) Nem volt ideje? Persze, hogy 
nem volt ideje. A mikor a (félbeszakítja önmagát) 
De mi az ördögöt csináljak ezzel az emberrel. 
Fogva tartsam ? Szabadon bocsássam ? (dühösen) 
Csak újságírók ne volnának a világon. 

2. JELENFT. 
(Előbbiek, Mátray.) 

MÁTRAY 

Jó reggelt kívánok kapitány ur. 

KAPITÁNY 

(felnéz — azután igen barátságtalanul) Jó 
reggelt. 

MÁTRAY 

(közdébb lép az asztalhoz) Kapitány úr — mi 
van a szerkesztő úrral? 

KAPITÁNY 

A rendőri sajtóiroda a földszinten van. Balra 
hatodik ajtó. 

MÁTRAY 

(kedélyesen) Ne legyen olyan barátságtalan 
kapitány ur. Akárhogy kiabál is, azért mégis 
tudom, hogy jó ember. 

KAPITÁNY 

(az asztalra csap) Megtiltom, hogy itt a hi- 
vatalomban bizalmaskodjék velem. 

MÁTRAY 

Hiszen csak azt mondtam, hogy jó ember. 

KAPITÁNY 

Megtiltom, hogy engem jó embernek nevez- 
zen (tiszthez) Talán most már bejött a tanácsos 
ur? Mindenesetre nézzen utána, azután adjon 
parancsot, hogy körülbelül egy fél óra múlva 
azt a Kartalyt hozzák fel. Ki fogom hallgatni. 

TISZT 

Igenis, kapitány ur (el) 

3. JELENET. 

MÁTRAY 

(leül a karosszékbe) Á tanácsos ur persze még 
tíz órakor sincsen a hivatalban. Hjah, a kártya- 
parti a kaszinóban reggelig szokott tartani. 

KAPITÁNY 

(dühösen) Az az istenverte kártya, az tesz 
tönkre mindenkit (Félbeszakítja magát) Hallja 

Mátray, már mondottam, hogy ha valamit meg- 
akar tudni, menjen le a sajtóirodába. Nekem 
nincs időm a maga bolondságaira. 

MÁTRAY 

(kényelmesen elhelyezkedik akarosszékberi)T\id}B, 
kapitány ur, hogy a tanácsos urnák már megint 
két váltóját helyezték el a „Közgazdasági Bank- 
ban?" 

KAPITÁNY 

(elharapja a mit mondani akar és egy iratot 
vesz elő.) 

MÁTRAY 

így azután persze nem csoda, hogy a szer- 
kesztőnket befogják, mihelyst a banknak kelle- 
metlen (Barátságosan) kapitány ur nincsen velem 
egy véleményen? 

KAPITÁNY 

(felugrik) Azon a véleményen vagyok, hogy 
a jó Isten pusztítsa el az összes bankokat, új- 
ságírókat és minden hozzájuk hasonlót, hogy 
az embernek ne kavarogna folyton folyvást a 
gyomra. 

MÁTRAY 

Amen. 

KAPITÁNY 

(ismét leül — szünet mvXva) És most vigyen 

el az ördög, ha még egy szót tud kihozni belő- 
lem (irni kezd.) 

MÁTRAY 

(kivesz a zsebéből egy újságot) Ne zavartassa 
magát kapitány ur. {Kényelmesen elhelyezkedik 
a karosszékben.) 

4. JELENET. 
(Előbbiek, rendőrtiszt) 

RENDŐRTISZT 

A tanácsos ur még mindig nincsen itt. De 
Szovák ur van odakünn és beszélni óhajt a ka- 
pitány úrral. 

MÁTRAY 

(felel) Ejha, Szovák ur itt van? 

KAPITÁNY 

Ki ez a Szovák ur? Mit tud? 

TISZT 

(csodálkozva) A gazdag Szovákot nem ismeri 
kapitány ur? A nagy vállalkozót? A milliomost. 

KAPITÁNY 

(epésen) Nincsenek összeköttetéseim a pénz- 
arisztokraciában. 

MÁTRAY 

(szárazan) Szovák azonkívül a szerkesztő ur- 
nák az apósa. 

KAPITÁNY 

A micsodája? 

MÁTRAY 

Az apósa. 

KAPITÁNY 

Ugy, az apósa. És most persze eljön, hogy 
nagybecsű befolyását a kedves veje érdekében 
felhasználja. 

MÁTRAY 

Alig hinném. Nagyon rossz viszonyban élnek a 
szerkesztő úrral. A házasság az öregnek az aka- 
rata ellenére történt. 

KAPITÁNY 

(vállat von) Külömben bánom is én, hogy mit 
akar. Majd megmondja. (Tiszthez) Hát csak 
jöjjön be. 

TISZT 

Azonnal bebocsátom. (El.) 

MÁTRAY 

(ismét leül) No hát erre csakugyan kiváncsi 
vagyok. 

KAPITÁNY 

Igen? De ha szabad kérnem, más helyiség- 
ben legyen kiváncsi. 

MÁTRAY 

Hogy méltóztatik mondani? 

KAPITÁNY 

Hát csak nem képzeli, hogy majd maga előtt 
fogok tárgyalni? 

MÁTRAY 

Egészen fölösleges zárkózottság, elvégre nem 
vagyunk Kínában. (Vállatvon) De ha kapitány ur 
mindenáron akarja. (Kifelé indul) Igazán kár. 

5. JELENET. 
(Előbbiek, Szovák) 

SZOVÁK 

(Mátrayvál az ajtóban találkozik — Mátray 
kíváncsian végignézi, azután kimegy. Szovák az asz- 
talhoz megy.) 

SZOVÁK 

(az asztalhoz lép) Szovák Péter vagyok. 

KAPITÁNY 

(felkel, kissé meghajtja fejét) Mivel szolgálhatok ? 
(Helyet mutat.) 

SZOVÁK 

(leül) A ma reggeli újságban azt olvastam, 
hogy Kartaly Endre szerkesztőt a rendőrség 
zsarolásért elfogta. (Kérdőleg néz a kapitányra, 
az mozdulatlanul marad) Az eset érdekel — na- 
gyon közelről érdekel. Hát szeretném megtudni, 
hogy tulajdonképen mi történt. A központban 
kapitány úrhoz utasitottak, azért jöttem fel. 

KAPITÁNY 

A reggeli újságokban benn volt a rendőrség 
hivatalos jelentése, Szovák ur, többet én sem 
mondhatok. 

SZOVÁK 

A hivatalos jelentés azonban nem mond 
semmit. Értsük meg egymást kapitány ur. — 
Ha a tanácsos ur idebenn volna, hozzája fordul- 
nék, de azt mondják, hogy bizonytalan, hogy 
mikor jön be. 

KAPITÁNY 

Persze — a tanácsos ur. Ha a tanácsos ur 
felvilágosítást akar adni, ő adhat. En azonban 
kénytelen vagyok magamat a törvényhez tartani. 

8ZOVÁK 

(Jci8 szünet után) Nem tudom, van-e kapitány 
urnák arról tudomása, hogy Kartaly Endre a 
leányom férje. 

KAPITÁNY 

Az imént hallottam. 

SZOVÁK 

Kapitány ur, talán azt hiszi, hogy én közbe 
akarok járni azért — azért az emberért, hogy 
rendbe hozzam a dolgát. Eszem ágában sincs. 
Egyszerűen tudni akarom, hogy tulajdonképen 
mit csinált, hogy miről van szó, hogy mennyire 
jutott? Ezt pedig meg kell tudnom. {Halkan) 

Nem akarom kapitány urat családi ügyekkel 
untatni, — de meg fogja érteni — a leányom- 
ról van szó, a ki mostanáig makacsul ragasz- 
kodott hozzá. 

KAPITÁNY 

{kelletlenül) Tulajdonképen nem is olyan nagy 
dolog az egész. A mennyire az ügyet látom. 
(Kezébe veszi a iratokat és lapozgat benn) 

6. JELENET. 

RENDŐRTISZT 

{gyorsan jön be) Kapitány ur, egy hölgy van 
odakünn. Azt mondja, hogy Kartalynak a fele- 
sége. 

SZOVÁK 

A leányom. 

KAPITÁNY 

Hm. {Kérdőleg néz Szovákra — azután hirtele- 
nül) Csak vezesse be kérem. {Rendőrtiszt el) Hm. 

SZOVÁK 

Hihetetlen. Ide is utána jön. 

7. JELENET. 
{Előbbiek, Olga.) 

OLGA 

(a tegnap esti ruhában van. A mozdulatai és a 
beszéde lassú, de igen határozott. Látszik hogy tisz- 

tában van saját magával. A mikor az édes apját 
megpillantja egy pillanatra megáll, azután lassan 
előrelép) 

8. JELENET. 

RENDŐRTISZT 

(bejön) A sajtóirodából kéretik a kapitány 
urat. Méltóztassék egy pillanatra lejönni. 

KAPITÁNY 

Sürgős? 

RENDŐRTISZT 

Sürgős. 

KAPITÁNY 

{egy pillanatig nézi Szovákot és Olgát) Talán 
itt megtetszik majd várni. Azonnal itt leszek. 
(Tiszttel el) 

9. JELENET. 

SZOVÁK 

(pár pillanatig némán áll szemben Olgával ke- 
resi a szavakat) Csodálkozom — igen csodálko- 
zom, hogy itt látlak Olga? 

OLGA 

(csendesen) Azért jöttem, hogy a férjem után 
kérdezősködjem. 

SZOVÁK 

Hogy a férjed után kérdezősködjél? Igazán? 

— És neked még szükéged van erre a kérde- 
zősködésre? Még mindig nem tudsz eleget? 
Különös. Hiszen csak kezedbe kell venned egy 
mai újságot ós nyomtatásban olvashatsz el min- 
dent. Nem olvastál még ma újságot? (Kivess 
egy hírlapot a zsebéből és át akarja adni) Nesze, 

— itt van. 

OLGA 

(nem veszi el a hírlapot) Mindent tudok. 

SZOVÁK 

Mindent tudsz — és mégis itt vagy? Kép- 
telenség. Nem is tudom felfogni. (Olga mozdu- 
latot tesz) Kérlek, kérlek, csak maradjunk nyu- 
godtan. Hiszen én mindent előre megmondottam 
neked. Betüről-betüre megmondottam, hogy mi 
fog történni. Akkor nem hallgattál reám. Akkor 
azt hitted, hogy te vagy az okosabb. De az Isten 
szent szerelmére — most már csak abba kell 
hagynod az eddigi makacsságot. Nem ronthatod 
el az egész életedet, tisztára könnyelműségből. 
Fel és alá jár a szobában — aztán megáll Olga 
előtt) Lásd Olga, — te nagyon jól tudod, hogy 
nem vagyok gyenge ember. Érzelgósek sohasem 
bántottak. De az a gondolat, hogy az egyetlen 
leányom — igen, — hogy az egyetlen leányom 
odajutott, hogy itt a rendőrségnél kell keresnie 
az elcsukott férjét — az fáj, jobban fáj, mint a 

hogy talán magam gondoltam volna. (Halkab- 
bari) Öreg ember vagyok, Olga és senkisem 
állott hozzám közel rajtad kivül. Most, hogy 
hónapok óta élünk így távol egymástól, most 
látom csak, hogy mégis közel állottál hozzám. 
Nem engedhetem, hogy szerencsétlen légy Olga 

— nem, nem engedhetem. 

OLGA 

erős megindulással hallgatja Szovákot, most a 
Jceze után nyvX és megcsókolja) Köszönöm a jósá- 
godat, édes apám. (Szünet) De nézd, ami meg- 
történt, azon már változtatni úgysem lehet. Nyu- 
godj bele te is. 

SZOVÁK 

Hogy mondod? — Nyugodjam bele. De én 
nem akarok belenyugodni, nem akarok és nem is 
fogok. Veled szemben gyenge vagyok Olga, 
talán gyengébb, mint a hogy helyes volna. De 
ezen a ponton megszűnik a gyengeségem. (Ismét 
csendesebberi) Hát nem érzed, hogy igazam van ? 
Nem látod be magad is, hogy ezzel az emberrel 
nem állhatok szóba. Azzal az emberrel, a ki 
megtámadott, a ki sárt és piszkot dobott reám, 

— azzal a - 

OLGA 

(felemeli a fejét) Ne — ne ezen a hangon, 
édes atyám! 

SZOVÁK 

De igenis, ezen a hangon! Hát ki vagyok 
én ; hogy parancsolgatsz velem? Ugyan miért 
ne folytassam — 

OLGA 

(halkan, de szilárdan) Mert mindabba, a mit 
Endre tett, te kényszeritetted bele. 

SZOVÁK 

Én 

OLGA 

Igen, te édes atyám. Fáj, nagyon fáj, a mit 
mondok — de ki kell mondanom. Ha Endre 
elzüllött, ha eltért a pályájáról, ha zsarolt, te 
kényszeritetted reá. 

SZOVÁK 

Olga ! — velem merészelsz ilyen hangon be- 
szélni ? 

OLGA 

Meg kellett mondanom, édes atyám, 

SZOVÁK 

(sötéten) E szerint te végleg választottál kö- 
zöttünk. 

OLGA 

(lehajtja a fejét) Remélem, hogy ezt a válasz- 
tást elengeded nekem. 

SZOVÁK 

De nem engedem el. Jól vigyázz erre, 
a mit most mondasz, Olga. Vagy — ő, vagy — 
én. Vagy velem jösz haza, vagy utoljára láttuk 
egymást. 

OLGA 

(halkan — de elszántan) Meg fogom tenni a 
kötelességemet. 

SZOVÁK 

Kötelességed az, hogy az apádnak engedel- 
meskedjél. 

OLGA 

Kötelességem az, hogy a férjem mellett ki- 
tartsak. 

SZOVÁK 

Még akkor is, ha bűnös. 

OLGA 

Igen — még akkor is. És még százszorta 
jobban akkor ha bűnös, igen százszorta jobban 
(szelíden). Ne érts félre, édes apám. 

SZOVÁK 

(sötéten) Nem értelek félre. Dacz és makacs- 
ság beszél belőled. Igen dacz és makacsság. Az 
a rettenetes dacz, a mely mindig meg volt 
benned, a mely mindig szembeszállott az édes 
atyád akaratával. 

OLGA 

{kitörve) Nem igaz — nem igaz. Dacz soha- 
sem élt a lelkemben, csak szeretet, igen szere- 
tet — de ti ezt nem vettétek észre. Ki törődik 
egy leány lelkével? Elég ha meg vannak a 
szép ruhái, a drága fogata, elég ha télen báloz- 
hat és nyáron a tengerpartra mehet — ugye 
— azt hiszitek, hogy ez elég? Gondoskodtok a 
jövőjéről is. Kikeresitek számára azt a fiatal urat, 
a kinek megfelelő a jövedelme és a társadalmi 
állása — és azután legyen boldog. A kinek pe- 
dig ez a boldogság nem elég, az makacs és 
szeszélyes és daczos. Ugye ? — De az nincs igy, 
édes apám, ó nem. Én a magam boldogságát 
másképen képzeltem el. Szeretetet kerestem és 
szeretetet találtam és boldog voltam. Pedig min- 
denáron el akartad venni ezt a boldogságomat. Azt 
mondod az én javamat kívánod. De hogy mi az 
én javam, azt csak éntudom {Nagy bensőséggel) Azt 
az embert, a kit most a te haragod lesújtott, a 
ki most elvesztette a lába alatt a talajt, nem 
fogom otthagyni édes apám, ó nem. Most van 
csak igazában mellette a helyem. — És mellette 
is maradok. Meg kellene vetni magamat, ha 
csak egy pillanatig másképen tudtam volna 
gondolkozni — igen meg kellene vetnem ön- 
magamat. 

SZOVÁK 

(egy pillanatnyi csend után) Ez volt az utolsó 
szavad, Olga? 

OLGA 

(bólint) 

SZOVÁK 

{súlyosan megnyomva minden szót) Az én szá- 
momra meghaltál, Olga. 

OLGA 

Édes apám . . . 

SZOVÁK 

Vége — nincsen leányom — vége (felemeli 
a fejét) Hát igy is jó. 

OLGA 

(szörnyű felindulásba) Apám — az édes anyám 
emlékére esküszöm, nem tehetek máskép — nem 
tehetek máskép. 

SZOVÁK 

{végignézi — azután lassan elfordul) 
10. JELENET 

(Előbbiek. Rendőrkapitány, Mátray, a Jcapitány 
tiltakozása daczára utána jön.) 

KAPITÁNY 

(Mátraynak) Hát nem értette meg, a mit 
mondottam? Most nem lehet bejönni. 

MÁTRAY 

(kedélyesen) No no kapitány ur, mire jó ez 
nagy elzárkózottság. Különben is csak jó 
napot akarok mondani a nagyságos asszonynak 
(Olgához megy és kezet csókol neki.) 

KAPITÁNY 

(vállat von — azután Szovák fdé fordul) Saj- 
nálom Szovák ur, a rendőrtanácsos ur még min- 
dig nincs idebenn és igy nem is kérhettem tőle 
utasítást. 

SZOVÁK 

i (ridegen) Köszönöm a szívességét kapitány 

ur, de a kérésem már úgyis tárgytalanná vált. 
Már nincsen semmi felvilágosításra szükségem. 
(Meghajtja a fejét.) Nem is óhajtom az idejét 
továbbra is igénybe venni. Mégegyszer köszö- 
netet a szívességért (az ajtó felé megy, ott még- 
egyszer meghajlik a kapitány felé.) Ajánlom ma- 
gamat kapitány ur (el). 

11. JELENET. 

OLGA 

(erős izgatottságban nézte Szovákot, egyszer már 
majdnem feléje ment, azután ismét mozdulatlanul 
állva marad.) 

KAPITÁNY 

(Szovák utolsó szavai alatt párszor Olgára né- 

eett Most, hogy Szovdk kiment, egészen Olga félé 
fordvl.de láthatólag zavarban van, hogy mit mondjon.) 

MÁTRAY 

{aki élesen megfigyelte az egész jelenetet, lehető- 
leg könnyeden) Nagyságos asszonyom bizonyosan 
a szerkesztő úrhoz jött be 

OLOA 

(a fejével bólint) 

MÁRTAY 

(mint fenn) Na — nem lesz nagy dolog az 
egész. A lapok persze felfújták az esetet, de mi 
már tudjuk, hogy mennyit kell adni a lapokra, 
ugy-e kapitány ur? 

KAPITÁNY 

(zavarban) Hát igen — persze a lapok. 

MÁTRAY 

A lapok nagy része pausalet huz a „Köz- 
gazdasági Banktól" és azt ilyenkor meg kell 
szolgálni. De akármit irnak, nem kell megijedni. 
Azért nem lesz olyan nagy a veszedelem. 

OLGA 

(kérdő pillantást vet a kapitány félé) És — és 
kapitány urnák mi a véleménye? 

KAPITÁNY 

(a bajuszát p'ódri) Az én véleményem ? Nekem 
— hogy is mondjam csak — nekem ebben a 

dologban nincsen véleményem — nem is szabad 
véleményemnek lenni. Én csak kifogom hallgatni 
Kartaly urat. 

MÁTRAY 

És a többit majd a tanácsos ur fogja elren- 
delni, ugy-e? De azért ne aggódjék nagyságos 
asszonyom, az ügy úgyis a bírósághoz kerül, 
annak pedig, - remélhetőleg, nincsenek váltói a 
„Közgazdasági Bankban." 

KAPITÁNY 

(élesen) Mátray ur, megtiltom Önnek, hogy 
ilyen hangon beszéljen! 

MÁTRAY 

Ugyan nézzen a szemembe kapitány ur és 
azután mondja, hogy nincs-e velem egy véle- 
ményen ? 

(Kis szünet) 

OLGA 

(Mátrayhoz) És — és Ön nem tartja a fér- 
jem bűnösnek? 

MÁTRAY 

(elkomolyodik) Bűnösnek ? Az nagy szó, nagy- 
ságos asszonyom. A szerkesztő ur tévedett, hi- 
bázott, az bizonyos. A legelső hibát akkor kö- 
vette el, a mikor hozzánk jött. Nem neki való 
lap a Szabad Sajtó — az ő tudásával más helyen 

kell lennie. Persze, hogy rosszul tette, amit tett. 
De bűnös — nem, azt a szót a magunkfajta 
küzködő szegény embernek nem lehet ilyen 
könnyen kimondania. 

OLGA 

(melegen) Ön szereti a férjemet, Mátray ur. 

MÁTRAY 

Igen. Szeretem benne azt az erőt, azt a tüzet, 
a mely — a mely egyszer — régen bennem is 
volt. Ugy-e furcsán hangzik nagyságos asszo- 
nyom, ha a magamfajta züllött, kopott, vén 
újságíró erről a tüzröl beszél. (Kissé kényszeredve 
elneveti magát) Hiába no, ha egy ujságiró egy- 
szer életében korán kel fel, mindenképpen érze- 
legni fog. 

12. JELENET. 

RENDŐRTISZT 

(belép jelentve) Kapitány ur parancsára Kar- 
taly Endre szerkesztőt felvezették. Odakünn vár 
az előszobában. 

KAPITÁNY 

(Olgára néz) Ugy? Hát talán egyelőre 

OLGA 

(a kapitány felé lép) Kapitány ur, nagyon 
kérném, engedje meg, hogy férjemmel néhány 
szót váltsak. 

KAPITÁNY 

(nagyon húzódva) Hiszen a mi engem illet, 
nekem nem volna semmi kifogásom, de nem 
tudom, hogy a tanácsos ur mit mondana hozzá. 
Még nem is halgattam ki a terheltet. Ha meg 
is engedném a beszélgetést, kénytelen volnék 
ragaszkodni ahhoz, hogy jelen legyek. 

MÁTRAY 

(Olgához) Nyugodtan megengedheti nagysá- 
gos asszonyom, hogy a kapitány ur jelen legyen. 
Ő a legtisztességesebb ember az egész épületben. 

KAPITÁNY 

Hallja Mátray 

MÁTRAY 

Tudom, már, tudom. Megtiltja, hogy tisztes- 
séges embernek nevezzem. Hát nem bánom, 
nem fogom ma délelőtt tovább sértegetni. {Kezet 
csókol Olgának) Megyek már kapitány ur. (Olgá- 
hoz az ajtóban) És nem kell kétségbeesni, nem 
minden embernek vannak váltói a „Közgazdasági 
Banknál." 

13. JELENET. 
(Olga, Kapitány.) 

OLGA 

Ha másképen nem lehet, kapitány ur talán 
kegyes lesz jelen lenni a beszélgetésnél. 

KAPITÁNY 

(tiszthez) Vezessék be a terheltet. (Tiszt d 
Olgához) Nem veszi ugye rosz néven nagyságos 
asszonyom, de mégis arra kell kérnem, hogy a 
beszélgetés lehetőleg rövid legyen. 

OLGA 

Iparkodni fogok kapitány ur. 

KAPITÁNY 

(nyájasabban) A mi pedig magát a dolgot 

illeti (Félbeszakítja magát az íróasztalhoz 

lép, azutáni a régi hangon) No igen, hm — a ta- 
nácsos ur majd talán nemsokára bejön. 

14. JELENET. 

(Előbbiek, Kartaly egy rendőrtől Jeisérve belép és 
gépiesen az íróasztal felé megy. A rendőr a kapi- 
tány intésére visszavonul Kartaly még egy lépést 
tesz élőre. A mozdulatai fáradtak, egész viselkedése 
csüggedt Most hirtelenül megpillantja Olgát Össze- 
rezzen, azután lehorgasztott fővel állva marad.) 

KAPITÁNY 

(kis szünet után) Kartaly, az ön neje enge- 
delmet kért tőlem arra, hogy beszélhessen Ön- 
nel. A kihallgatását tehát majd csak azután 
kezdem meg. A szabály értelmében azonban 
ennél a beszélgetésnél jelen kell lennem. Ter- 

mészetesen, mihelyest a törvénybe ütközőt hal- 
lanék, azonnal közbe kellene lépnem. (Nyereség 
által palástolt jóakarattal) De addig, a mig csak 
a magánügyekről beszélnek, ugy vehetik, mint- 
ha nem volnék itt. Nem hallok semmit és ha 
hallottam is valamit, azt azonnal elfelejtem. 

OLGA 

Köszönöm kapitány ur. 

KAPITÁNY 

Nincs mit. (az ablakhoz megy és háttal a szo- 
bának kifelé tekint) 

OLGA 

(közelebb lép Kartályhoz) Nem jöhettem előbb 
Endre. Éjszaka nem bocsátottak volna be hozzád. 

KARTALY 

(lassan összeszedi magát kissé kiegyenesedik és 
végigsimít a homlokán.) 

OLGA 

(még közelebb lép hozzá) Mátray is itt volt az 
előbb. Ő nem hiszi, hogy — hogy nagyon sú- 
lyos következményektől kellene félned. 

KARTALY 

(fáradtan) Hadd el Olga. Nagyon szép tőled, 
hogy mindezt mondod — igazán nagyon szép 
tőled, de magam tudom legjobban, hogy meny- 
nyire vagyok. (Elhallgat.) 

OLGA 

Most el vagy csüggedve, ez természetes. Túl- 
ságosan sötét színben látsz mindent. Pedig, a 
mint Mátray is mondja 

KARTALY 

(félbeszakítja) Ne — ne mentegess. Rosszab- 
bul esik, mintha szemrehányásokat tennél (fel 
és alá akar járni, a szeme hirtelen a rendőrkapi- 
tányra esik, megáll, azután ismét végigsimít a hom- 
lokán) És különben is — nemcsak a tegnapi 
dologról van szó. A mikor behoztak ide a ka- 
pitányságra és elcsuktak, egyedül maradtam a 
sötétben. Eleinte izgatott voltam, lármázni, törni, 
zúzni akartam, de azután lassan lecsillapodtam. 
És mintha tükörbe néztem volna, ugy láttam, 
hogy mi lett belőlem. Elzüllöttem — igen, igen 
akármilyen kétségbeejtően hangzik is ez az igaz- 
ság, elzüllöttem. Hiszen igaz, a tegnapi levele- 
met tudnám menteni. Tudnék a védelmemre 
sok mindent felhozni. Magammal ránthatnám 
a botrányba azokat is, a kik idehoztak. (A ka- 
pitány ez utolsó szavak alatt megfordult, Kartaly 
észreveszi és halványan elmosolyodik) Nem — nincs 
oka a közbelépésre Kapitány ur. Mindebből nem 
fogok semmit sem tenni. Talán el se hinnék és 
én rajtam úgysem segit. És nem is akarok ma- 

gamon segíteni. Leszámoltam már a sorsommal. 
Nem érdemes. 

OLGA 

A nagy izgalom kimerített és elfárasztott, 
Endre. Ha ismét nyugodtabb leszel, másképen 
fogsz gondolkozni. 

KARTALY 

(a fejét rázza) Nyugodt vagyok most is és 
mindent ugy látok, amint van. Nekem már vé- 
gem, azon kell gondolkoznunk, hogy veled mi 
lesz. Az egész éjszaka egyre csak az járt a fe- 
jemben. (Szünet után) Haza kell menned az édes 
atyádhoz, Olga. Ha azt mondod neki, hogy vég- 
leg elfordultál tőlem, hogy beláttad, hogy igaza 
volt — talán vissza fog fogadni. Ilyenformán 
legalább te rólad gondoskodva van. 

OLGA 

És veled — veled mi lesz majd? 

KARTALY 

Velem? Én is majd csak eléldegélek vala- 
hogy Mátrayval meg a többivel. Hiszen any- 
nyian vannak, jut majd még nekem is hely kö- 
zöttük. 

OLGA 

(megfogja a kezét) És csakugyan azt hiszed, 
hogy magadra hagylak? Hogy az első szomorú 

órában már vége a bátorságomnak? (A fejét 
rázza) Azt hittem, hogy jobb véleményed van 
rólam. 

KARTALY 

(megindultan, de nagyon csüggedten) Te most 
azt hiszed Olga, fel kell áldoznod magadat, de 
én nem fogadok el többé áldozatot, azután nem 
is tudod, hogy mi áll előttem. El fognak Ítélni, 
azt előre tudom. És ha kiszabadultam — ugyan 
milyen élet vár a zsarolásért elitélt újságíróra? 
(Határozottan) Nem — nem, neked az édes 
atyádhoz kell menned. Keserű lépés, de más 
nem marad hátra. Én rajtam már úgysem se- 
gíthetsz. 

OLGA 

Igaz; saját magadon csak saját magad se- 
gíthetsz. Én legföljebb megkönnyithetem a mun- 
kádat. 

KARTALY 

Kárba veszett fáradság, Olga. — Nekem már 
végem van. 

OLGA 

És ezt ilyen könnyen mondod ki ? Harmincz 
esztendős korodban már le akarsz számolni az 
élettel. — De Endre — (nagyon komolyan) Nézd, 
te még nem régen olyan erősnek érezted magad, 

annyi ideál élt benned — és ez mind egyszerre 
elveszett volna? 

KARTALY 

Azóta zsaroló ujságiró lett belőlem. 

KAPITÁNY # 

(aki a jelenet alatt mindig fokozottabb figye- 
lemmel hallgatott, most ott hagyja az ablakot és 
Kartaly felé megy. Nagyon akar valamit mondani 
— de mégis visszafojtja, és csak egyszer végig megy 
a szobán, félre) Nem — semmi közöm az egész- 
hez. Bánom is én, álljanak a fejük tetejére. 
(Visszamegy az ablakhoz.) 

KARTALY 

(szünet után) Be kell látnod, hogy igazam 
van. 

OLGA 

(nyugodtan) Jól van, de akkor igazán nem 
tudom, hogy velem mi lesz. 

KARTALY 

Az édes atyád 

OLGA 

Az édes atyám egy negyed óra előtt jelen- 
tette ki ezen a helyen, hogy a jövőben semmit 
sem várhatok tőle. 

KARTALY 

(meglegetvé) Az édes atyád itt volt? 

OLGA 



(bólint) 

KARTALY 

És beszéltél vele? 

OLGA 

Igen. 

KARTALY 

És — és mit mondtál neki? 

OLGA 

(emdt hangon) Hogy mit mondtam ? Azt mond- 
tam neki, hogy a kinek egyszer szerelmet és 
hűséget ígértem, azt nem hagyom ott, bármi 
történjék vele. 

KARTALY 

Ezt — ezt mondottad csakugyan. Hát nem 
mentél vele? — Nem hagytál itt, pedig meg- 
tehetted volnál? — Ó, én Istenem! 

KAPITÁNY 

(dühösen reászól) Na hát, hát mit akar még 
többet. (Észre veszi magát) Bocsánat — csakúgy 
eljárt a szájam. Semmi közöm. 

KARTALY 

(küzd magával) De hát — de hát mi lesz 
velünk. 

OLGA 

(egészen hozzálép és megfogja a kezét) Együtt 
keressük meg majd az uj utat a régi világodba. 

KARTALY 

(pillanatnyi szünet után — minden pathosz 
nélkül) Igazad van Olga — meg kell próbál- 
nunk. (Egy pillanatig kéz kézben állanak, Kartaly 
azután lassan a kapitány felé fordul) Kapitány 
ur, most már a rendelkezésére állok . . . 

Függöny. 



t 

